Republika Hrvatska

**Koprivničko – Križevačka županija**

**OSNOVNA ŠKOLA „ĐURO ESTER“**

**KOPRIVNICA**

**OIB: 41521296406**

KLASA: 400-02/25-01/1

URBROJ: 2137-31-25-2

Koprivnica, 17.03.2025.godine

**OBRAZLOŽENJE PRIJEDLOGA IZVRŠENJA FINANCIJSKOG PLANA OSNOVNE ŠKOLE „ĐURO ESTER“ KOPRIVNICA ZA 2024. GODINU**

1. **SAŽETAK DJELOKRUGA RADA USTANOVE**

Osnovna škola Đuro Ester“ MBS:010059727 ima predmet poslovanja – djelatnosti:

* osnovno školovanje djece i mladeži
* osnovno školovanje za učenike s navršenih 15 godina
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Nastava je organizirana u jutarnjoj smjeni, u petodnevnom radnom tjednu, sa slobodnim subotama. Poslijepodnevni sati koriste se za održavanje sjednica stručnih, razrednih i učiteljskih vijeća. Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti i obrazovanja i operativnom Godišnjem izvedbenom odgojno obrazovanom planu i programu rada.

Osnivač: Grad Koprivnica

Osnivački akt: Odluka Gradskog vijeća Grada Koprivnice

**Zakonske i druge podloge na kojima na kojima se zasnivaju programi:**

* Zakon o odgoju i obrazovanju u osnovnoj i srednjoj školi (NN broj 87/08, 86/09., 92/10., 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22),
* Zakon o ustanovama (NN 76/93., 29/97., 47/99. i 35/08, 127/19., 151/22),
* Zakon o proračunu (NN broj 144/21),
* registrirani djelokrug rada ustanove.
* Upute za izradu Prijedloga financijskog plana za razdoblje 2023.-2025. Grada Koprivnice od 12. listopada 2023. KLASA: 400-01/23-02/0001, URBROJ:2137-0-05/2-23-9
* Godišnji izvedbeni odgojno, obrazovni plan i program rada za školsku godinu 2023./2024.
* Školski kurikulum OŠ „Đuro Ester“, nastavne i izvannastavne aktivnosti za školsku godinu 2023./2024.

**Usklađeni ciljevi, strategija i programi s dokumentima dugoročnog razvoja**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole.

OŠ „Đuro Ester“ donosi godišnji operativni plan i školski kurikulum, prema planu koje je donijelo Ministarstvo znanosti i obrazovanja. Budući da se navedeni planovi donose za školsku, a ne fiskalnu godinu, moguća su odstupanja od financijskih planova ukoliko dođe do pomaka nekih aktivnosti iz jednog polugodišta u drugo. Strateške planove donosi Ministarstvo i Grad Koprivnica.

1. **IZVRŠENJE FINANCIJSKOG PLANA OSNOVNE ŠKOLE „ĐURO ESTER“ KOPRIVNICA ZA 2024. GODINU**

U općem i posebnom dijelu Godišnjeg izvješća o izvršenju Financijskog plana OŠ „Đuro Ester“ Koprivnica za 2024. godinu iskazani su podaci o planiranim prihodima/primicima i rashodima/izdacima te podaci o njihovoj realizaciji.

**2.1. OPĆI DIO**

**Pomoći iz inozemstva i od subjekata unutar općeg proračuna 63** realizirani su 91 % u odnosu na plan, a iznos ostvarenih prihoda je za 30% veći od prihoda ostvarenih u 2023. godini.

Tekuće pomoći proračunskim korisnicima iz proračuna koji im nije nadležan 6361bilježe porast u odnosu na 2023. godinu za 31% zbog većih prihoda za financiranje plaća zaposlenika. Razlog povećanja je nova Uredba o koeficijentima za obračun plaća u javnim službama kojom su povećani koeficijenti svim zaposlenicima. Prihod za financiranje plaća i materijalnih prava zaposlenika iznosi 1.271.069,67 eura. Prihod za financiranje prehrane učenika iznosi 81.128,67 eura, dok se ostatak realizacije odnosi na prihode za nabavu udžbenika, menstrualnih potrepština, dijagnostičkih sredstava za rad psihologa, projekt za rad s darovitim učenicima, županijska stručna vijeća, terensku nastavu u Jasenovac i županijska natjecanja.

Kapitalne pomoći proračunskim korisnicima iz proračuna koji im nije nadležan 6362bilježi pad u odnosu na 2023. godinu za 49% zbog manjih prihoda za nabavu udžbenika. Osim udžbenika ovim prihodima financirana je i nabava lektire za školsku knjižnicu.

Tekuće pomoći temeljem prijenosa EU sredstava 6381 su prihodi iz projekta Erasmus +. U 2024. godini realizacija je za 40% veća nego u prethodnoj jer je za mobilnosti u školskoj godini 2024./2025. uplaćeno 3.341,60 više nego za prethodnu godinu, a osim toga, uplaćeno je i preostalih 20% sredstava nakon pozitivno ocijenjenog izvješća o realizaciji mobilnosti iz prethodne godine.

Tekući prijenosi između proračunskih korisnika istog proračuna 6391uključuju sredstva za financiranje Sheme voća i mlijeka te 15% prihvatljivog troška plaće i ostalih rashoda iz projekata Odjek VI i Odjek VII. Prihodi su veći u odnosu na 2023. godinu zbog povećanja bruto satnice s 5,08 na 7,50 eura u Odjeku VII, a osim toga pomoćnici su ostvarili i veća materijalna prava nego u prethodnoj godini.

Tekući prijenosi između proračunskih korisnika istog proračuna temeljem prijenosa EU sredstava 6393 koje se koriste za financiranje 85% prihvatljivog troška plaće i ostalih rashoda iz projekata Odjek VI i Odjek VII, a do povećanja realiziranih prihoda za 3% u odnosu na 2023. godinu došlo je iz istih razloga kao i kod prethodnog prihoda.

**Prihodi od upravnih i administrativnih pristojbi, pristojbi po posebnim propisima i naknada 65** realizirani su 84% u 2024. godini te su za 27% veći od ostvarenih prihoda u 2023. godini.

Ostali nespomenuti prihodi 6526 bilježe porast u odnosu na 2023. godinu i to za 27%, a povećanje prihoda je rezultat većeg broja učenika u produženom boravku.

**Prihodi od prodaje proizvoda i robe te pruženih usluga, prihodi od donacija 66** realizirani su 69% u odnosu na planirane, odnosno 18% manje nego u 2023. godini. Realizacija se sastoji od slijedećih prihoda:

Prihodi od prodaje proizvoda i robe 6614manji su u 2024. godini za 26% a radi se o prihodima od prodaje starog papira te prihodima od prodaje proizvoda Učeničke zadruge Đurđica.

Tekuće donacije 6631odnose se na donaciju Euroherc osiguranja u obje godine.

Kapitalne donacije 6632odnose se na donaciju knjiga za školsku knjižnicu u 2023. godini dok u 2024. godini nije bilo kapitalnih donacija.

**Prihodi iz nadležnog proračuna 67** realizirani su 91% u 2024. godini, a realizacija je veća za 50% od realizacije u 2023. godini.

Prihodi iz nadležnog proračuna za financiranje rashoda poslovanja 6711 bilježe porast za 48% zbog prihoda za financiranje I. faze obnove sanitarnih čvorova koja je završena u rujnu. Osim toga ovim prihodima financirani su redovni rashodi poslovanja (službena putovanja, režijski troškovi, uredski, higijenski i materijal za čišćenje, sitni inventar, službena odjeća, usluge i sl.).

Prihodi iz nadležnog proračuna za financiranje rashoda za nabavu nefinancijske imovine 6712bilježe porast u odnosu na 2023. godinu za 105%. U 2024. godini nabavljen je komplet razglasa, namještaj za učionicu kemije te knjige za školsku knjižnicu.

**2.1.2 Rashodi**

**Rashodi za zaposlene 31**

Od planiranih 1.530.370,00 eura rashoda za zaposlene, realizirano je 92% rashoda što daje iznos za 32% veći u odnosu na realizirane rashode za zaposlene u 2023. godini. Realizacija je veća u odnosu na 2023. godinu zbog nove Uredbe o koeficijentima za obračun plaće u javnim službama kojom su povećani koeficijenti svim zaposlenicima, a time i rashodi za plaće. Osim Uredbe, na povećanje rashoda za plaće utjecalo je i povećanje bruto satnice pomoćnika u nastavi.

**Materijalni rashodi 32** realizirani su 90% u 2024. godini, a realizacija je 41% veća nego u 2023. godini.

Naknade troškova zaposlenima 3211 – Službena putovanja bilježe porast za 30% u odnosu na 2023. godinu zbog povećanja neoporezivog iznosa dnevnice i naknade za korištenje osobnog automobila u službene svrhe. Također, tijekom 2024. godine povećao se broj učitelja mentora koji su obvezni prisustvovati državnim i županijskim skupovima.

Naknade za prijevoz, za rad na terenu i odvojeni život 3212 – bilježe porast za 7% u odnosu na 2023. godinu zbog povremenih povećanja naknada za prijevoz tijekom 2024. sukladno kretanju cijene goriva. Također je tijekom godine bilo zapošljavanja zamjena za bolovanje uslijed kojih su se isplaćivali veći iznosi naknada za prijevoz zbog veće udaljenosti mjesta stanovanja zaposlenika.

Stručno usavršavanje zaposlenika 3213 – rashodi su za 41% veći nego u 2023. godini. Zbog značajnih promjena u radu računovodstva i tajništva zaposlenice su bile obvezne prisustvovati većem broju stručnih skupova što je povećalo troškove. Osim toga, iznosi kotizacija su povećani u odnosu na prethodnu godinu.

Ostale naknade troškova zaposlenima 3214 – radi se o naknadama za korištenje osobnog automobila u službene svrhe (loko vožnja) koje u 2023. godini nismo imali.

Uredski materijal i ostali materijalni rashodi 3221 – povećanje rashoda za 12% u odnosu na 2023. godinu rezultat je prvenstveno povećanja cijena uredskog, higijenskog i materijala za čišćenje. Bilježe se i veći rashodi za nabavu stručne literature u 2024. godini.

Materijal i sirovine 3222 – bilježi se povećanje rashoda za 21% u odnosu na 2023. godinu. U 2023. godini škola nije utrošila sva sredstva za prehranu učenika već se dio vratio u državni proračun. U 2024. godini jelovnici su prilagođeni odobrenom iznosu sredstava te su rashodi povećani. U 2024. godini povećan je broj djece u produženom boravku što je također dovelo do većih rashoda za namirnice budući da se pripremao veći broj obroka. Djelomično je povećanje rashoda rezultat rasta cijena namirnica.

Energija 3223 – blago povećanje rashoda za 2% rezultat je variranja potrošnje energenata sukladno vremenskim prilikama.

Materijal i dijelovi za tekuće i investicijsko održavanje 3224 – bilježe pad za 44% zbog manje potrebe za popravcima, a time i nabavom materijala.

Sitni inventar 3225 – u 2024. godini prema Pravilniku o zaštiti od požara Škola je bila dužna zamijeniti dotrajale vatrogasne aparate što je dovelo do povećanja rashoda u odnosu na 2023. godinu i to za 180%. Osim vatrogasnih aparata nabavljen je tepison za učionicu produženog boravka, ljestve za spremačice, stolni kalkulator i stroj za uvezivanje.

Službena, radna i zaštitna odjeća i obuća 3227 – to su rashodi za nabavu radne odjeće i obuće za spremačice, domara i kuharice. U 2023. godini nije bilo potrebe za nabavom iste.

Usluge telefona, pošte i prijevoza 3231 – bilježe pad za 7% zbog smanjenja rashoda za prijevoz učenika.

Usluge tekućeg i investicijskog održavanja 3232 – bilježe značajan porast u 2024. godini jer je osim redovnih troškova održavanja realizirana prva faza obnove sanitarnih čvorova.

Usluge promidžbe i informiranja 3233 – realizirani rashod odnosi se na objavu natječaja za izbor ravnatelja škole.

Komunalne usluge 3234 – rashodi bilježe porast za 22% u odnosu na prethodnu godinu. Povećanje broja učenika u produženom boravku i priprema dva obroka dnevno povećali su količinu otpada te je škola bila primorana osigurati dodatni kontejner što je povećalo troškove odvoza otpada.

Zakupnine i najamnine 3235 – blago povećanje rashoda u 2024. godini za 5% rezultat je povećanja troškova najama fotokopirnih uređaja.

Zdravstvene i veterinarske usluge 3236 – rashodi su u 2024. godini za 95% veći nego u prethodnoj godini. Najveća razlika očituje se u rashodima za sistematske preglede jer je u 2024. godini veći broj zaposlenika obavio sistematski pregled. Također, u 2024. godini rashodi su povećani zbog dodatnih troškova analize vode koja se provodila vanredno zbog testiranja vode na legionelu.

Intelektualne i osobne usluge 3237 – rashodi bilježe pad za 32% u 2024. godini, a u obje godine radi se o isplatama naknade za povjerenstvo na županijskim natjecanjima te ugovora od djelu predavačima na županijskim stručnim vijećima koje organiziraju naši voditelji.

Računalne usluge 3238 – bilježe porast za 28% zbog povećanja rashoda za programska rješenja i korisničku podršku za ILS programske proizvode zbog dodatnih troškova uvođenja novog izvještaja za transparentnost.

Ostale usluge 3239 – u oba razdoblja radi se o rashodima za tiskarske usluge, usluge uvezivanja i izrade fotografija.

Premije osiguranja 3292 – premije osiguranja imovine i osiguranje učenika

Reprezentacija 3293 – rashodi za ugošćavanje predavača, organizacije županijskih stručnih vijeća i sl.

Pristojbe i naknade 3295 – bilježe porast u 2024. godini za 16% zbog povećanja naknade zbog nezapošljavanja osoba s invaliditetom.

Ostali nespomenuti rashodi poslovanja 3299 – značajno povećanje rashoda u 2024. godini rezultat je provedbe projekta Erasmus+ KA1. Erasmus akreditacija osigurava školi sredstva na godišnjoj razini, a budući da provedba projekta nije vezana za kalendarsku godinu već za školsku, veći dio sredstava dobivenih u 2023. godini, utrošen je u 2024. godini. Sredstva se troše na realizaciju mobilnosti u sklopu projekta te na troškove organizacije.

**Financijski rashodi 34** su u 2023. godini zatezne kamate, a u 2024. godini bankarska naknada zbog deviznog plaćanja.

**Naknade građanima i kućanstvima na temelju osiguranja i druge naknade 37** realizirane su 3% manje od planirani, ali je realizacija 22% veća nego u 2023. godini. U obje godine radi se o nabavi radnih udžbenika za učenike, a do povećanja je došlo zbog većeg broja dotrajalih udžbenika i time i potrebe za većim dokupom.

**Ostali rashodi 38** realizirani su 100% u 2024. godini. Radi se o rashodima za nabavu menstrualnih potrepština za učenice koju je financiralo Ministarstvo znanosti i obrazovanja.

**Rashodi za nabavu proizvedene dugotrajne imovine 42** realizirani su 100% u 2024. godini te su manji za 46% od rashoda u 2023. godini. Odnose se na slijedeće:

Uredska oprema i namještaj 4221 – Nabavljen je interaktivni ekran i namještaj za učionicu kemije. Realizacija je za 14% manja nego u 2023. godini kada su nabavljena tri interaktivna ekrana, dva prijenosna računala i 3D printer.

Sportska i glazbena oprema 4226 – nabavljen je komplet razglasa za potrebe održavanja školskih priredbi. U 2023. godini nije bilo nabave ove vrste opreme

Uređaji, strojevi i oprema za ostale namjene 4227 odnose se na nabavu lego seta za robotiku u sklopu provedbe projekta za rad s darovitim učenicima. U 2023. godini rashodi su bili značajno veći zbog nabave opreme za školsku kuhinju i to dva električna štednjaka, kruhoreznice, kolica za serviranje, blendera i kotla.

Knjige 4241 u obje godine se radi o nabavi knjiga za školsku knjižnicu i udžbenika.

**Rashodi za dodatna ulaganja na građevinskim objektima 45** - U 2023. godini izrađeno je idejno rješenje za obnovu sanitarnih čvorova koja se planira za naredne godine dok u 2024. godini nije bilo dodatnih ulaganja na građevinskim objektima.

**2.1.3. Raspoloživa sredstva iz prethodnih godina**

Iz 2023. godine prenesen je manjak prihoda i primitaka u iznosu 17.591,64 eura koji se sastojao od:

|  |  |  |
| --- | --- | --- |
| Red. Br. | opis | iznos |
| 1. | Višak prihoda EU - Erasmus + | 16.947,32 |
| 2. | Višak vlastitih prihoda (prodaja starog papira i ŠZ Đurđica) | 1.517,76 |
| 3. | Višak prihoda - donacija | 1.464,98 |
| 4. | Višak prihoda iz nenadležnog proračuna | 4.826,51 |
| 5. | Manjak – nacionalno sufinanciranje (pomoćnici u nastavi) | -421,20 |
| 6. | Manjak prihoda iz nadležni proračun | -13.672,31 |
| 7. | Manjak prihoda EU - Pomoćnik u nastavi – projekt Odjek VI | -2.332,92 |
| 8. | Manjak prihoda - decentralizacija | -12.375,60 |
| 9. | Manjak prihoda iz nenadležnog proračuna | -8.445,53 |
| 10. | Manjak prihoda za posebne namjene (popravak tableta, produženi boravak, režije za dvoranu) | -5.100,65 |

**2.2. POSEBNI DIO**

U posebnom dijelu prikazani su ostvareni rashodi i izdaci Financijskog plana OŠ „Đuro Ester“ Koprivnica za 2024. godinu po programskoj klasifikaciji te analiza ostvarenih ciljeva provedbe programa i pokazatelja uspješnosti.

**2.2.1. Rashodi i izdaci Financijskog plana Osnovne škole „Đuro Ester“ Koprivnica za 2024. godinu po programskoj klasifikaciji**

**PROGRAM 3002: OSNOVNI PROGRAM OSNOVNOŠKOLSKOG ODGOJA I OBRAZOVANJA**

Aktivnost A300203 Decentralizirane funkcije osnovnog školstva

Od planiranih 180.703,00 eura realizirano je 100% rashoda. Izvor financiranja su decentralizirana sredstva, a utrošena su na službena putovanja, režijske troškove, ostale redovne materijalne troškove i usluge, I. fazu obnove sanitarnih čvorova i na nabavu opreme (razglas, namještaj za učionicu kemije i knjige za školsku knjižnicu).

**Pokazatelji razultata:**

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. | Ostvarena vrijednost 2024. |
| Realizacija terenskih nastava i škole u prirodi prema Školskom kurikulumu | Osigurana sredstva za provedbu terenskih nastava i škola u prirodi | postotak | 100 | 100 | 100 |
| Realizacija stručnog usavršavanja zaposlenika | Osigurana sredstva za stručno usavršavanje zaposlenika | postotak | 80 | 90 | 95 |
| Realizacija provedenih nabava za opremanje škole | Provedeni planirani postupci nabave opreme | postotak | 100 | 100 | 100 |
| Financiranje redovnih materijalnih troškova | Podmirenje svih obveza u danim rokovima | postotak | 100 | 100 | 100 |

**PROGRAM 3003: DODATNI PROGRAMI ODGOJA I OBRAZOVANJA**

Aktivnost A300307 Slobodne aktivnosti i školska natjecanja

U sklopu aktivnosti od planiranih 9.525,00 eura realizirano je 95%, a sredstva su utrošena na financiranje 19 slobodnih aktivnosti, uredski materijal te na rashode međuopćinskih natjecanja (sredstva Grada Koprivnice), kao i na županijska natjecanja 1.178,51 euro koja su financirana iz sredstava Koprivničko-križevačke županije.

Aktivnost A300317 Redovna djelatnost osnovnih škola

Od planiranih 108.213,00 eura realizirano je 88% rashoda financiranih iz sredstava Grada Koprivnice. Radi se o redovnim materijalnim rashodima (režijski troškovi, investicijsko održavanje, sistematski pregledi zaposlenika, uredski materijal i ostali materijalni rashodi) koji proizlaze iz redovnog poslovanja Škole te rashodi prvu fazu obnove sanitarnih čvorova i nabave protupožarnih aparata.

Aktivnost A300324 Unapređenje standarda u školama

U 2024. godini od planiranih 36.576,00 eura realizirano je 86% rashoda.

U sklopu aktivnosti imamo više izvora financiranja a sredstva su utrošena na:

* iz izvora prihodi za posebne namjene, majice s logom škole za učenike, testovi i osiguranje učenika, međuopćinska natjecanja, električna energija za dvoranu, prijevoz na terenske nastave koji financiraju roditelji učenika
* Iz tekućih pomoći iz nenadležnog proračuna financirana su županijska stručna vijeća, nabava dijagnostičkih sredstava za rad psihologice, provedba projekta za rad s darovitim učenicima, troškovi organizacije Dana škole, terenska nastava u Jasenovac, nabava radnih udžbenika za učenike i troškovi službenih putovanja financiranih iz nenadležnog proračuna,
* Iz tekućih donacija financirane su pravne usluge i nagrade učiteljima za uspješan rad
* iz kapitalnih pomoći iz nenadležnog proračuna nabavljene su knjige za školsku knjižnicu i udžbenici za učenike
* iz vlastitih prihoda financirani su rashodi Učeničke zadruge „Đurđica“ te organizacija Dana škole.

Aktivnost: A300332 EU projekti

U sklopu aktivnosti za 2024. godinu planirano je 48.334,00 eura za provedbu projekta Erasmus +. Realizirano je 70% planiranih rashoda i to za nabavu interaktivnog ekrana i isplatu individualnih potpora za mobilnosti u sklopu projekta. Rashodi su bili planirani u visini ostvarenih prihoda. Budući da se projekt veže za školsku godinu, neutrošena sredstva

Aktivnost A300356: ODJEK VI 2023./2024.

Planirani rashodi u iznosu od 20.022,00 eura realizirani su 100%. Radi se o projektu zapošljavanja pomoćnika u nastavi koji je realiziran u lipnju 2024. godine. Rashodi su financirani iz tri izvora, nadležni proračun, sredstva EU i nacionalno sufinanciranje, a obuhvaća rashode za plaće, materijalna prava, naknade za prijevoz i službena putovanja.

Aktivnost A300359: ODJEK VII 2024./2025. – 2026./2027.

Planirani rashodi u iznosu od 39.890,00 eura realizirani su 98%. U sklopu projekta škola zapošljava sedam pomoćnika u nastavi. Realizirani rashodi odnose se na plaće i materijalna prava pomoćnika te službena putovanja, a financiraju se iz tri izvora. Prihvatljiv trošak po pomoćniku u nastavi iznosi 740,71 euro i dijeli se na dva izvora, 85% sredstva EU i 15% nacionalno sufinanciranje. Svi rashodi iznad prihvatljivog iznosa financiraju se iz nadležnog proračuna.

Aktivnost: A300357 Produženi boravak

U sklopu aktivnosti planirani su rashodi u iznosu od 111.567,00 eura, a realizirano je 94%. Aktivnost je financirana iz nadležnog proračuna i sredstava roditelja, a omjer financiranja varira s obzirom na broj učenika u produženom boravku. Rashodi se odnose na plaće i materijalna prava učiteljica, prehranu učenika i materijal za potrebe rada s djecom. Produženi boravak broji 70-ak učenika u tri grupe.

**Pokazatelj rezultata:**

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. (školska godina 2022./2023.) | Ciljana vrijednost 2024. | Ostvarena vrijednost 2024. |
| Povećanje broja učenika plasiranih na državnu razinu natjecanja | Plasiranje učenika na državnu razinu natjecanja pokazatelj je rezultata rada s učenicima te izvrsna motivacija za daljnji rad | broj | 20 | 22 | 3 |
| Povećanje broja učenika plasiranih na županijsku razinu natjecanja | Plasiranje učenika na županijsku razinu natjecanja pokazatelj je rezultata rada s učenicima te izvrsna motivacija za daljnji rad | broj | 51 | 52 | 36 |
| Povećanje broja učenika sa postignutim rezultatima na raznim natječajima na koje se učitelji prijavljuju | Postignuti visoki rezultati u bilo kojem području rada s učenicima podižu samopouzdanje učenika te ih motiviraju za daljnji rad | broj | 21 | 23 | 22 |
| Organizacija prijevoza učenika | Organizira se prijevoz učenika za sve učenike na upisnom području škole čije je mjesto stanovanja udaljeno 3 i više kilometara od škole ili od mjesta stanovanja nema izgrađene sigurne uvjete kretanja do škole | Postotak | 100 | 100 | 100 |
| Realizacija projekta u sklopu kojeg se zapošljavaju pomoćnici u nastavi | Zapošljavanjem pomoćnika u nastavi osigurava se odgovarajuća pomoć učenicima s poteškoćama u razvoju kojima je, na temelju odgovarajuće dokumentacije, nadležno Ministarstvo odobrilo rad uz pomoćnika u nastavi | postotak | 100 | 100 | 100 |
| Nabava udžbenika | Ministarstvo znanosti i obrazovanja financira udžbenike za sve učenike škole | postotak | 100 | 100 | 100 |
| Povećanje broja učenika u produženom boravku | Produženi boravak je velika pomoć roditeljima jer je dijete na sigurnom do završetka njihovog radnog vremena, ima osiguran obrok, riješi domaće zadaće i utvrdi gradivo što daje mogućnost kvalitetnije provedenog vremena u obiteljskom okruženju | broj | 29 | 54 | 72 |
| Povećanja broja manifestacija i kulturnih aktivnosti u radu škole | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 18 | 20 | 22 |

**PROGRAM 3015: SOCIJALNI PROGRAM**

Aktivnost A301507 Pomoć za podmirenje troškova prehrane učenika osnovnih škola

Od planiranih rashoda u iznosu 95.738,00 eura, a realizirano 92%. Izvor financiranja namirnica za školsku kuhinju je državni proračun, a cijena obroka iznosi 1,33 eura po obroku. Osim namirnica, evidentirani su i rashodi za nabavu menstrualnih potrepština.

**Pokazatelj rezultata:**

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. | Ostvarena vrijednost 2024. |
| Organizirana prehrana za sve učenike škole Odlukom Ministarstva znanosti i obrazovanja | Organiziranje besplatnog obroka za sve učenike s ciljem izbjegavanja mogućnosti da pojedini učenici zbog materijalnih prilika tijekom boravaka u školi nemaju niti jedan obrok | postotak | 100 | 100 | 100 |

**PROGRAM 9000: COP**

Aktivnost A900003 COP

U 2024. godini u sklopu aktivnosti planirano je 1.398.200,00 eura, a realizirano je 91% rashoda. Rashodi se odnose na isplatu plaća djelatnika škole, naknada za prijevoz, naknadu zbog nezapošljavanja osoba s invaliditetom te ostale rashode za zaposlene (pomoći, jubilarne nagrade, regres, božićnica, dar za djecu…).

**Pokazatelj rezultata:**

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. | Ostvarena vrijednost 2024. |
| Redovne isplate plaća i materijalnih prava iz Kolektivnog ugovora | Redovnom isplatom plaća i materijalnih prava poštuju se zakonski propisi te se izbjegava mogućnost eventualnih sudskih tužbi zaposlenika, a time i dodatnih troškova | postotak | 100 | 100 | 100 |

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI.**

U sklopu Osnovnog programa osnovnoškolskog odgoja i obrazovanja uz redovne materijalne troškove svim učiteljima je omogućeno sudjelovanje na stručnim skupovima. Učitelji se redovito uključuju i kao predavači na konferenciji CUC. Tijekom cijele godine u suradnji s Gradom Koprivnicom organizira prijevoz za učenike koji stanuju podalje škole. Prijevoz za učenike je besplatan. Školski autobusi svakodnevno sukladno dnevnom rasporedu boravka djece u školi dovoze u školu učenike i odvoze ih natrag kući. U autobusima je osiguran dovoljan broj sjedećih mjesta za sve učenike.

Što se tiče kapitalnih ulaganja u 2024. godini nabavljen je jedan interaktivni ekran, razglas, namještaj za učionicu kemije, knjige za školsku knjižnicu i udžbenici.

Pokrenuta je i obnova sanitarnih čvorova te je u rujnu realizirana prva faza obnove.

Učenicima je omogućeno uključivanje u 16 slobodnih aktivnosti koje financira Grad Koprivnica te 27 izvannastavnih aktivnosti koje financira Ministarstvo znanosti i obrazovanja. Naša škola u 2024. godini domaćin županijskog natjecanja u biologiji.

Kao i svake godine učenici trećih razreda sudjelovali su u školi plivanja. Njih 48 uspješno su prošli obuku neplivača na Gradskim bazenima Cerine.

U sklopu projekta Odjek VII naša škola zapošljava sedam pomoćnika u nastavi koji djeci s određenim poteškoćama olakšavaju svakodnevni rad u školi.

U školi je organiziran produženi boravak koji polazi 70-ak učenika podijeljenih u tri skupine. Učenici u produženom boravku rješavaju zadaće, imaju radionice, obavezne sportske aktivnosti te im je osiguran kuhani obrok.

Svi učenici dobivaju besplatne udžbenike. Kao i prethodnih godina za 2024./2025. školsku godinu nabavljeni su radni udžbenici za sve razrede te udžbenici koji su nedostajali zbog povećanja broja učenika ili zbog uništenih/izgubljenih starih udžbenika.

Škola je partner u projektu Erasmus + KA1. U tu svrhu Školi je odobreno 32.256,00 eura od kojih je pristiglo 80%. Sredstva su kao i u dosadašnjim projektima namijenjena realizaciji predviđenih mobilnosti.

Naša škola je sudjelovala u provođenju nacionalnih ispita u organizaciji Nacionalnog centra za vanjsko vrednovanje. Ovog puta testiranju su pristupili osmi i četvrti razredi.

U školi je osiguran dnevni obrok za sve učenike u školskoj kuhinji i blagovaoni koje se nalaze u podrumskim prostorijama škole. Četiri dana u tjednu učenici dobivaju topli obrok, a jedan dan hladni obrok. Za učenike je u blagovaoni osiguran dovoljan broj sjedećih mjesta. Hrana je raznolika i kvalitetno pripremljena. U kuhinji se hrani oko 367 učenika. Shema školskog voća nastavlja se i dalje za sve učenike Škole sa ciljem da se učenicima osigura besplatan voćni obrok. Shema voća je organizirana na našoj školi četvrtkom.

Osnovna škola „Đuro Ester“ je kvalitetna škola sa vizijom odgoja i obrazovanja sretnog učenika koji se razvija uz poticaj nastavnika i podršku roditelja. Cilj nam je stjecanje trajnog i primjenjivog znanja te osposobljavanje učenika za cjeloživotno učenje i osobni razvoj. Kvaliteta našeg rada temelji se na stalnom usavršavanju, timskom radu i međusobnom poštovanju.

Izradila: Ravnateljica:

Voditeljica računovodstva mr. Sanja Prelogović

Mirjana Kolarek, dipl. oec.

Predsjednica Školskog odbora:

Sanja Antolić, dipl. uč.