Na temelju članka 54. st. 1. Zakona o zaštiti zraka („Narodne novine“ broj 127/19 i 57/22), članka 6. Pravilnika o sadržaju, formatu i postupku donošenja Akcijskog plana za poboljšanje kvalitete zraka, te uzajamnoj razmjeni informacija i izvješćivanju o kvaliteti zraka i obvezama za provedbu odluke komisije 2011/850/EU („Narodne novine“ broj 26/23, u daljnjem tekstu: Pravilnik) i članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 - pročišćeni tekst, 1/18, 2/20 i 1/21), Gradsko vijeće Grada Koprivnice na \_\_\_ sjednici održanoj dana \_\_\_\_\_ 2025. godina, donijelo je

**ODLUKU**

**o donošenju Akcijskog plana za poboljšanje kvalitete zraka za Grad Koprivnicu**

**Članak 1**.

Ovom Odlukom donosi se Akcijski plan za poboljšanje kvalitete zraka za Grad Koprivnicu, koji je sastavni je dio ove Odluke.

**Članak 2.**

Mišljenje o prihvatljivosti Akcijskog plana za poboljšanje kvalitete zraka za Grad Koprivnicu Ministarstva zaštite okoliša i zelene tranzicije; KLASA: 351-05/23-05/47, URBROJ: 517-03-325-11 od 25. veljače 2025.godine, sastavni je dio ove Odluke.

**Članak 3.**

Ova Odluka stupa na snagu osmoga dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 351-01/23-01/0007

URBROJ:

Koprivnica,

PREDSJEDNIK:

Ivan Pal, prof.

**OBRAZLOŽENJE**

1. **Zakonska osnova**

Akcijski plan za poboljšanje kvalitete zraka za Grad Koprivnicu donosi se temeljem članka 54. st. 1. Zakona o zaštiti zraka („Narodne novine“ broj 127/19 i 57/22), koji propisuje obvezu donošenja akcijskog plana za poboljšanje kvalitete zraka ako su razine onečišćujućih tvari u zraku izmjerene na mjernim postajama iz članka 22. Zakona prekoračile graničnu vrijednost i članka 6. Pravilnika o sadržaju, formatu i postupku donošenja Akcijskog plana za poboljšanje kvalitete zraka, te uzajamnoj razmjeni informacija i izvješćivanju o kvaliteti zraka i obvezama za provedbu odluke komisije 2011/850/EU kojim je propisano da Akcijski plan donosi predstavničko tijelo jedinice lokalne samouprave.

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Nakon što je utvrđena zakonska obveza donošenja Akcijskog plana za poboljšanje kvalitete zraka za Grad Koprivnicu pokrenut je postupak za donošenje istog. Gradonačelnik je donio Odluku o izradi Akcijskog plana za poboljšanje kvalitete zraka za Grad Koprivnicu KLASA: 351-01/23-01/0007, URBROJ: 2137-1-08-03/1-24-14,od 26.01.2024.godine te je nakon provedenog postupka nabave zaključen ugovor s „IRES ekologija d.o.o.“, Prilaz baruna Filipovića 21, 10000 Zagreb, u daljnjem tekstu: Ovlaštenik.

Ovlaštenik je izradio Nacrta Prijedloga Akcijski plan za poboljšanje kvalitete zraka za Grad Koprivnicu s obrazloženjem i sažetkom za javnost koji je Nositelj izrade stavio na javni uvid u trajanju od 30 dana počevši od 06.11.2024.godine do 05.12.2025. godine nakon čega je donijeto Izvješće o provedenom postupku izrade akcijskog plana za poboljšanje kvalitete zraka za Grad Koprivnicu i Nacrt konačnog prijedloga Akcijskog plana za poboljšanje kvalitete zraka za Grad Koprivnicu koji su dostavljeni Ministarstvu zaštite okoliša i zelene tranzicije (u daljnjem tekstu: Ministarstvo) na davanje mišljenja o prihvatljivosti akcijskog plana. Nakon dorade Nacrta konačnog prijedloga Akcijskog plana od strane Ovlaštenika, Ministarstvo je dana 25.02.2025.godine dostavilo mišljenje o prihvatljivosti akcijskog plana kojim je Akcijski plan ocjenjen zadovoljavajući odnosno prihvatljiv. Mišljenje o prihvatljivosti akcijskog plana Ministarstva zaštite okoliša i zelene tranzicije KLASA: 351-05/23-05/47, URBROJ: 517-03-325-11 od 25.02.2025.godine kao i Akcijski plana za poboljšane kvalitete zraka za Grad Koprivnicu sastavni su dio ove Odluke o donošenju Akcijskog plana za poboljšanje kvalitete zraka za Grad Koprivnicu.

**III. Potrebna sredstva za provedbu akta**

Za provedbu Odluke o donošenju Akcijskog plana za poboljšanje kvalitete zraka za Grad Koprivnicu potrebno je osigurati određena financijska sredstva u Proračunu Grada Koprivnice za provođenje mjera koje su navedene u Akcijskom planu.

U skladu sa svime naprijed navedenim predlaže se donošenje Odluke o donošenju Akcijskog plana za poboljšanje kvalitete zraka za Grad Koprivnicu.

Nositelj izrade akta: Predlagatelj:

Upravni odjel za izgradnju grada, upravljanje Gradonačelnik:

nekretninama i komunalno gospodarstvo

Pročelnik: Mišel Jakšić, dipl. oec.

Mario Perković, dipl. ing. građ.