## Muzej grada Koprivnice

Trg dr. Leandera Brozovića 1, Koprivnica

[www.muzej-koprivnica.hr](http://www.muzej-koprivnica.hr/)

moj generator kulture

**Tel.:** 048/622-307 – **Fax:** 048/222-871 – **MB:** 3009670 – **OIB:** 26066765805 – **IBAN:** HR5523860021820100005 – **e-pošta:** [info@muzej-koprivnica.hr](mailto:info@muzejkoprivnica.hr)

URBROJ: 94-1/2025

Koprivnica, 17.03.2025.

## O B R A Z L O Ž E NJ E

**prijedloga godišnjeg izvješća o izvršenju Financijskog plana**

**Muzeja grada Koprivnice za 2024. godinu**

Osnovni podaci o ustanovi:

1. Naziv obveznika: Muzej grada Koprivnice
2. Poštanski broj i sjedište obveznika: 48000, Koprivnica
3. Adresa sjedišta: Koprivnica, Trg dr. Leandera Brozovića 1
4. Šifra Grada/Općine: 201, Koprivnica
5. Broj RKP: 27958
6. Matični broj: 3009670
7. OIB: 26066765805
8. Razina: 21
9. Razdjel: 000
10. Šifra djelatnosti prema NKD: 9102, djelatnosti muzeja
11. Odgovorna osoba: Ivan Valent, ravnatelj
12. Kontakt: [ravnatelj@muzej-koprivnica.hr](mailto:ravnatelj@muzej-koprivnica.hr) , [info@muzej-koprivnica.hr](mailto:info@muzej-koprivnica.hr) tel: 048/622-307
13. Oznaka razdoblja za koje se izvješće podnosi: 1.1.-31.12.2024.

***Sažetak djelokruga rada proračunskog korisnika***

Muzej je javna ustanova koja obavlja muzejsku djelatnost sukladno Zakonu o ustanovama, Zakonu o muzejima, Statutom i drugim općim aktima Muzeja kao javni muzej. Muzejska se djelatnost obavlja kao javna služba. Muzej je pravna osoba upisana u Sudski registar, Registar proračunskih korisnika i Očevidnik muzeja i galerija te muzeja, galerija i zbirki unutar pravnih osoba, kao i drugih pravnih i fizičkih osoba koje obavljaju muzejsku djelatnost u skladu s Zakonom o muzejima koji se vodi pri Ministarstvu kulture i medija. Uz navedeno, Muzej je kulturno, komunikacijsko i informacijsko središte Grada Koprivnice i Koprivničko-križevačke županije koje vodi sustavnu brigu o nepokretnoj, pokretnoj i nematerijalnoj baštini grada i regije. Zadaća ustanove je sustavno prikupljanje, čuvanje, stručno održavanje, sređivanje, restauriranje, konzerviranje i trajno zaštićivanje muzejske građe, stručna i znanstvena obrada nepokretnih i pokretnih spomenika kulture, održavanje stalnog postava muzeja i priprema povremenih pokretnih izložbi koje se odnose na prošlost i sadašnjost grada Koprivnice i koprivničke Podravine, izdavanje i objavljivanje vlastitih publikacija, pripremanje i organiziranje brojnih kulturno – umjetničkih manifestacija i projekata, predavanja, tečajeva, seminara, stručnih i znanstvenih skupova, muzejskih radionica i igraonica, promicanje muzejske struke u suradnji sa srodnim ustanovama u zemlji i inozemstvu, promicanje muzejske struke suradnjom sa školama i drugim pravnim osobama te zainteresiranim pojedincima u skladu s ''Kodeksom profesionalne etike'' muzejske struke.

Muzej obavlja muzejsku djelatnost iz članka 3. točke 1. Zakona o muzejima i djelatnosti koje služe obavljanju djelatnosti upisane u sudski registar, a obuhvaća poslove nabave muzejske građe, istraživanja, stručne i znanstvene obrade te njezine sistematizacije u zbirke, zatim trajne zaštite muzejske građe, muzejske dokumentacije i baštinskih lokaliteta i nalazišta u svrhu osiguranja dostupnosti, obrazovanja, tumačenja i predstavljanja javnosti muzejske građe kao kulturnoga materijalnog i nematerijalnog dobra te dijelova prirode.

Muzej sukladno Statutu obavlja svoju djelatnost kako slijedi:

1. prikuplja muzejsku građu i muzejsku dokumentaciju sukladno svojoj misiji i politici skupljanja s područja na kojem djeluje
2. čuva muzejske predmete u odgovarajućim uvjetima i štiti cjelokupnu muzejsku građu, muzejsku dokumentaciju, baštinske lokalitete i nalazišta u svrhu obrazovanja, proučavanja i uživanja u skladu s propisima o zaštiti i očuvanju kulturnih dobara
3. vodi propisanu muzejsku dokumentaciju o muzejskim predmetima, zbirkama i aktivnostima muzeja;
4. organizira stalne i povremene izložbe
5. organizira istraživanja, izdavačku djelatnost, predavanja, konferencije i stručne skupove te organizira edukativne aktivnosti i radionice
6. podržava i organizira umjetnička i kulturna događanja u okviru svoga djelokruga
7. osigurava da poslove upravljanja muzejskom zbirkom obavljaju stručni muzejski djelatnici sukladno standardima
8. osigurava dostupnost zbirki u obrazovne, stručne i znanstvene svrhe
9. osigurava prihvatljivo okruženje za javnost i dostupnost građe
10. provodi digitalizaciju muzejske građe
11. obavlja reviziju muzejske građe u muzeju i dostavlja o tome izvješće Ministarstvu kulture i Osnivaču
12. obavlja procjenu povijesne, znanstvene, umjetničke i tržišne vrijednosti muzejske građe za potrebe upravljanja imovinom, za osiguranje i otkup
13. izrađuje stručna mišljenja, vještačenja i elaborate o muzejskome predmetu, građi, zbirci o kojoj skrbi i drugim kulturnim dobrima te dijelovima prirode
14. može organizirati izradu i prodaju suvenira i predmeta te izdavanje i prodaju publikacija tematski vezanih uz fundus i program muzeja
15. obavlja i druge djelatnosti sukladno Zakonu i posebnim propisima.

Zakonski okvir unutar kojeg Muzej grada Koprivnice djeluje kao javna ustanova u kulturi čine zakoni i pravilnici Republike Hrvatske:

* Zakon o muzejima (NN 61/18, 98/19, 114/22, 36/24),
* Zakon o ustanovama (NN 76/93, 29/97, 47/99, 35/08, 127/19, 151/22),
* Zakon o zaštiti i očuvanju kulturnih dobara (NN 145/24),
* Zakon o kulturnim vijećima i financiranju javnih potreba u kulturi (NN 83/22),
* Zakon o radu (NN 93/14, 127/17, 98/19, 151/22, 46/23, 64/23)
* Zakon o proračunu (NN 144/21),
* Zakon o kulturnim vijećima i financiranju javnih potreba u kulturi (NN 83/22),
* Zakon i Uredba o fiskalnoj odgovornosti (NN 111/18, 83/23),
* Pravilnik o sadržaju i načinu vođenja dokumentacije o muzejskoj građi i muzejskoj djelatnosti te načinu ostvarivanja uvida u muzejsku građu i dokumentaciju (NN 21/23),
* Pravilnik o načinu i mjerilima za povezivanje u sustav muzeja Republike Hrvatske (NN 16/19),
* Pravilnik o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije (NN 150/23),
* Pravilnik o stručnim muzejskim zvanjima i drugim zvanjima u muzejskoj djelatnosti te uvjetima i načinu njihova stjecanja (NN 104/19),
* Pravilnik o financijskom izvještavanju u proračunskom računovodstvu (NN 37/22)
* Pravilnik o proračunskom računovodstvu i računskom planu (NN 158/23)
* Pravilnik o proračunskim klasifikacijama (NN 4/24)
* Pravilnik o polugodišnjem i godišnjem izvještaju o izvršenju proračuna (NN 85/23).


Osim navedenih zakona i pravilnika temeljem kojih Muzej grada Koprivnice obavlja muzejsku djelatnost te brine o pokretnoj i nepokretnoj baštini Muzej navedeno realizira i putem sljedećih akata:

* Statut Muzeja grada Koprivnice
* Pravilnik o unutarnjem ustrojstvu i načinu rada Muzeja grada Koprivnice
* Pravilnik o zaštiti od požara Muzeja grada Koprivnice
* Pravilnik o zaštiti arhivskog i registraturnog gradiva Muzeja grada Koprivnice
* Odluka o provođenju postupka jednostavne nabave robe, radova i usluga Muzeja grada Koprivnice
* Pravilnik o obradi i zaštiti osobnih podataka Muzeja grada Koprivnice
* Pravilnik o nagrađivanju i ocjenjivanju radnika Muzeja grada Koprivnice
* Pravilnik o ostvarivanju i korištenju vlastitih prihoda Muzeja grada Koprivnice
* Pravilnik o radu, pružanju usluga i korištenju knjižnične građe knjižnice Muzeja grada Koprivnice
* Godišnjeg programa rada i razvoja ustanove,
* drugih općih akata Muzeja grada Koprivnice (ugovorima o korištenju financijskih sredstava Ministarstva kulture i medija RH, ugovorima o korištenju financijskih sredstava proračuna Koprivničko-križevačke županije te ostalim važećim aktima o donacijama i sponzorstvima).

***Kvalifikacijska struktura***

Kvalifikacijsku strukturu Muzeja grada Koprivnice s danom 31.12.2024. godine čini 15 zaposlenih osoba, od toga 2 radnika sa niskom stručnom spremom na poslovima čišćenja, 3 radnika sa srednjom stručnom spremom (2 muzejska tehničara, domar-održavatelj objekata), 9 radnika sa visokom stručnom spremom (4 viša kustosa, 1 viši kustos dokumentarist, 1 viši kustos pedagog, 1 knjižničar, 1 stručni suradnik za računovodstvene poslove, 1 stručni suradnik za opće, upravne i fin. poslove) te ravnatelj ustanove, viši kustos. Osim 15 zaposlenih radnika, u ustanovi su tijekom godine korištene usluge vanjskih suradnika na temelju ugovornih obveza po drugom dohotku za realizaciju pojedinih programskih aktivnosti.

*Grafički prikaz 1: Struktura zaposlenih na dan 31.12.2024. g.*

**

### Cilj programa Očuvanje kulturne baštine

Cilj programa Očuvanje kulturne baštine jest očuvanje građevinskih objekata, spomenika kulture, zaštita i očuvanje muzejskih predmeta i građe, arheoloških lokaliteta i zaštićenih objekata kako bi bili reprezentativni i dostupni korisnicima Muzeja te njihovo stavljanje u muzejsku i izložbenu funkciju, poticanje i razvijanje, očuvanje i obnavljanje pozitivnih vrijednosti tradicionalnog načina života te isti uklopiti u suvremeni način života (govor, jezik, tradicionalna jela i običaji, glazba), poticanje suradnje i povećanje komunikacije između zainteresirane stručne javnosti, predškolskih i školskih korisnika, studenata i građanstva, poticanje razvoja nakladničke djelatnosti s ciljem informiranja šire javnosti, stručne javnosti i korisnika Muzeja o kulturnoj djelatnosti ustanove, poticanje suradnje između inih institucija i ulaganje u stručno znanje zaposlenika i napredovanje u primjeni novih tehnologija.

***OPĆI DIO***

### Obrazloženje izvršenja programa i aktivnosti Financijskog plana ustanove za 2024. godinu

Planirani program Očuvanje kulturne baštine Muzeja grada Koprivnice za 2024. godinu čine redovna djelatnost ustanove, zaštita kulturne baštine, muzejsko-galerijska djelatnost, knjižnična djelatnost i nakladnička djelatnost, te aktivnosti EU projekta „Energetska obnova zgrade Muzeja grada Koprivnice. Prvotni Financijski plan ustanove za 2024. godinu s prijedlogom projekcija za naredno dvogodišnje razdoblje izrađen je uravnoteženjem prihoda i rashoda te iznosi 1.280.189,00 EUR. Tijekom lipnja usvojene su I. Izmjene i dopune kojima je izvršena korekcija stavki Financijskog plana na više za 332.425,00 EUR ili 25,81% te je isti usvojen u iznosu 1.620.614,00 EUR uravnoteženjem prihoda i rashoda i s uključenim prenesenim rezultatom poslovanja odnosno viškovima i manjkovima po izvorima financiranja. II. izmjena i dopuna financijskog plana usvojena je u iznosu od 895.288,00 EUR, a korekcije su na stavkama prihoda i rashoda odnosno smanjenje prihoda i stavki rashoda za 725.326,00 EUR ili za 44,76%. Prihodi poslovanja prvotno su planirani u iznosu 1.280.189,00 EUR a posljednjim su izmjenama i dopunama plana umanjeni za 29,02% i predlažu se u iznosu 908.693,00 EUR. Do smanjenja dolazi najvećim djelom zbog neostvarenih, a planiranih rashoda za projekt energetske obnove zgrade Muzeja grada Koprivnice, te se taj dio neostvarenih rashoda/prihoda Financijskim planom za 2025. godinu planira većim djelom u 2025. godini. Zbog toga izvršena je korekcija iz dva izvora financiranja, iz nadležnog je proračuna izvršeno smanjenje za 368.374,00 EUR te iz Pomoći iz inozemstava i od subjekata unutar općeg proračuna također je izvršeno smanjenje za 393.457,00 EUR.

U odnosu na posljednji usvojeni Financijski plan u iznosu 895.288,00 EUR izrađeno je godišnje financijsko izvješće ustanove i Izvješće o izvršenju Financijskog plana ustanove za 2024. godinu.

U skladu sa zakonskim odredbama u nastavku su obrazložene vrijednosno najznačajnije promjene za tekuću godinu u odnosu na isto obračunsko razdoblje prethodne godine.

### Rashodi poslovanja

Sukladno prijedlogu izvješća o izvršenju Financijskog plana ustanove za 2024. godinu od ukupno planiranih rashoda ostvareno je 77,59% istih u iznosu 695.247,57 EUR.

**Rashodi za zaposlene (skupina konta 31)** ostvareni su u iznosu 373.779,44 EUR što je za 19,70% više u odnosu na isto izvještajno razdoblje prethodne godine kada su iznosili 300.152,98 EUR. Člankom 233. novoga Pravilnika o proračunskom računovodstvu i Računskom planu propisano je da se podskupina računa 193 Kontinuirani rashodi budućih razdoblja ukida te da se s danom 1. siječnja 2025. kontinuirani rashodi budućih razdoblja prenose na odgovarajuće račune razreda 3 Rashodi poslovanja. Zbog toga se plaća za mjesec prosinac više ne knjiži na kontinuirane rashode, već na skupinu rashoda za zaposlene te su nastali rashodi za 13 plaću u 2024. godini. Također je potpisivanjem Dodatka III. Kolektivnom ugovoru za zaposlene u ustanovama kulture Grada Koprivnice povećana osnovica za izračun osnovne mjesečne plaće koji se primjenjuje na izračun plaće za prosinac 2024. godine što je dovelo do značajnog povećanja rashoda za zaposlene. Navedeni rashodi odnose se na bruto plaću za 15 radnika.

Skupina konta ostalih rashoda za zaposlene prikazuje rast za 37,71% u odnosu na prethodnu godinu zbog iskazanog troška jubilarnih nagrada za troje radnika koji su stekli materijalno pravo u skladu s Kolektivnim ugovorom za zaposlene u ustanovama Grada Koprivnice. Sukladno navedenim rashodima, stavka doprinosa na plaće uvećana je za 17,41% i iznosi 46.969,19 EUR. Temeljem iskazanih financijskih pokazatelja, rashodi za zaposlene čine 53,76% ukupno realiziranih rashoda ustanove te su kao i prethodne godine vrijednosno najznačajniji pokazatelj.

**Materijalni rashodi (skupina konta 32)** ne bilježe značajne promjene, čine 22,33% udjela u ukupnim rashodima, te su uvećani svega za 0,75% u odnosu na prethodnu godinu i iznose 155.251,30 EUR dok su prethodne godine iznosili 154.094,22 EUR. Naknade troškova zaposlenima povećane su u odnosu na prethodnu godinu za 6,43%, a odnose se na službena putovanja koja su realizirana znatno više u odnosu na prethodnu godinu dok su naknade za prijevoz na posao i s posla blago smanjeni. Naknade za stručno usavršavanje zaposlenika za polaganje stručnih ispita i sudjelovanja na seminaru koje su također znatno umanjene jer nije bilo potrebe i zakonske obveze za istima. Rashodi za materijal i energiju su uvećani za 15,27% u odnosu na isto izvještajno razdoblje prethodne godine i iznose 31.596,21 EUR. Uredski materijal i ostali materijalni rashodi uvećani su za 41,25% u odnosu na prethodnu godinu dok ostali rashodi iz skupine 322 ne bilježe značajna odstupanja. Stavka rashoda za usluge koji iznose 88.752,12 EUR slična je kao i prethodne godine kada je iznosila 87.964,34 EUR. Većina rashoda za usluge evidentirana je za redovno poslovanje i to za telefon, poštarinu, usluge prijevoza, zakupnine i najamnine objekata koje su realizirane kao i prethodne godine. Ostali nespomenuti rashodi poslovanja bilježe smanjenje za 18,63% i iznose 22.850,52 EUR, a odnose se na premije osiguranja imovine, članarine i pristojbe, troškove reprezentacije, naknade za rad predstavničkom tijelu, te ostale rashode.

**Financijski rashodi** **(skupina konta 34)** U 2024. godini ostvareni su financijski rashodi koji se odnose na bankarske usluge i usluge platnog prometa u iznosu 307,28 EUR što je više za 67,50% u odnosu na isto izvještajno razdoblje prethodne godine kada su iznosili 99,86 EUR, a čine 0,04% ukupno ostvarenih rashoda ustanove.

**Rashodi za nabavu nefinancijske imovine** **(skupina konta 42, 43, 45)** u odnosu na prethodnu godinu uvećani su za 443,19% i iznose 165.909,55 EUR dok su prethodne godine za isto izvještajno razdoblje iznosili 30.543,72 EUR.

Rashodi za nabavu proizvedene dugotrajne imovine **(skupina 42)** u odnosu na prethodnu godinu manji su za 22,50% i iznose 13.188,45 EUR dok su prethodne godine za isto izvještajno razdoblje iznosili 17.016,16 EUR. Tijekom godine realizirana je nabava dva stolna računala i jedno prijenosno računalo te nabava dva odvlaživaća zraka za potrebe održavanja podruma u zgradi Muzeja grada Koprivnice. Kapitalne donacije muzejske i knjižne građe od fizičkih osoba i subjekata izvan općeg proračuna također su evidentirane kroz rashode za pohranjene vrijednosti, knjige, muzejske izloške i umjetnička djela u iznosu 5.400,00 EUR što je za 53,25% više u odnosu na prethodnu godinu kada su iznosili 2.524,50 EUR. Navedeni rashodi za nabavu nefinancijske imovine čine 1,90% ukupno ostvarenih rashoda za 2024. godinu.

Rashodi za nabavu plemenitih metala i ostalih pohranjenih vrijednosti **(skupina 43)** odnosi se na kupnju knjiga za povećanje fundusa muzejske knjižnice i na međumuzejsku razmjenu publikacija tijekom 2024. godine. Od ukupnih rashoda oduzimaju 0,36%. Ukupni rashodi za nabavu knjiga iznose 2.502,96 EUR što je za 95,90% više nego u istom razdoblju prethodne godine kada su rashodi iznosili 102,56 EUR.

Stavka rashoda za dodatna ulaganja na građevinskim objektima **(skupina 45)** za 2023. godinu realizirana je u iznosu 13.425,00 EUR dok je u 2024. godini realizirana u iznosu 150.218,14 EUR što je za 1018,94% više. Cjelokupni iznos se odnosi na građevinske radove nastale zbog energetske obnove zgrade Muzeja grada Koprivnice koji su započeli krajem studenog 2024. godine. Rashodi ove vrste čine 21,61% ukupno ostvarenih rashoda.

|  |  |  |  |
| --- | --- | --- | --- |
| **VRSTA RASHODA** | **ostvarenje  2023.** | **ostvarenje  2024.** | **indeks** |
| Rashodi za zaposlene | 300.152,98 | 373.779,44 | 124,53% |
| Materijalni rashodi | 154.094,22 | 155.251,30 | 100,75% |
| Financijski rashodi | 99,86 | 307,28 | 307,71% |
| Rashodi za nabavu proizvedene dugotrajne imovine | 17.016,16 | 13.188,45 | 77,51% |
| Rashodi za nabavu plemenitih metala i ostalih pohr. vrijed. | 102,56 | 2.502,96 | 2440,48% |
| Rashodi za dodatna ulaganja na građevinskim objektima | 13.425,00 | 150.218,14 | 0,00% |
| **UKUPNO:** | **484.890,78** | **695.247,57** | 143,38% |

**Prihodi poslovanja**

Planirani prihodi koji su analitično prikazani u nastavku ovog obrazloženja ostvareni su u iznosu od 524.066,41 EUR što je 57,62% ukupno planiranih prihoda za 2024. godinu. Budući da se je sa realizacijom projekta energetske obnove zgrade Muzeja grada Koprivnice započelo tek krajem 2024. godine, nisu se ostvarili planirani prihodi od pomoći temeljem prijenosa EU sredstava.

***Preneseni rezultat poslovanja***

Ukupno ostvareni rashodi/izdaci za razdoblje 1.1.-31.12.2024. godine iznose 695.247,57 EUR ili 43,38% više u odnosu na prethodnu godinu. Ukupno ostvareni prihodi/primici za razdoblje 1.1.-31.12.2024. godine iznose 524.066,41 EUR što je za 7,19% više u odnosu na prethodnu godinu. Omjerom iskazanih prihoda/primitaka i rashoda/izdataka za tekuću godinu utvrđen je negativan poslovni rezultat, odnosno manjak prihoda nad rashodima u iznosu 171.181,16 EUR, koji je najvećim djelom nastao zbog nastalih rashoda na EU projektu Energetske obnove zgrade Muzeja grada Koprivnice. Preneseni manjak prihoda poslovanja po obračunu iz prethodnih godina iznosi 13.404,80 EUR, a nastao je zbog manjka prihoda koji nije evidentiran tijekom izvještajnog razdoblja s obzirom na sporu dinamiku financiranja EU projekta reVITAlize, stoga ukupni manjak prihoda/primitaka koji treba pokriti u narednom razdoblju iznosi 184.585,96 EUR čime je iskazan negativan poslovni rezultat ustanove na dan 31.12.2024. godine.

Analitičnije obrazloženje prijedloga izvršenja općeg i posebnog dijela Financijskog plana Muzeja za 2024. godinu slijedi prema dolje navedenim aktivnostima koje se odnose na program Očuvanje kulturne baštine i detaljnim obrazloženjem planiranih i ostvarenih prihoda poslovanja ustanove.

### Obrazloženje izvršenja planiranih prihoda ustanove u 2024. godini

Ukupni prihodi/primici Muzeja grada Koprivnice za godišnje razdoblje 2024. godinu ostvareni u iznosu od 524.066,41 EUR što je za 35.168,11 EUR ili 7,19% više u odnosu na isto obračunsko razdoblje prethodne godine. Budući da u 2024. godini nije sklopljen Sporazum o financiranju galerijske djelatnosti u Galeriji naivne umjetnosti Hlebine između Koprivničko-križevačke županije, Grada Koprivnice i Muzeja grada Koprivnice s kojim se regulira financiranje troškova u omjeru 70%:30% u korist Koprivničko-križevačke županije dolazi do smanjenja prihoda iz inozemstva i od subjekata unutar općeg proračuna (63), a istovremeno se povećavaju prihodi iz nadležnog proračuna jer Grad Koprivnica preuzima cjelokupno financiranje aktivnosti koje se odnose na Galeriju naivne umjetnosti Hlebine. Do dodatnog povećanja prihoda iz nadležnog proračuna dolazi i zbog ulaganja Grada Koprivnice u obnovu zgrade Muzeja grada Koprivnice, odnosno do pokrivanja neprihvatljivih troškova koji nisu sufinancirani temeljem Ugovora o dodjeli bespovratnih sredstava za projekte koji se financiraju iz nacionalnog plana oporavka i otpornosti 2021. – 2026. godine.

Osim navedenog, smanjeni su prihodi od prodaje proizvoda i robe te pruženih usluga i prihoda od donacija najvećim dijelom zbog zatvaranja glavne zgade Muzeja zbog obnove.

|  |  |  |  |
| --- | --- | --- | --- |
| **VRSTA PRIHODA** | **ostvarenje  2023.** | **ostvarenje  2024.** | **indeks** |
| Prihod iz nadležnog proračuna | 390.887,79 | 455.925,06 | 116,64% |
| Pomoći proračunskim korisnicima-nenadležni proračun | 72.720,23 | 18.331,21 | 25,21% |
| Pomoći od međunarodnih organizacija-EU projekt | 0,00 | 32.076,25 | 0,00% |
| Prihod od prodaje proizvoda, robe, pružanja usluga | 21.144,14 | 9.071,09 | 69,46% |
| Pomoći temeljem prijenosa EU sredstava | 0,00 | 1.292,59 | 0,00% |
| Prihod po posebnim propisima-osiguranje, naknada štete | 1.619,55 | 0,00 | 0,00% |
| Prihod od financijske imovine | 2,09 | 0,00 | 0,00% |
| Donacije od pravnih i fizičkih osoba | 2.524,50 | 7.370,21 | 291,95% |
| **UKUPNO:** | **488.898,30** | **524.066,41** | 107,19% |

Muzej grada Koprivnice je za 2024. godinu ostvario prihod iz:

* nadležnog proračuna Grada Koprivnice **(skupina 671)** u iznosu 455.925,06 EUR ili 87,00% ukupno ostvarenih prihoda, a isti je utrošen za podmirenje rashoda za zaposlene, materijalne i financijske rashode, rashode za nabavu dugotrajne nefinancijske imovine te rashode nastale realizacijom programske djelatnosti. Od ukupno ostvarenih prihoda iz nadležnog proračuna iznos od 447.771,04 EUR odnosi se na prihod za financiranje rashoda redovnog poslovanja koji se odnosi na plaće, materijalne rashode i rashode za usluge što je za 16,95% više u odnosu na isto izvještajno razdoblje prethodne godine. Znatno je smanjen iznos prihoda za nabavu dugotrajne nefinancijske imovine i iznosi 8.154,02 EUR koji se utrošio za nabavu opreme za održavanje muzejskih objekata te uredsku opremu i nabavu knjiga za povećanje fundusa muzejske knjižnice.
* nenadležnog proračuna **(skupina 636)** koju čine pomoći proračunskim korisnicima iz proračuna Koprivničko–križevačke županije i državnog proračuna u iznosu 18.331,21 EUR ili 3,50% ukupnih prihoda. Prihodi su ostvareni temeljem odobrenih sredstava i sklopljenih ugovora o korištenju sredstava Ministarstva kulture i medija te proračuna Koprivničko-križevačke županije, a sve za konzervatorsko-restauratorske radove, izdavanje publikacije Podravski zbornik 50/2024, arheološka istraživanja Draganovec – antička postaja Piretis, očuvanje nematerijalnih dobara: Male tajne medičarskog zanata. Ova vrsta pomoći znatno je smanjena, za 74,79% u odnosu na isto izvještajno razdoblje prethodne godine, najvećim dijelom zbog nepotpisivanja Sporazum o financiranju galerijske djelatnosti u Galeriji naivne umjetnosti Hlebine između Koprivničko-križevačke županije, Grada Koprivnice i Muzeja grada Koprivnice s kojim su se trebali financirati troškovi u 70% iz izvora Koprivničko-križevačke županije. Stoga financiranje galerijske djelatnosti u Hlebinama u cijelosti preuzima Grad Koprivnica, a pomoći od Koprivničko- križevačke županije su znatno smanjene.
* prihod od upravnih i administrativnih pristojbi **(skupina 65)** prihod po posebnim propisima u prethodnoj godini ostvareni su u iznosu 1.619,55 EUR, a odnose se na prihod od osiguranja za popravak službenog vozila. U ovoj godini nije ostvaren prihod s osnove osiguranja i nastale štete na imovini ustanove, niti slični prihodi.
* prihod od financijske imovine **(skupina 64)** za godišnje razdoblje 2023. godine ostvaren je po pozitivnoj tečajnoj razlici od 2,09 EUR dok isti ove godine nije ostvaren.
* prihodi ostvareni od vlastite djelatnosti **(skupina 661)** od prodaje proizvoda i robe te pružanja usluga ostvareni su u iznosu 9.071,09 ili 1,73% ukupnih prihoda što je manje u odnosu na prethodnu godinu kada su iznosili 21.144,14 EUR. Ostvarenje ove vrste vlastitih prihoda za prethodnu godinu veće je jer tijekom 2023. godine u kontinuitetu su vršeni arheološki nadzori temeljem ugovornih obveza dok ove godine takve vrste prihoda nema. Također je sredinom godine zatvorena glavna zgrada Muzeja zbog energetske obnove te se jedan dio prihoda izgubio od naplate ulaznina. Prihod od pruženih usluga, ulaznine i stručno vodstvo, ostvaren je u iznosu 4.975,18 EUR što je niže za 71,04% u odnosu na prethodnu godinu kada je ostvaren u iznosu 17.178,55 EUR. Prihod od prodaje robe bilježi blagi porast u odnosu na prethodnu godinu za 3,18% i iznosi 4.095,91 EUR, a odnosi se na prodaju publikacija i suvenira ustanove. U odnosu na isto izvještajno razdoblje prethodne godine ova vrsta prihoda bilježi smanjenje za ukupno 42,90%.
* prihod od donacija pravnih i fizičkih osoba izvan općeg proračuna **(skupina 663)** predstavljaju 1.41% udjela od ukupnih troškova, a realizirani su u iznosu od 7.370,21 EUR što je za 65,75% više u odnosu na isto obračunsko razdoblje prethodne godine, a odnosi se na kapitalne donacije muzejske i knjižne građe koja je dobivena od pravnih i fizičkih osoba temeljem ugovora o donacijama, a koje su u prethodnoj godini bile evidentirane u iznosu 2.524,50 EUR. Tekuće donacije u novcu od trgovačkih društava za 2024. godinu kao ni prethodne godine nisu ostvarene za realizaciju programske djelatnosti.
* tijekom izvještajnog razdoblja za 2023. godinu zbog spore dinamike financiranja nije ostvaren očekivan prihod od pomoći iz međunarodnih organizacija te institucija i tijela EU **(skupina 632)** za posljednje izvještajno razdoblje za EU projekt reVITAlize koji je završio s 30.9.2022. godine. Zbog toga je vidljiv prihod u izvještajnom razdoblju za 2024. godinu u iznosu od 32.076,25 EUR čime se je nivelirao preneseni manjak nastao evidentiranjem rashoda za realizaciju projekta u ovom izvoru financiranja. Ovi prihodi predstavljaju 6,12% od ukupnih prihoda ostvarenih u 2024. godini.
* prihodi temeljem prijenosa EU sredstava **(skupina 638)** ostvareni su u iznosu od 1.292,59 EUR što predstavlja 0,25% od ukupnih prihoda, a odnose se na program Nacionalnog plana oporavka i otpornosti (NPOO.C6.1.R1-I3.01.0005) za program Energetske obnove zgrade Muzeja grada Koprivnice temeljem Ugovora o dodjeli bespovratnih sredstava za projekte koji se financiraju iz nacionalnog plana oporavka i otpornosti 2021. – 2026. godine a ugovorne strane projekta su Ministarstvo kulture i medija RH, Fond za zaštitu okoliša i energetsku učinkovitost te Muzej kao korisnik bespovratnih sredstava mehanizma za oporavak i otpornost. Projektne aktivnosti započele su prijavom navedenog projekta od ožujka 2023. godine i traju do ožujka 2026. godine. Ostvareni prihod odnosi se na tekuće pomoći temeljem prijenosa EU sredstava, odnosno na dio plaće osoba koje sudjeluju u realizaciji projekta.
* prihod od financijske imovine **(skupina 641)** za 2023. godinu iznosio je 2,09 EUR, a odnosio se je na pozitivne tečajne razlike dok takvih prihoda ove godine nije bilo.

***POSEBNI DIO***

## Program 3006 OČUVANJE KULTURNE BAŠTINE

**A300601 Redovna muzejska djelatnost**

Za financiranje redovne djelatnosti ustanove u ovoj je aktivnosti za 2024. godinu prema posljednje usvojenim izmjenama i dopunama Financijskog plana ustanove planirani iznos od 487.835,00 EUR, a aktivnost je ostvarena u iznosu 433.458,31 EUR. Vrijednosno najveći rashodi evidentirani su za plaće za 15 radnika koji su u cijelosti financirani iz nadležnog proračuna i ostala materijalna prava svih radnika (jubilarne nagrade, naknada za prehranu te prijevoz na posao i s posla, službena putovanja i stručna usavršavanja) temeljem Kolektivnog ugovora za zaposlene u kulturi Grada Koprivnice u iznosu 335.294,83 EUR. Navedena aktivnost odnosi se na troškove redovnog poslovanja ustanove te je ostvareno rashoda za materijal i energiju u iznosu 30.764,15 EUR koji se odnose na potreban uredski i ostali materijal za redovno poslovanje te materijal za čišćenje i održavanje objekata, rashod za opskrbu električnom energijom i plinom za objekte ustanove i rashode za nabavu sitnog inventara za potrebe ustanove. Također su planirani i ostvareni rashodi za usluge u iznosu 48.880,50 EUR koji se odnose na telefonske i poštanske usluge, usluge tekućeg i investicijskog održavanja građevinskih objekata, postrojenja i opreme, rashodi za usluge promidžbe i informiranja, komunalne i zdravstvene usluge. U djelu rashoda za usluge ostvarene su intelektualne i osobne usluge koje se odnose na autorske, ugovore o djelu i studentske ugovore vezane za redovnu i programsku djelatnost Muzeja, računalne usluge ažuriranja računalnih baza i održavanja programa za obradu muzejske građe prema ugovoru te rashodi za ostale usluge koji se odnosi na grafičke usluge tiska planiranih muzejskih publikacija i knjiga. Ostali nespomenuti rashodi poslovanja ostvareni su u iznosu 10.031,78 EUR. Navedeni rashodi odnose se na godišnje naknade predsjedniku i članovima Upravnoga vijeća Muzeja grada Koprivnice, za članarine i premije osiguranja objekata i opreme Muzeja, za razne pristojbe i naknade te troškove konzervatorsko-restauratorskih radova na muzejskoj građi te analize arheoloških nalaza koji su ostvareni u većem iznosu u odnosu na prethodnu godinu. Ostali financijski rashodi planirani su u visini 500,00 EUR, a realizirani u iznosu 284,85 EUR za troškove bankarskih naknada i usluge platnog prometa. U djelu kapitalnih ulaganja ostvareni su rashodi za postrojenja i opremu gdje je realizirana nabava dva stolna računala, jedno prijenosno računalo, te dva odvlaživaća zraka za 7.669,45 EUR. Stavka nabavke umjetničkih djela i knjiga realizirana je u iznosu 532,75 EUR, a odnosi se na nabavu knjižne građe.

## A300602 Zaštita kulturne baštine

Za financiranje aktivnosti Zaštita kulturne baštine planirano je 6.000,00 EUR iz nenadležnog proračuna Koprivničko-križevačke županije. Prijedlogom ovog izvještaja za izvještajno razdoblje rashodi su u ovoj aktivnosti evidentirani sukladno planiranom iznosu, a realizirani su prema Ugovoru i Zaključku Župana Koprivničko–križevačke županije o financiranju programske djelatnosti Muzeja. Planirani i realizirani rashodi u iznosu 6.000,00 EUR odnose se na financiranje programa zaštite odnosno konzervatorsko–restauratorske radove na kamenoj urni i predmetima od tekstila.

**A300603 Muzejsko - galerijska djelatnost**

U Muzejsko-galerijskoj djelatnosti planirani su troškovi za izložbu Ivana Brkića pod nazivom „Digitalno doba“. Sukladno sklopljenom Ugovoru o korištenju sredstava Koprivničko-križevačke županije u iznosu od 1.000,00 EUR, te su realizirani u cijelosti.

**A300605 Nakladnička djelatnost**

Nakladnička djelatnost Muzeja poslijednjim izmjenama i dopunama financijskog plana usklađena je sa Zaključkom o rasporedu sredstava Proračuna Koprivničko-križevačke županije za 2024. godinu kojim je dodijeljeno 1.000,00 EUR za sufinanciranje izdavanja knjige Podravski zbornik 50/2024, najznačajnije muzejske publikacije te je u ovoj aktivnosti planiran trošak grafičkih usluga, što je kontinuirani trošak svake godine. Realiziran je cijelokupan planirani iznos.

## A300607 Muzejska djelatnost – izvor financiranja vlastita i ostala sredstva

Za financiranje muzejske djelatnosti iz vlastitih i ostalih izvora financiranja (prihod od prodaje robe, prihod od usluga, prihod od tekućih i kapitalnih donacija, kapitalna pomoć nenadležnog državnog proračuna) planirano je na godišnjoj razini 57.275,00 EUR, a rashodi su za godišnje razdoblje ostvareni u iznosu 34.625,63 EUR što je manje za 39.55% od ukupno planiranih troškova. U ovoj su aktivnosti ostvareni vlastiti prihodi od pružanja usluga i prodaje robe u iznosu 9.071,09 EUR te su djelomično utrošeni na naknade troškova zaposlenima za korištenje privatnog automobila u službene svrhe u iznosu od 28,00 EUR, rashode za materijal i energiju, nabavu uredskog i ostalog materijala te građevinskog materijala za potrebe održavanja objekata koji su realizirani u iznosu 233,03 EUR. Rashodi za usluge realizirani su za intelektualne usluge vanjskih suradnika koji su sudjelovali u realizaciji programske djelatnosti Muzeja, te ostale usluge u iznosu 21.217,58 EUR, a koje se financiraju iz vlastitih izvora prihoda. Ostali nespomenuti rashodi poslovanja realizirani su u iznosu 5.635,38 EUR za trošak reprezentacije za sudionike programskih aktivnosti te za konzervatorsko-restauratorske radove na muzejskoj građi.

Od kapitalnih ulaganja u ovoj su aktivnosti realizirani rashodi sukladno sklopljenim darovnim ugovorima od fizičkih osoba kojima su pribavljena umjetnička djela i muzejski izlošci procijenjene vrijednosti 5.400,00 EUR.

Kupnjom i kapitalnim donacijama od ostalih gospodarskih subjekata izvan općeg proračuna evidentirana je nabava knjiga za muzejski knjižni fond u visini 1.970,21 EUR od ukupno planirane stavke u iznosu 7.000,00 EUR.

## A300608 Zaštita kulturne baštine - izvor financiranja Ministarstvo kulture

Za zaštitu kulturne baštine iz nenadležnog proračuna temeljem ugovora o korištenju sredstava Ministarstva kulture i medija planirano je 6.501,00 EUR a sredstva su realizirana u cijelosti u tijeku izvještajnog razdoblja. Sredstva su realizirana namjenski sukladno ugovornim obvezama i planu provedbe Programa zaštite i očuvanja kopnene arheološke baštine: Draganovec – antička postaja Piretis za arheološka istraživanja u iznosu od 4.000,00 EUR, te na Program zaštite i očuvanja nematerijalnih dobara: Koprivnica, Male tajne medičarskog zanata za potrebe materijala pri provođenju radionica i za potrebe honorara prema sklopljenom ugovoru o djelu u iznosu od 1.500,00 EUR.

Navedena programska djelatnost realizirana je u cijelosti prema planu te je opravdana sukladno ugovornim obvezama. Prihod od tekućih pomoći iz državnog proračuna doznačen je u cijelosti za odobrene programe u skladu s ugovornim obvezama.

## A300609 Muzejsko galerijska djelatnost – izvor financiranja Ministarstvo kulture

## Temeljem odobrenih sredstava i sklopljenih ugovora o korištenju sredstava Ministarstva kulture i medija za programsku djelatnost 2024. godine u iznosu od 2.000,00 EUR sufinancirao se je program nakladničke djelatnosti tiska knjige Podravski zbornik 50/2024. Sukladno planiranim aktivnostima i potrebama stručnog osoblja ovom se pomoći financirao dio autorskih honorara za uredništvo knjige.

## A300611 Nakladnička djelatnost – izvor financiranja vlastita sredstva

Nakladnička djelatnost planirana je u visini 1.500,00 EUR iz vlastitih prihoda od prodaje robe, a realizirana je u visini 1.234,73 EUR ili 82,32% planiranog iznosa, a odnosi se na planirani trošak intelektualnih usluga odnosno isplatu autorskih naknada prema sklopljenim autorskim ugovorima za vanjske suradnike koji su sudjelovali u pripremi tiska knjige Podravski zbornik 50/2024. Navedeni trošak, kontinuirani je trošak svake godine koji prati realizaciju tiska navedene publikacije.

## A300612 Galerija Hlebine

Galerija naivne umjetnosti Hlebine u prethodnim godinama se financirala temeljem Ugovora o provedbi sufinanciranja muzejsko-galerijske djelatnosti u Galeriji naivne umjetnosti Hlebine i Sporazuma o financiranju, sklopljenom između Koprivničko-križevačke županije, Grada Koprivnice i Muzeja grada Koprivnice. Istim je regulirano financiranje troškova za redovnu djelatnost Galerije Hlebine u omjeru 70:30% troškova u korist Koprivničko-križevačke županije. Međutim nakon isteka Ugovora 31.12.2023. godine, novi Ugovor nije potpisan te se je stoga cijelokupno planirano redovno poslovanje Galerije naivne umjetnosti u Hlebinama prebacilo na izvor financiranja iz gradskog, odnosno nadležnog proračuna. Poslijednjim izmjenama i dopunama financijskog plana Muzeja grada Koprivnice za 2024.godinu planirano je 58.195,00 EUR troškova. Od toga, 46.180,00 EUR odnosi se na plaće za redovan rad zaposlenika, a 12.015,00 EUR na materijalne rashode. Međutim, potpisivanjem III. dodatka Kolektivnom ugovoru za zaposlene u ustanovama kulture Grada Koprivnice temeljem kojeg se nova osnovica i koeficijenti za obračun plaće zaposlenika u ustanovama kulture primjenjuje od 1.12.2024., sredstva planirana za plaće zaposlenika u Galeriji naivne umjetnosti Hlebine nisu bila dostatna da pokriju povećanje troškova za plaće za 12 mjesec 2024. godine. Stoga je internom preraspodjelom sredstava Grada Koprivnice pokriven nedostatak sredstava ostvaren u ovoj aktivnosti u iznosu od 800,00 EUR., te se tekući plan za 2024. godinu na rashodima za zaposlene u aktivnosti Galerija Hlebine povećava i iznosi 46.980,00 EUR dok stvarno realizirani trošak iznosi 46.958,04 EUR.

**A300615 Energetska obnova zgrade Muzeja grada Koprivnice**

Ova je aktivnost planirana u sklopu programa Nacionalnog plana oporavka i otpornosti (NPOO.C6.1.R1-I3.01.0005) za program Energetske obnove zgrade Muzeja grada Koprivnice temeljem Ugovora o dodjeli bespovratnih sredstava za projekte koji se financiraju iz nacionalnog plana oporavka i otpornosti 2021. - 2026. godine, a ugovorne strane projekta su Ministarstvo kulture i medija RH, Fond za zaštitu okoliša i energetsku učinkovitost te Muzej kao korisnik bespovratnih sredstava Mehanizma za oporavak i otpornost. Projektne aktivnosti započele su prijavom navedenog projekta od ožujka 2023. godine i traju do ožujka 2026. godine. Navedeni se projekt tijekom trogodišnjeg razdoblja planira financirati manjim dijelom iz proračuna Grada Koprivnice kojim će se pokriti neprihvatljivi troškovi energetske obnove dok će većina tekućih i kapitalnih troškova biti pokrivena iz pomoći od izvanproračunskog korisnika temeljem prijenosa EU. U 2024. godinu I. izmjenama i dopunama financijskog plana planirano je 916.989,00 EUR na temelju procijenjenih troškova. Za podmirenje neprihvatljivih troškova iz proračuna Grada Koprivnice planirano je 380.000,00 EUR, dok su Pomoći unutar općeg proračuna EU projekti planirani u iznosu od 536.989,00. Zbog kasnijeg potpisivanja ugovora sa izvođačem radova od planiranog i spore dinamike realizacije projekta, veći dio planiranih rashoda prebacuje se u 2025. godinu te slijedom navedenog, II. izmjenama i dopunama financijskog plana smanjuje se planirani iznos troškova na 273.982,00 EUR. Od planiranog iznosa realizirano je 55,69% odnosno 152.573,90 EUR.

### Obrazloženje prijedloga izvršenja Financijskog plana ustanove za 2024. godinu po izvorima financiranja

### Ustanova je u izvještajnom razdoblju 2024. godine ostvarila prihode iz kojih su financirani rashodi poslovanja i rashodi za nabavu nefinancijske imovine iz devet izvora financiranja kako slijedi:

### izvor 27 odnosi se na sredstva ostvarena iz vlastitih izvora financiranja od prodaje robe i usluga te najma, a ustanova je planirala prihod u iznosu 34.175,00 EUR od čega 3.3000,00 EUR prihoda od prodaje robe i proizvoda, a 6.500,00 EUR prihoda od pruženih usluga od ulaznine i usluge stručnog vodstva te prihod od ostvarenih pozitivnih tečajnih razlika u iznosu 50,00 EUR. Planiran je i utrošak viška prihoda poslovanja ostvarenih s krajem 2023. godine u visini 24.325,00 EUR. U izvještajnom godišnjem razdoblju ukupno je realizirano vlastitih prihoda u iznosu 33.396,29 EUR, od čega prihoda od prodaje robe i proizvoda u iznosu 4.095,91 EUR koji se odnose na prodaju suvenira, muzejskih publikacija i knjiga. Prihodi od pružanja usluga ostvareni su u iznosu 4.975,18 EUR. Ukupni rashodi su ostvareni u visini 28.490,15 EUR za troškove redovnog poslovanja i realizacije izložbi za grafičko oblikovanje i tisak kataloga i popratnih materijala.

### izvor 53 odnosi se na tekuće donacije odnosno namjenske novčane donacije pravnih subjekata za programsku djelatnost ustanove, iste su planirane u visini 2.600,00 EUR za godišnje razdoblje, ali nisu realizirane tijekom godine stoga na ovom izvoru financiranja nije ostvaren ni višak ni manjak prihoda poslovanja.

* **izvor 54** odnosi se na kapitalne donacije koje su planirane u iznosu 22.000,00 EUR, a realizirane u iznosu 7.370,21 EUR što je 33,50% u odnosu na planirano. Za primljene donacije nefinancijske imovine muzejske i knjižne građe u glavnoj knjizi evidentirani su prihodi i rashodi prema procijenjenoj vrijednosti imovine temeljem ugovora o darovanjima stoga na ovom izvoru financiranja nije iskazan niti višak niti manjak koji bi utjecao na rezultat poslovanja.
* **izvor 1** koji se odnosi naopće prihode i primitke iz nadležnog gradskog proračuna planiran je u visini 566.830,00 EUR u skladu sa smjernicama i limitom Osnivača, a ostvaren u iznosu 451.195,88 EUR s uključenim prenesenim metodološkim manjkom ostvarenim na kraju 2023. godine. Ukupno realizirani rashoda poslovanja financirani iz ovog izvora iznose 505.645,92 EUR od čega rashodi poslovanja iznose 482.111,11 EUR ili 95,35%. Prihod iz nadležnog proračuna za financiranje kapitalnih rashoda, odnosno rashoda za nabavu nefinancijske imovine ostvaren je u iznosu 23.534,81 EUR ili 4,65% i to za nabavu dva stolna računala, jedno prijenosno računalo, dva odvlaživaća zraka, te za financiranje neprihvatljivih troškova na projektu energetske obnove zgrade Muzeja grada Koprivnice. . Slijedom navedenog, omjerom ukupno ostvarenih prihoda i realiziranih rashoda iz nadležnog proračuna za godišnje razdoblje i uključenim manjkom ostvarenim na dan 31.12.2024. godine redovna muzejska aktivnost rezultirala je manjkom prihoda u visini 54.450,04 EUR u ovom izvoru financiranja. Manjak prihoda odnosi se na metodološki manjak prihoda iz nadležnog proračuna, odnosno prihod koji se evidentira po načelu novčanog toka nije evidentiran za rashode koji se odnose na mjesec prosinac 2024. godine i evidentirani su, a njihova obveza dospijeva i podmirena je u siječnju 2025. godine.
* **izvor 4911** prikazujeprihod od pomoći izvanproračunskih korisnika, a odnosi se na Tekuće pomoći temeljem prijenosa EU sredstava u sklopu kojeg se planiraju tekući rashodi za realizaciju projekta energetske obnove zgrade Muzeja grada Koprivnice, kao što je dio plaća zaposlenika uključenih u projekt i financiranje usluga promidžbe i informiranja samog projekta. Ukupan plan tekućih pomoći iznosi 3.982,00 EUR, a ostvareni prihodi po ovom izvoru iznose 1.292,59 EUR, dok rashodi iznose 2.355,76 EUR, te je razlikom prihoda i rashoda ostvaren manjak prihoda u iznosu od 1.063,17 EUR. Do manjka prihoda dolazi zbog spore dinamike sufinanciranja projekta energetske obnove zgarde muzeja od strane Fonda za zaštitu okoliša i energetsku učinkovitost.
* **Izvor 494** prikazujeprihod od pomoći izvanproračunskih korisnika, a odnosi se na Kapitalne pomoći temeljem prijenosa EU sredstava u sklopu kojeg se planiraju kapitalni rashodi za realizaciju projekta energetske obnove zgrade Muzeja grada Koprivnice, što uključuje sve prihvatljive troškove temeljem Ugovora o dodjeli bespovratnih sredstava za projekte koji se financiraju iz nacionalnog plana oporavka i otpornosti 2021. - 2026. Godine. Planirani prihod iz ovog izvora pomoći u 2024. godini iznosio je 250.000,00 EUR, dok realizacija prihoda u 2024. godini je zbog spore dinamike sufinanciranja projketa izostala, stoga ostvareni rashodi u iznosu od 134.885,53 EUR predstavljaju cjelokupni manjak na ovom izvoru koji se planira pokriti početkom 2025. godine dodjelom bespovratnih sredstava iz državnog proračuna.

### izvor 482 prikazuje financijske podatke o planiranim i ostvarenim tekućim pomoćima iz nenadležnih proračuna, a odnosi se na prihode i rashode poslovanja koji se financiraju iz državnog proračuna za programsku djelatnost ustanove i iz županijskog proračuna za financiranje programske djelatnosti i rashoda za redovno poslovanje Galerije naivne umjetnosti u Hlebinama. Tekuće pomoći iz ovog izvora planirane su u visini 16.501,00 EUR, a ostvarene u iznosu 17.475,22 EUR s uključenim prenesenim manjkom iz prethodnog obračunskog razdoblja. Prihodi su ostvareni u iznosu 1.831,21 EUR iz Županijskog proračuna za rashode poslovanja Galerije naivne umjetnosti Hlebine, a koji su se odnosili još na rashode nastale u 2023. godini obzirom da je zahtjev za podmirenje rashoda za Galeriju Hlebine poslan krajem prosinca 2023. godine ali nije bio obrađen, te 1.000,00 EUR za sufinanciranje muzejsko-galerijske djelatnosti ustanove, 6.000,00 EUR za zaštitu kulturne baštine i 1.000,00 EUR za nakladničku djelatnost, dok je iz državnog proračuna u skladu s ugovornim obvezama doznačeno 8.500,00 EUR. Zbog prihoda doznačenih od strane županije za pokriće rashoda nastalih u 2023. godini, ovaj izvor financiranja u 2024. godini bilježi višak u iznosu od 975,22 EUR.

### izvor 452 prikazuje izvor financiranja tekućih pomoći EU projekta reVITAlize, a odnosi se na rashode i prihode poslovanja nastale provedbom projektnih aktivnosti. Sve planirane projektne aktivnosti reVITAlize završile su krajem rujna 2022. godine stoga nisu planirani troškovi već je planirana doznaka prihoda po posljednjem odobrenom izvještajnom razdoblju u iznosu 32.145,00 EUR. Budući da zbog spore dinamike financiranja planirani iznos nije doznačen do kraja 2023. godine iskazan je preneseni manjak prihoda poslovanja. Početkom 2024. godine doznačen je prihod od međunarodnih pomoći za financiranje EU projekta u iznosu od 32.076,25 EUR te je time pokriven manjak prihoda iz prethodnog izvještajnog razdoblja.

### Programska djelatnost ustanove realizirana je u skladu s planom i programi su opravdani sukladno ugovorima Koprivničko-križevačke županije i Ministarstva kulture i medija. Ostvareni viškovi i manjkovi po izvorima financiranja na dan 31.12.2024. godine u visini -184.585,96 EUR uključiti će se u I. Izmjene i dopune Financijskog plana ustanove te će se viškovi utrošiti, a manjkovi nastojati pokriti tijekom 2025. godine sukladno Odluci Upravnoga vijeća o utvrđivanju i raspodjeli rezultata iz 2024. godine.

***Popis ugovornih odnosa i slično koji uz ispunjenje određenih uvjeta mogu postati obveza ili imovina***

Prema Pravilniku o izvještavanju u proračunskom računovodstvu obveza je iskazivanja podataka koji se odnose na popis ugovornih odnosa i slično koji uz ispunjenje određenih uvjeta mogu postati obveza ili imovina ustanove te popis sudskih sporova u tijeku kako slijedi:

Primljene zadužnice/mjenice/hipoteke i drugi instrumenti plaćanja u 2024. g.

|  |  |  |  |  |  |  |  |
| --- | --- | --- | --- | --- | --- | --- | --- |
| **Redni broj** | **Datum izdavanja jamstva** | **Instrument osiguranja** | **Iznos jamstva** | **Davatelj jamstva** | **Namjena** | **Dokument (ugovor ili sl. temeljem čega je potrebno jamstvo)** | **Rok važenja** |
| 1 | 29.10.2024. | Bankarska garancija | 138.853,58 | Veselčić d.o.o. | Garancija za uredno ispunjenje ugovora | Ugovor br. 13/2024 | 8.11.2025. |

Izdane zadužnice/mjenice/hipoteke i drugi instrumenti plaćanja u 2024. g.

|  |  |  |  |  |  |  |  |
| --- | --- | --- | --- | --- | --- | --- | --- |
| **Redni broj** | **Datum izdavanja jamstva** | **Instrument osiguranja** | **Iznos jamstva** | **Primatelj jamstva** | **Namjena** | **Dokument (ugovor ili sl. temeljem čega je potrebno jamstvo)** | **Rok važenja** |
| **-** | **-** | **-** | **-** | **-** | **-** | **-** | **-** |

Popis sudskih sporova u tijeku

|  |  |  |  |  |  |  |  |
| --- | --- | --- | --- | --- | --- | --- | --- |
| **Redni broj** | **Tuženik** | **Tužitelj** | **Sažeti opis prirode spora** | **Iznos glavnice** | **Procjena financijskog učinka** | **Procijenjeno vrijeme odljeva ili priljeva sredstava** | **Rok važenja** |
| **-** | **-** | **-** | **-** | **-** | **-** | **-** | **-** |

Napomena: Muzej grada Koprivnice tijekom 2024. godine ima primljenu jednu zadužnicu za uredno ispunjenje Ugovora br. 13/2024 od Veselčić d.o.o., izvođača radova na projektu energetske obnove zgrade Muzeja grada Koprivnice. Nema niti jednu danu zadužnicu, mjenicu ili bilo koji drugi instrument plaćanja, a ujedno nema niti jedan postupak sudskog spora u tijeku koji bi mogao postati obveza ili imovina ustanove.

***Prikaz obveza i potraživanja ustanove***

Prema Pravilniku o izvještavanju u proračunskom računovodstvu obvezni su podaci o obvezama ustanove evidentiranim s krajem izvještajnog razdoblja. Ustanova dospjele obveze podmiruje ažurno i u skladu s rokom dospijeća, a na dan 31.12.2024. godine evidentirane su obveze za zaposlene u iznosu 32.751,95 EUR, a odnose se na obračunatu plaću i naknadu za podmirivanje troškova prehrane radnika za prosinac 2024. godine za 15 radnika koja je isplaćena u siječnju 2025. godine. Također su evidentirane obveze za materijalne rashode prema dobavljačima u iznosu 8.445,10 EUR čija obveza plaćanja dospijeva nakon 31.12.2024. godine. Obveze za nabavu nefinancijske imovine iznose 150.266,32 EUR a cjelokupan iznos se odnosi na nedospjele obveze po izdanoj prvoj situaciji od izvođača radova i nadzora za izvođenje radova na projektu energetske obnove zgrade Muzeja grada Koprivnice Ukupne obveze na dan 31.12.2024. godine iskazane su u obrascu Obveze u iznosu 191.463,37 EUR te su nedospjele što znači da će iste biti podmirene u roku u 2024. godini u skladu s dospijećem i valutom plaćanja. Ustanova je sve dospjele obveze prema radnicima i dobavljačima podmirila na vrijeme u skladu s rokom dospijeća.

Tabelarni prikaz: Obveze Muzeja grada Koprivnice na dan 31.12.2024. g. – nedospjele obveze

|  |  |
| --- | --- |
| Opis | Iznos |
| *Obveze za zaposlene* | 32.751,95 |
| *Obveze za materijalne rashode* | 8.445,10 |
| *Obveze za financijske rashode* | 0,00 |
| *Obveze za nabavu nefinancijske imovine* | 150.266,32 |
| Ukupno obveze | **191.463,37** |

### Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika za razdoblje 1.1.-31.12.2024. godine

Od početka godine provode se redovni programi zaštite kulturne baštine, izložbene i nakladničke djelatnosti, pedagoško-edukativne aktivnosti, redovna djelatnosti koja se odnosi na stručni rad na obradi te zaštiti i očuvanju muzejske građe. Vezano uz navedeno, tijekom godine provedene su dvije jednostavne nabave vezane uz Plan preventivne zaštite, konzervacije i restauracije Muzeja za razdoblje 2024. godine. Jedna se odnosi na provedbu konzervatorsko-restauratorskih radova, a druga na nabavu materijala za preventivnu zaštitu muzejske građe. Na konzervatorsko-restauratorske radove upućena je kamena urna iz Zbirke antike koja će biti uklopljena u budući stalni postav Muzeja, a iz etnografskih je zbirki na restauraciju upućen rubac iz Zbirke etnografskog tekstila. Radovi su sufinancirani sredstvima Grada Koprivnice i Koprivničko-križevačke županije. Provedba konzervatorsko-restauratorskih radova doprinosi povećanju vrijednosti dugotrajne nematerijalne imovine ustanove i mogućnosti stavljanja predmetne građe u muzejsku izložbenu funkciju. U sklopu provedbe jednostavne javne nabave za nabavu materijala za provedbu preventivne zaštite na muzejskoj građi, osim redovne godišnje nabave materijal, nabavljena je i veća količina materijala koji je poslužio prilikom pakiranja muzejskih predmeta koji su iz zgrade Muzeja seljeni na prostor muzejskog depoa na prostoru Kampusa. S time u vezi, potpisan je i ugovor za najam novih prostora na prostoru Kampusa u koji je izmješten dio građe te uredski namještaj koji se nalazio u zgradi Muzeja. Radovi na pakiranju i izmještanju građe, opreme i namještaja iz zgrade Muzeja bili su vezani uz nadolazeću energetsku obnovu zgrade. Za istu je tijekom godine provedena javna nabava za odabir izvođača radova. Uz nju su provedene još i tri jednostavne nabave za provedbu projektantskog i stručnog nadzora, te koordinatora zaštite na radu, vezane uz provedbu projekta energetske obnove zgrade Muzeja. Ugovori s odabranim izvođačima potpisani su krajem listopada, a uvođenje u radove održano je 8. studenog.

Do 31. 12. 2024. godine u objektima / prostorima Muzeja grada Koprivnice zabilježena je posjećenost od 9.227 posjetitelja (Muzej grada Koprivnice 625, Galerija Koprivnica 4.023, Galerija Mijo Kovačić 2.363, Galerija naivne umjetnosti u Hlebinama 1.581, Galerija skulptura Ivan Sabolić Peteranec 379i Spomen područje Danica 256 posjetitelja), dok je na programima Muzeja (izložbama) održanim u drugim prostorima (galerijama) zabilježena posjećenost od 15.705 posjetitelja. Održana su i odrađena stručna vodstva kroz stalni postav i izložbe te pedagoško-edukativne aktivnosti i programe *Ropotarnica*, *Muzej u školi* i *Celog sveta prestolnica* namijenjene učenicima i studentima s ciljem boljeg upoznavanja kulturne baštine i njezina očuvanja.

Za potrebe provedbe izložbenog programa u muzejskim objektima provedena je jednostavna nabava za grafičko oblikovanje i tisak materijala za redovnu i programsku djelatnost ustanove, koja je bila razdijeljena u četiri grupe: Grupa A: Knjige; Grupa B: Katalozi; Grupa C: Razno; Grupa D: Grafičko oblikovanje. Navedena je bila temelj za provedbu izložbenih programa tijekom godine. Oni su sufinancirani sredstvima Grada Koprivnice i Koprivničko-križevačke županije. U razdoblju 1. 1. 2024. do 31 .12. 2024. Realizirano je petnaest domaćih te četiri gostujuće izložbe. Početkom veljače u Galeriji Koprivnica završena je izložbe *DAB´23*, a nakon nje su uslijedile izložbe *Krajolici iz Zbirke Vladimira Malančeca*, gostujuća izložba iz *Hinko Krapek čovjek svog doba* iz Muzeja grada Karlovca, *Ivan Brkić 2003 – 2023 // Digitalno doba*, *Nenad Marinac: Srastanje*, *Svijet minijaturnog drveća*, *Zbirka Smiljanić – suvremena umjetnos te Zlatko Bourek & kazalište*. U Galeriji naivne umjetnosti u Hlebinama održane su izložbe *Umjetnost je ženskog roda*, Ernestinovo*: mjesto susreta, stvaranja i kolektivnog aktivizma*, *Kak igramo i tancamo te Ivan Generalić za (sto)deset iz Zbirke obitelji Čolak*. Na prostoru Spomen područja Danica predstavljena je izložba *Od Danice do Jasenovca* i koautorstvu ustanove Spomen područje Jasenovac i Vijeća srpske nacionalne manjine Koprivničko-križevačke županije. U Galeriji skulptura Ivan Sabolić u Peterancu održane su dvije gostujuće izložbe. Prva je bila maketarska izložbe *Hrvatska vojska i policija u mjerilu od domovinskog rata do danas* u suradnji s Hrvatskom zajednicom tehničke kulture, IPMS Croatia, Hrvatskom udrugom vojnih minijaturista, UHBDDR ogrankom Peteranec, te Općinom Peteranec. Nakon nje, povodom obilježavanja Galovićeve jeseni, u suradnji s Udrugom žena i Kulturno-umjetničkim društvom Fran Galović Peteranec, pripremljena je izložba *Đačko doba – Razvoj pučkog školstva u Peterancu.* Izložba *DAB ´23* gostovala je u Osijeku i Slavonskom brodu, dok je izložba *Kak igramo i tancamo* gostovala u Muzeju Croata insulanus Grada Prelog, s kojim je i rađena u suradnji. U sklopu obilježavanja programa Europske prijestolnice kulture, Tart 2024. godine, Muzej grada Koprivnice sudjelovao na izložbi „Hidden Worlds Expanding“. Cilj cjelokupnog programa bio je povećanje vidljivosti tzv. autsajdera, marginalaca, a posebice ljudi s drugačijim potrebama ili mogućnostima. Iz navedenog je razloga glavnu izložbenu okosnicu činila internacionalna izložba autsajderske umjetnosti, s dodatnim naglaskom na istočnu Europu čime su predstavljene umjetnine iz Zbirke naivne umjetnosti Muzeja doprinijele povećanju vidljivosti hrvatske kulturne baštine u Europi.

U sklopu projekata i suradnje koju provodi Muzej s općinama i udrugama s prostora Koprivničko-križevačke županije na programima prezentacije i očuvanja nematerijalne kulturne baštine potrebno je spomenuti i činjenicu da je Umijeće izrade peteranskog veza *filea* dobilo status trajno zaštićenog nematerijalnog kulturnog doba RH. Nadalje, tijekom srpnja Muzej je sudjelovao u 17. izdanju Međunarodnog festivala folklora „Iz bakine škrinje “. U sklopu aktivnosti festivala Dani kulturne baštine Muzej je organizirao dvije radionice vezane uz nematerijalna kulturna dobra s prostora Podravine. Jedna je bila vezana uz prezentaciju izrade tjestenine za svatovsku juhu *požiraka*, organizirana u suradnji s Društvom žena Đelekovec i Osnovnom školom Mihovil Pavlek Miškina Đelekovec, dok je druga bila vezana uz Umijeće izrade *pogače z oreji* koju su predstavile članice Udruge žena grada Đurđevca. Uz navedeno, tijekom listopada održane su radionice *cifranja*licitara u sklopu programa „Male tajne medičarskog zanata“ koje su dio programa Koprivničko medičarstvo, usmjerenog na očuvanje i prezentaciju medičarskih obrta, zaštićenog nematerijalnog kulturnog dobra RH. Radionice su realizirane uz potporu Ministarstva kulture i medija RH i Grada Koprivnice

Uz izložbene programe održan je niz aktivnosti koje su započele obilježavanjem manifestacije Noći muzeja: Muzeji i nova publika u Muzeju grada Koprivnice, Galerijama Koprivnica i Mijo Kovačić te Galeriji naivne umjetnosti Hlebine, predstavljanje Podravskog zbornika 49/2023 u Ludbregu, održana je radionica dječjih igara u suradnji s OŠ Braća Radić i izložba likovnih učenika OŠ Đuro Ester u Galeriji Koprivnica koja je dio obilježavanja 65. godišnjice škole. U mjesecu svibnju Muzej je sudjelovao aktivnošću Sat anatomije u 29. Edukativnoj akciji muzejskih pedagoga te različitim aktivnostima u obilježavanju Međunarodnog dana muzeja 2024. godine.

Kada su u pitanju ovogodišnje donacije valja spomenuti veliku donaciju Petra Turine kojom je Muzeju poklonio ostavštinu Drage Turine.

Tijekom godine prikupljani su radovi za jubilarni 50 broj Podravskog zbornika koji je predstavljen 8.11.2024. godine. Isti je sufinanciran sredstvima Grada Koprivnice, Ministarstva kulture i medija RH te Koprivničko-križevačke županije.

Od preostalih programa valja spomenuti nastavak sustavnih arheoloških istraživanja lokaliteta Draganovec koji je sufinanciran sredstvima Ministarstva kulture i medija RH i Grada Koprivnice. U sklopu provedbe programa otkriven je izvanredan nalaz - definirana je ranokršćanska crkva; radi se o prvoj pronađenoj ranokršćanskoj crkvi koja se nalazi na nizinskom položaju na prostoru kontinentalne Hrvatske.

Na temelju zakonske regulative o pravu na pristup informacijama zaprimljeno je i obrađeno trinaest zahtjeva. Bilo je zainteresiranih korisnika za uvid u muzejsku građu i dokumentaciju te je zaprimljeno jedanaest upita za uvid u istu. Osim izložbenih programa u galerijskim prostorima održane su edukativne radionice, predavanja, koncerti i predstavljanje publikacija.

U sklopu pripreme programa za 2025. godinu prijavljeno je deset programa prema Ministarstvu kulture i medija RH te tri programa prema Koprivničko-križevačkoj županiji. Tijekom studenog objavljen je natječaj za prijem dva kustosa-pripravnika.

I ove godine, Muzej je nastavio informirati javnost o svojim aktivnostima u tiskanom izdanju Glasa Podravine i prigorja pod naslovom „moj generator kulture“, na portalima glaspodravine.hr, dravainfo.hr i epodravina.hr objavom priloga o muzejskim aktivnostima, izložbama i edukativnom djelatnostima te kroz druge tiskane i elektroničke medije.

Prijedlog godišnjeg izvješća o izvršenju Financijskog plana Muzeja grada Koprivnice za 2024. godinu uz obrazloženje usvojen je na 21. sjednici Upravnoga vijeća Muzeja grada Koprivnice, a dokument postaje Godišnje izvješće o izvršenju financijskog plana Muzeja grada Koprivnice za 2024. godinu usvajanjem istog na sjednici Gradskog vijeća Grada Koprivnice.

UPRAVNO VIJEĆE

Muzeja grada Koprivnice

\_\_\_\_\_\_\_\_\_\_\_\_\_\_\_\_\_\_\_\_