**OSNOVNA ŠKOLA „ANTUN NEMČIĆ GOSTOVINSKI“**

**Školska 5, 48000 Koprivnica**

**OIB: 34572748706**

**ŠIFRA DJELATNOSTI: 8520**

KLASA:400-02/25-01/4

URBROJ:2137-29-25-2

U Koprivnici, 17.03.2025.

**OBRAZLOŽENJE PRIJEDLOGA IZVRŠENJA FINANCIJSKOG PLANA**

**OSNOVNE ŠKOLE „ANTUN NEMČIĆ GOSTOVINSKI“ KOPRIVNICA**

**ZA RAZDOBLJE 01.01.-31.12.2024. GODINE**

1. **SAŽETAK DJELOKRUGA RADA ŠKOLE**

Škola je osnovnoškolska javna ustanova sukladno odredbama Zakona o ustanovama. Prava i dužnosti Osnivača Škole obavlja Grad Koprivnica na temelju Odluke Ministarstva o prijenosu osnivačkih prava na Grad Koprivnicu (KLASA: 602-02/01-01/1, URBROJ: 532/1-01-01) od 5. studenoga 2001. godine.

Škola obavlja djelatnost osnovnog odgoja i obrazovanja sukladno Zakonu o odgoju i obrazovanju u osnovnoj i srednjoj školi i Državnom pedagoškom standardu osnovnoškolskog sustava odgoja i obrazovanja.

Škola radi na temelju Statuta Škole te Školskog kurikuluma i Godišnjeg plana i programa rada (Školski Kurikulum i Godišnji plan i program rada škole se donose početkom svake školske godine), a zasnovani su na Nacionalnom kurikulumu i nastavnim planovima i programima rada.

Škola ima dvije područne škole Reku i Jagnjedovec. U matičnoj školi i područnim školama Reka i Jagnjedovec nastava se izvodi tijekom pet radnih dana tjedno u dvije smjene. U matičnoj školi viši razredi (5. – 8.) polaze nastavu u jednoj smjeni, dok se niži razredi (1. – 4.) rotiraju u dvije smjene. U područnoj školi Jagnjedovec je dvorazredna kombinacija (1./3 razred i 2./4. razred). Organizacijski se provodi u obliku redovne nastave, izborne nastave, dopunske nastave, dodatne nastave te izvannastavnih aktivnosti. U matičnoj školi organiziran je Program produženog boravka za učenike od 1. – 4. razreda, produženi boravak organiziran je u četiri grupe.

Prema mjestu izvođenja postoji i izvanučionička nastava koja podrazumijeva ostvarivanje programskih sadržaja izvan školske zgrade: terenska nastava, izleti, škola u prirodi i ekskurzije. Izvanučionička nastava se realizira i provodi sukladno odredbama Pravilnika o izvođenju izleta, ekskurzija i drugih odgojnoobrazovnih aktivnosti izvan škole.

Nastava se za učenike organizira prema uzrastu po razredima, a neposredno izvodi u razrednom odjelu i obrazovnoj skupini, prema utvrđenom rasporedu nastavnih sati. Sadržajno je nastava podijeljena u nastavne predmete.

Pored obveznih odgojno – obrazovnih programa, u Školi se provode specifični programi i projekti. Programi i projekti provode se na europskoj, nacionalnoj, županijskoj ili gradskoj razini, a postoje programi i projekti koje Škola sama osmišljava i realizira u okviru svog rada.

U školskoj 2024./2025. godini ustrojeno je 35 razrednih odjela koje pohađa 695 učenika (632 učenika u Matičnoj školi, 45 učenika u PŠ Reka i 18 učenika u PŠ Jagnjedovec), zaposleno je sveukupno 93 radnika. U sklopu projekta ODJEK VII. – Odrastanje u jednakosti zaposleno je 8 pomoćnika u nastavi.

U programu produženog boravka zaposlene su 4 učiteljice razredne nastave.

**Zakonske i druge podloge na kojima se zasniva program rada Škole**

* Zakon o odgoju i obrazovanju u osnovnoj i srednjoj školi („Narodne Novine“ broj

87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23),

* Zakon o ustanovama („Narodne Novine“ broj 76/93, 29/97, 47/99, 35/08, 127/19 i 151/22),
* Zakon o radu („Narodne novine“ broj 93/14, 127/17, 98/19, 151/22 i 64/23),
* Zakon o proračunu („Narodne Novine“ broj 144/21),
* Pravilnik o proračunskim kvalifikacijama („Narodne Novine“ broj 4/24),
* Pravilnik o proračunskom računovodstvu i računskom planu („Narodne Novine“ broj, 158/23),
* Pravilnik o polugodišnjem i godišnjem izvještaju o izvršenju proračuna („Narodne novine“ broj 85/23),
* Godišnji plan i program rada Škole za školsku 2023./2024. godinu i Školski kurikulum za 2023./2024. godinu
* Godišnji plan i program rada Škole za školsku 2024./2025. godinu i Školski kurikulum za 2024./2025. godinu,
* Pravilnik o provedbi Nacionalne strategije za provedbu Školske sheme voća i povrća te mlijeka i mliječnih proizvoda od školske godine 2023./2024. do školske godine 2028./2029.
* Državni pedagoški standard osnovnoškolskog sustava odgoja i obrazovanja („Narodne novine“ broj 63/2008),
* Pravilnik o pomoćnicima u nastavi i stručnim komunikacijskim posrednicima („Narodne novine“ broj 85/24),
* i drugi provedbeni propisi.

Osim navedenih zakona i pravilnika temeljem kojih škola obavlja svoju odgojno-obrazovnu djelatnost, škola posluje i prema svojim općim aktima :

* Statut škole
* Pravilnik o radu,
* Pravilnik o zaštiti na radu,
* Pravilnik o videonadzoru,
* Pravilnik o radu školske knjižnice,
* Kućni red škole,
* Pravilnik o sistematizaciji radnih mjesta u OŠ „Antun Nemčić Gostovinski“ Koprivnica,,
* Pravila za upravljanje dokumentarnim gradivom Osnovne škole “Antun Nemčić Gostovinski” Koprivnica,
* Pravilnik o načinu i postupku zapošljavanja u Osnovnoj školi „Antun Nemčić Gostovinski“ Koprivnica,
* Etički kodeks neposrednih nositelja odgojno-obrazovne djelatnosti,
* Pravilnik o provedbi postupaka jednostavne nabave u OŠ „Antun Nemčić Gostovinski“ Koprivnica,
* Pravilnik o načinu korištenja i davanja u najam školskog prostora Osnovne škole „Antun Nemčić Gostovinski“ Koprivnica,
* Pravilnik o promicanju spoznaja o štetnosti duhanskih proizvoda i drugim općim aktima sukladno zakonskim odredbama.

**2. OPĆI DIO**

Izvršenje financijskog plana OŠ „Antun Nemčić Gostovinski“ Koprivnica u razdoblju

od 01.01. do 31.12.2024.

SAŽETAK RAČUNA PRIHODA I RASHODA I RAČUNA FINANCIRANJA

|  |  |  |  |  |  |
| --- | --- | --- | --- | --- | --- |
| **SAŽETAK RAČUNA PRIHODA I RASHODA** | Izvršenje  proračuna za 2023.  1 | Rebalans za 2024.  2 | Izvršenje proračuna za  2024.  3 | Indeks  3/1 | Indeks  3/2 |
| **PRIHODI UKUPNO** | 2.319.730,07 | 3.007.851,00 | 2.828.528,11 | 122 | 94 |
| Prihodi poslovanja | 2.319.730,07 | 3.007.851,00 | 2.828.218,11 | 122 | 94 |
| Prihodi od prodaje nefinancijske imovine | 0,00 | 300,00 | 310,00 | 00103 | 0 |
| **RASHODI UKUPNO** | 2.347.523,89 | 2.976.834,00 | 2.922.399,16 | 124 | 98 |
| Rashodi poslovanja | 2.179.676,70 | 2.923.569,00 | 2.869.277,04 | 132 | 98 |
| Rashodi za nabavu nefinancijske imovine | 167.847,19 | 53.265,00 | 53.122,12 | 32 | 100 |
| **RAZLIKA VIŠAK/MANJAK** | -27.793,82 | 31.017,00 | -93.871,05 | 338 | -303 |
| **SAŽETAK RAČUNA FINANCIRANJA** |  |  |  |  |  |
| Primici od financijske imovine i zaduživanja | 0,00 | 0,00 | 0,00 | 0 | 0 |
| Izdaci za financijsku imovinu i otplate zajmova | 0,00 | 0,00 | 0,00 | 0 | 0 |
| **RAZLIKA PRIMITAKA I IZDATAKA** | 0,00 | 0,00 | 0,00 | 0 | 0 |
| **PRENESENI VIŠAK/MANJAK IZ PRETHODNE GODINE** |  |  |  |  |  |
| Preneseni rezultat poslovanja | -3.223,75 | -31.017,00 | -31.017,57 | 962 | 100 |
| **PRIJENOS VIŠKA/MANJKA U SLJEDEĆE RAZDOBLJE** | -31.017,57 | 0 | -124.888,62 | 403 | 0 |
| Ukupno prihodi, primici i preneseni rezultat poslovanja | 2.316.506,32 | 2.976.834,00 | 2.797.510,54 | 121 | 94 |
| Ukupno rashodi i izdaci | 2.347.523,89 | 2.976.834,00 | 2.922.399,16 | 124 | 98 |

**FINANCIJSKI REZULTAT**

Škola je u 2024. godini ostvarila ukupne prihode i primitke u iznosu od 2.828.528,11 eura od čega se 2.828.218,11 eura odnosi na prihode poslovanja, a 310,00 eura na prihode od prodaje nefinancijske imovine. Rashodi i izdaci u istom razdoblju iznose 2.922.399,16 eura. Manjak prihoda i primitaka za 2024. godinu iznosi 93.871,05 eura, a preneseni manjak prihoda i primitaka iz prethodne godine iznosi 31.017,57 eura. Ukupan manjak prihoda i primitaka za 2024. godinu iznosi 124.888,62 eura.

Važno je napomenuti da se radi o metodološkom manjku te da su prihodi za pokriće manjka realizirani već u siječnju 2025. godine. Najveći dio manjka prihoda za 2024. godinu odnosi se na rashode za investicijsko održavanje (zamjena parketa u sportskoj dvorani u iznosu od 82.081,38 eura) te na rashode za sustav klimatizacije u iznosu od 27.653,75 eura. Računi za ove rashode knjiženi su u prosincu 2024. godine a prihod će biti evidentiran u siječnju 2025. godine.

**2.1 . OPĆI DIO – PRIHODI**

Ukupno planirani prihodi za 2024. godinu iznose 3.007.851,00, a odnose se na prihode poslovanja u iznosu od 3.007.551,00 eura i prihode od prodaje nefinancijske imovine u iznosu od 300,00 eura. U razdoblju od 01.01. do 31.12.2024. ostvareno je 2.828.528,11 eura prihoda odnosno 94% planiranog iznosa. Prihodi poslovanja iznose 2.828.218,11 eura, a prihodi od prodaje nefinancijske imovine 310,00 eura. Ostvareni prihodi bilježe rast indeksa na 122 u odnosu na prethodnu godinu. Do povećanja indeksa dolazi zbog povećanja rashoda (posebno rashoda za plaće zaposlenika) te ujedno i prihoda za financiranje istih.

|  |  |  |  |  |
| --- | --- | --- | --- | --- |
| **Skupina** | **VRSTA PRIHODA** | **Tekući plan za 2024. godinu** | **Izvršenje proračuna za 2024.** | **Indeks** |
| **63** | Pomoći iz inozemstva i od subjekata unutar općeg proračuna | 2.401.337,00 | 2.379.339,92 | 99 |
| **65** | Prihodi od upravnih i administrativnih pristojbi, pristojbi po posebnim propisima i naknadama | 45.488,00 | 42.318,96 | 93 |
| **66** | Prihodi od prodaje proizvoda i robe te pruženih usluga, prihodi od donacija | 7.589,00 | 8.213,93 | 108 |
| **67** | Prihodi iz nadležnog proračuna i od HZZO-a temeljem ugovornih obveza | 553.137,00 | 398.345,30 | 72 |
| **72** | Prihodi od prodaje proizvedene dugotrajne imovine | 300,00 | 310,00 | 103 |
|  | **UKUPNO:** | **3.007.851,00** | **2.828.528,11** | **94** |

**Pomoći iz inozemstva i od subjekata unutar općeg proračuna 63** planirane su u iznosu od 2.401.337,00 eura, a ostvareno je 2.379.339,92 eura odnosno 99% planiranog prihoda. To je ujedno i povećanje od 125% u odnosu na prethodnu godinu.

Tekuće pomoći proračunskim korisnicima iz proračuna koji im nije nadležan - 6361- ostvarene su u iznosu od 2.291.326,11 eura i bilježe rast indeksa na 125 jer su u 2024. godini veći i rashodi poslovanja, u ovom slučaju rashodi za plaće koji se najvećim dijelom financiraju iz ovih prihoda.

Kapitalne pomoći proračunskim korisnicima iz proračuna koji im nije nadležan - 6362 - ostvarene su u iznosu od 3.612,29 eura sa indeksom 100 u odnosu na prošlu godinu.

Na kontu Tekuće pomoći temeljem prijenosa EU sredstava - 6381 - je zabilježen prihod od 37.495,80 eura te bilježi rast indeksa na 118 u odnosu na prethodnu godinu. Na ovom kontu evidentirani su prihodi za provođenje EU projekata u 2024. i 2025. godini te ostatak prihoda za projekte završene u 2023. godini, po konačnom obračunu. Prihodi su veći u odnosu na 2023. godinu zbog različitosti projekata, a o čemu ovise i prihodi za iste.

Tekući prijenosi između proračunskih korisnika istog proračuna 639 uključuju sredstva nacionalnog sufinanciranja plaća pomoćnika u nastavi te financiranje Sheme voća i mlijeka. Prihodi na kontu 639 ostvareni su u iznosu od 46.905,32 eura i bilježe rast indeksa na 140 u odnosu na isto razdoblje prethodne godine.

Tekući prijenosi između proračunskih korisnika istog proračuna - 6391 – bilježe rast indeksa na 157, a Tekući prijenosi između proračunskih korisnika istog proračuna temeljem prijenosa EU sredstava – 6393 - bilježe rast indeksa na 134. Oba konta bilježe rast zbog većih rashoda za plaće pomoćnika u nastavi. Osim povećanja bruto cijene sata pomoćnika u nastavi, od šk. god. 2024./2025. imamo zaposlena dva pomoćnika više u odnosu na prošlu godinu. Do rasta prihoda dolazi i do drugačijeg omjera financiranja plaća pomoćnika u nastavi u projektu Odjek VII – Odrastanje u jednakosti, Koprivnica u odnosu na projekt Odjek VI – odrastanje u jednakosti, Koprivnica.

**Prihodi od upravnih i administrativnih pristojbi, pristojbi po posebnim propisima i naknada 65** planirani su u iznosu od 45.488,00 eura, a odnose se na prihode na kontu 6526 – prihodi po posebnim propisima (za osiguranje učenika, neplaćene račune za školsku kuhinju za prethodnu godinu te za troškove produženog boravka učenika nižih razreda). Ostvareni prihodi iznose 42.318,96 eura odnosno 93% od planiranih. Prihodi su manji od planiranih jer će prihod za uslugu produženog boravka za prosinac 2024. godine biti evidentiran u siječnju 2025. godine s obzirom da se računi izdaju na kraju mjeseca i valuta plaćanja je u siječnju 2025. Prihodi na kontu 6526 bilježe rast indeksa na 266. Na ovom kontu se knjiže prihodi roditelja za uslugu produženog boravka (koja je počela od rujna 2023. godine) te je logično da su stoga prihodi za 2024. godinu znatno veći nego prethodne godine.

**Prihodi od prodaje proizvoda i roba te pruženih usluga, prihodi od donacija 66** planirani su u iznosu od 7.589,00 eura, a ostvareno je 8.213,93 eura odnosno 108% planiranog iznosa.

Prihodi od prodaje proizvoda i pruženih usluga – 6615 - ostvareni su u iznosu od 1.460,00 eura te bilježe rast indeksa na 150 u odnosu na prethodnu godinu, zbog dodatnih prihoda za iznajmljivanje prostora (učionica) škole u razdoblju od 01.01. do 30.06.2024.

Na kontu 6631 evidentirani su prihodi od tekućih donacija u iznosu od 4.119,10 eura te bilježe rast indeksa na 207 u odnosu na isto razdoblje prethodne godine jer su u 2024. godini ostvarene dodatne tekuće donacije u iznosu od 3.000,00 eura (od lokalne kompanije) za financiranje odlaska učenika na natjecanje u Hannover te za unapređenje nastave glazbene kulture.

Na kontu 66632 ostvareni su prihodi za kapitalne donacije opreme i knjiga u iznosu od 2.634,83 eura te bilježe rast indeksa na 149 i to najvećim dijelom zbog kapitalne donacije u iznosu od 1.399,00 eura, Hrvatskog filmskog saveza za nabavu opreme za rad školske filmske i video skupine.

**Prihodi iz nadležnog proračuna i od HZZO-a temeljem ugovornih obveza 67** odnose se na financiranje rashoda poslovanja te rashoda za nabavu nefinancijske imovine i evidentirani su na kontima 6711 i 6712. Planirani prihodi za 2024. godinu iznose 553.137,00 eura, a ostvareno je 398.345,30 eura odnosno 72% prihoda. Ostvareni prihodi niži su od planiranih zato što će prihodi za rashode nastale u prosincu 2024. godine biti evidentirani u siječnju 2025. godine u trenutku plaćanja računa.

Prihodi na kontu 6711 ostvareni su u iznosu od 358.605,92 eura i bilježe rast indeksa na 133 zbog rasta rashoda, a između ostalog i zato što su u 2024. godini ostvareni prihodi za pokrivanje metodološkog manjka iz 2024. godine. Konto 6712 pokazuje veliki pad indeksa na 30 u odnosu na prethodnu godinu zato što su u 2023. godini ostvareni prihodi u iznosu od 133.510,47 eura za nabavu nefinancijske imovine i dodatna ulaganja na građevinskim objektima zbog uređenja prostora škole za potrebe uvođenja jednosmjenske nastave i usluge programa produženog boravka. U 2024. godini nabavljena je nefinancijska imovina u znatno manjem obimu (39.739,38 eura) s obzirom da je velik dio potrebne opreme nabavljen prethodne godine.

**Prihodi od prodaje proizvedene dugotrajne imovine 72** planirani su u iznosu od 300,00 eura a ostvareno je 310,00 eura na kontu 7227. Radi o prihodima od prodaje rashodovane opreme u školskoj kuhinji. Oprema je prodana putem natječaja objavljenog na internetskoj stranici škole. Prethodne godine škola nije ostvarila prihode od prodaje nefinancijske imovine.

**2.2. OPĆI DIO – RASHODI**

**RASHODI I IZDACI**

|  |  |  |  |  |
| --- | --- | --- | --- | --- |
| **Skupina** | **VRSTA RASHODA** | **Tekući plan za 2024. godinu** | **Izvršenje proračuna za 2024.** | **Indeks** |
| **31** | Rashodi za zaposlene | 2.220.664,00 | 2.219.012,61 | 100 |
| **32** | Materijalni rashodi | 663.241,00 | 61,602,28 | 92 |
| **37** | Naknade građanima i kućanstvima na temelju osiguranja i druge naknade | 38.164,00 | 38.163,65 | 100 |
| **38** | Ostali rashodi | 1.500,00 | 1.498,50 | 100 |
| **42** | Rashodi za nabavu proizvedene dugotrajne imovine | 53.265,00 | 53.122,12 | 100 |
|  | **UKUPNO:** | **2.976.834,00** | **2.922.399,16** | **98** |

Ukupni rashodi (rashodi poslovanja i rashodi za nabavu nefinancijske imovine) planirani su u iznosu od 2.976.834,00 eura a ostvareno je 2.922.399,16 eura odnosno 98% .

Rashodi poslovanja za 2024. godinu planirani su u iznosu od 2.923.569,00 eura, a ostvareno je 2.869.277,04 eura odnosno 98% planiranog iznosa. Evidentirani rashodi bilježe rast indeksa na 132 u odnosu na isto izvještajno razdoblje prethodne godine. Do rasta dolazi najvećim dijelom zbog povećanja rashoda za plaće a zatim uslijed rasta cijena roba i usluga.

**Rashodi za zaposlene 31** iznose 2.219.012,61 eura odnosno 100% od planiranih te bilježe rast indeksa na 130 u odnosu na prethodnu godinu.

Na kontima skupine 31 dolazi do velikih povećanja indeksa u odnosu na prethodnu godinu (konto 3111 indeks rasta 132, konto 3113 indeks rasta 141, konto 3132 indeks rasta 131) najvećim dijelom zbog povećanih rashoda za zaposlene (povećanje plaća od 01. ožujka na temelju Uredbe o nazivima radnih mjesta i koeficijentima, NN22/24). Osim toga, od rujna 2024. , zaposlena je dodatna učiteljica u produženom boravku te dodatna dva pomoćnika u nastavi.

Do povećanja rashoda za prekovremeni rad, osim zbog povećanja bruto cijene sata rada, dolazi i zbog brojnih zamjena odsutnih učitelja zbog bolovanja, stručnih usavršavanja, provođenja EU projekata te pratnje učenika na brojnim natjecanjima i manifestacijama i stručnim ekskurzijama. Na kontu 3121 bilježi se rast indeksa na 113 najvećim dijelom zbog isplata dodatnih materijalnih prava zaposlenima (Uskrsnica).

**Materijalni rashodi 32** planirani su u iznosu od663.241,00 eura, a realizirano je 610.602,28 eura odnosno 92% planiranog iznosa. Rashodi evidentirani na kontu 32 odnose se na rashode za redovito poslovanje škole kao što su ostale naknade troškova zaposlenima, uredski materijal, namirnice za potrebe školske kuhinje, energija, sitni inventar, materijal i usluge tekućeg investicijskog održavanja, usluge prijevoza, telefona i pošte, komunalne usluge, računalne usluge, zdravstveni pregledi zaposlenika, premija osiguranja i drugo. Indeks bilježi rast na 138 u odnosu na isto razdoblje prethodne godine zbog rasta cijena energenata, usluga te svih roba općenito. Na svim kontima skupine 32 dolazi do većih odstupanja indeksa u odnosu na isto razdoblje prethodne godine iz različitih razloga.

Konto 3211 bilježi rast indeksa na 248 jer je u 2024. godini realizirano više EU projekata i mobilnosti u odnosu na prethodnu godinu. Na kontu 3212 dolazi do rasta indeksa na 111 zbog kadrovskih promjena i više zaposlenika koji putuju na većim udaljenostima. Konto 3213 bilježi pad indeksa na 79 jer je u prethodnoj godini bilo realizirano više EU projekata u kojima su se učitelji usavršavali putem tečajeva dok se većina EU projekata u 2024. godini odnosila na projekte u kojima su učitelji i učenici posjećivali škole u zemljama EU te nije bilo troškova stručnog usavršavanja. Konto 3214 bilježi rast indeksa na 126 zbog veće upotrebe osobnih automobila za službene potrebe. Iako se radi o povećanju indeksa na 126, iznos povećanja je zanemariv jer iznosi svega 59,17 eura. Konto 3221 bilježi rast indeksa na 166 najvećim dijelom zbog povećanja cijena općenito ali i zbog povećanih potreba za sredstvima za čišćenje i održavanje zbog dodatno uređenih prostora u podrumu škole (za održavanje programa produženog boravka i prelaska učenika viših razreda u jednu smjenu). Konto 3222 bilježi rast indeksa na 125 zbog većih rashoda za materijal i sirovine tj. namirnica za školsku kuhinju iz više razloga: povećanja broja učenika koji se hrane u školskoj kuhinji, povećanje cijena namirnica te zbog pripreme dodatnih obroka u produženom boravku. Konto 3223 bilježi rast indeksa na 135 zbog većih rashoda za energente uslijed povećanja cijena ali i zbog uređenja dodatnog prostora u podrumu škole (za uslugu produženog boravka) koji se nije koristio prethodnih godina. Konto 3224 bilježi pad indeksa na 59 jer su domari škole prethodne godine odradili brojne popravke u svrhu uređenja prostora škole za potrebe uvođenja jednosmjenske nastave i usluge produženog boravka. Iz tog razloga su bili i povećani i rashodi za nabavu materijala i dijelova za tekuće i investicijsko održavanje u 2023. godini u odnosu na tekuću godinu. Konto 3227 bilježi ogromne razlike u rashodima. Radna i zaštitna odjeća nabavlja se uglavnom svake dvije godine. U 2024. godini je svom tehničkom osoblju (kuhari, domari, spremači) nabavljena radna i zaštitna odjeća u iznosu od 2.462,36 eura dok je prethodne godine nabavljena radna obuća samo za novozaposlenu spremačicu u iznosu od 20,77 eura. Konto 3232 bilježi rast indeksa na 331 zbog rashoda za obnovu parketa u sportskoj dvorani u iznosu od 82.081,38 eura. Konto 3233 bilježi rast indeksa na 187 jer smo u 2023. godini imali samo trošak objave jednog oglasa u Narodnim novinama (javna nabava za kupnju udžbenika) dok je ove godine bilo i dodatnih objava oglasa u Narodnim novinama (oglas za javnu nabavu mesa i mesnih prerađevina za školsku kuhinju te oglas za davanje u zakup poljoprivrednog zemljišta). Konto 3236 bilježi rast indeksa na 158 zbog većih rashoda za sistematske preglede zaposlenika ali i zbog dodatnih rashoda za laboratorijske usluge (Identifikacija Legionella iz uzoraka vode). Konto 3237 bilježi rast indeksa na 417 zbog rashoda za ugovore o djelu za dodatnog voditelja školskog tamburaškog orkestra. Konto 3238 bilježi rast indeksa na 141 zbog većih rashoda za uslugu održavanja informatičkih programa riznica i digitalna pisarnica. Konto 3239 bilježi rast indeksa na 138 zbog većih troškova grafičkih i tiskarskih usluga ali i zbog dodatnog rashoda od 937,50 eura za energetske certifikate za područne škole. Konto 3241 bilježi rast indeksa na 2100 zbog rashoda za troškove putovanja i Per diem dnevnice za učenike koji su sudjelovali u EU projektima. Većina EU projekata u 2024. godini odnosila se na projekte u kojima su učitelji i učenici posjećivali škole u zemljama EU dok u 2023. godini nije bilo takvih projekata. Konto 3292 bilježi pad indeksa na 61 jer je u ovom razdoblju plaćeno tri rate osiguranja, a u prethodnom pet rata. Konto 3293 bilježi pad indeksa na 44 zbog manjih rashoda za reprezentaciju. Konto 3295 bilježi pad indeksa na 13 jer je škola u prvoj polovini 2023. godine plaćala naknadu zbog nezapošljavanja invalida. U 2024. godini na ovom kontu knjižen je samo rashod za radio pristojbu te ostale pristojbe (rashodi za provjere vjerodostojnosti diploma). Konto 3299 bilježi rast indeksa na 112 zbog većih rashoda vezanih za školska natjecanja, slobodne aktivnosti, razne manifestacije i sl.

**Naknade građanima i kućanstvima na temelju osiguranja i druge naknade 37** planirane su u iznosu od 38.163,65 eura, a odnose se na besplatne radne udžbenike za sve učenike Škole. Sva planirana sredstva su i utrošena. Na kontu 3722 evidentiran je rast indeksa na 116 u odnosu na prethodnu godinu, zbog većih rashoda za radne udžbenike. Do povećanja rashoda je došlo zbog korekcije cijena udžbenika sukladno odluci MZOM-a.

**Ostali rashodi 38** evidentirani su na kontu3812 - tekuće donacije u naravi - u iznosu od 1.498,50 eura. Rashod se odnosi na nabavu menstrualnih potrepština za učenice (za koje je prihod osiguran iz državnog proračuna). U istom razdoblju prethodne godine rashod je iznosio 1.587,42 eura.

**Rashodi za nabavu nefinancijske imovine** za 2024. godinu planirani su u iznosu od 53.265,00 eura sa indeksom ostvarenja 100%. Cjelokupni planirani iznos odnosi se na proizvedenu dugotrajnu imovinu na kontu 42. Za navedeni iznos nabavljeni su udžbenici za učenike, knjige za školsku knjižnicu, opreme za održavanje i zaštitu (klimatizacijski sustav) uredska opreme i namještaj te uređaji, strojevi i oprema za posebne namjene (za potrebe školske kuhinje). Ukupni rashodi za nabavu nefinancijske imovine bilježe veliki pad indeksa na 32 u odnosu na prethodnu godinu zbog velikih ulaganja u uređenje prostora škole i nabavu opreme za potrebe uvođenja jednosmjenske nastave i usluge produženog boravka u prethodnoj godini.

Konto 4221 bilježi pad indeksa na 36 jer je u 2023. godini nabavljena računalna oprema i namještaj u vrijednosti od 36.379,41 eura za potrebe opremanja pet učionica i višenamjenskih dvorana, za potrebe uvođenje jednosmjenske nastave i usluge produženog boravka. Ove godine nabavljena je uredska oprema u iznosu od 12.982,69 eura (uglavnom informatička oprema za učionice, smart TV i interaktivni ekrani). Na kontu 4223 prethodne godine nije bilo evidentiranih rashoda dok je u 2024. godini evidentiran ukupan rashod od 31.678,75 eura koji se najvećim dijelom odnosi na klimatizacijski sustav škole u iznosu od 27.653,75 eura. Konto 4227 bilježi pad indeksa na 17 jer je u 2023. godini nabavljena oprema za školsku kuhinju (peći, hladnjaci i ostalo) u iznosu od 25.209,25 eura dok je u tekućoj godini evidentiran rashod u iznosu od 4.373,70 eura za nabavu hladnjaka i perilice za školsku kuhinju te kontejnera za miješani otpad. Na kontu 4511 evidentirani su u 2023. godini rashodi u iznosu od 101.958,10 eura za uređenje prostora podruma škole te sanaciju sanitarnog čvora za potrebe uvođenja jednosmjenske nastave i usluge produženog boravka. U tekućem razdoblju na ovom kontu nema evidentiranih rashoda.

**3. POSEBNI DIO**

Financijskim planom Škole planirana su sredstva za provođenje slijedećih programa:

**Program 3002 Osnovni program osnovnoškolskog odgoja i obrazovanja**

-Aktivnost- A300201 Decentralizirane funkcije osnovnog školstva - 03 OŠ „Antun Nemčić Gostovinski“ Koprivnica

**Program 3003 Dodatni program odgoja i obrazovanja**

-Aktivnost - A300305 Slobodne aktivnosti i školska natjecanja-03 OŠ„Antun Nemčić Gostovinski“

-Aktivnost - A300317 Redovna djelatnost osnovnih škola

-Aktivnost - A300322 Unapređenje standarda u školama - izvor vlastiti prihodi

-Aktivnost - A300330 Mentorstvo

-Aktivnost - A300332 EU projekti

-Aktivnost- A300356 Odjek VI 2023./2024.

-Aktivnost- A300357 Produženi boravak

-Aktivnost- A300359 Odjek VII 2024./2025.

**Program 3015 SOCIJALNI PROGRAM**

-Aktivnost - A301505 Pomoć za podmirenje troškova prehrane učenika u osnovnim školama

**Program 9000 COP**

-Aktivnost – A900001- COP

**PROGRAM 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA**

**Aktivnost A300201 Decentralizirane funkcije osnovnog školstva**

U okviru aktivnosti Decentralizirane funkcije osnovnog školstva (temeljem minimalnog standarda po učeniku) vrši se financiranje materijalnih rashoda poslovanja koji uključuju naknade troškova zaposlenima, rashode za materijal i energiju, rashode za usluge, ostale nespomenute rashode poslovanja, ostale financijske rashode, postrojenja i opremu, knjige te dodatna ulaganja na građevinskim objektima. Za 2024. godinu planirana su sredstva u iznosu od 276.567,00 eura i u potpunosti su utrošena te je indeks ostvarenja 100%.

Najveći dio sredstava u ovoj aktivnosti utrošen je na prijevoz učenika (96.552,50 eura) a značajni iznosi utrošeni su i na energente (45.962,88 eura) te na uredski materijal i ostale materijalne rashode (19.749,62 eura). Planirani rashodi za nabavu proizvedene dugotrajne imovine su realizirani u cijelosti a u ovoj godini nabavljeno je uredske opreme i namještaja u iznosu od 10.564,00 eura (četiri interaktivna ekrana, četiri smart TV, prijenosno računalo, skener, zelena ploča sa crtovljem, dvije uredske stolice), opreme za održavanje i zaštitu (dva usisavača i klimatizacijski sustav škole) u iznosu od 31.678,75 eura, uređaja i opreme za posebne namjene u iznosu od 4.373,70 eura (rashladni ormar, samostojeći hladnjak, perilica sa sušilicom te metalni kontejner za otpad) te knjige za školsku knjižnicu u iznosu od 259,10 eura.

Ciljevi i pokazatelji uspješnosti:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Povećanje broja učitelja koji se stručno usavršavaju | Prioritet Škole je kvalitetno obrazovanje i odgoj učenika što ostvarujemo stalnim  usavršavanjem nastavnika (seminari, stručni skupovi), praćenjem metodičkih, informatičkih i drugih trendova u odgoju i obrazovanju | postotak | 75% | škola | 80% | 85% |

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Ulaganje u investicijsko i tekuće održavanje objekata i opreme | Radi kvalitetnog održavanja nastavnog procesa, sigurnosti učenika i zaposlenika i redovitog rada škole nužno je ulaganje u održavanje objekata i opreme | euro | 7.312,00 | škola | 8.000,00 | 12.373,88 |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Smanjenje rashoda za energiju | Cilj je smanjiti rashode za energiju radi uvođenja obnovljivih izvora energije u matičnoj školi i područnim školama Reka i jagnjedovec | postotak | 100 | škola | 85 | 134,65 |

Iako je cilj bio da se smanje rashodi za energiju, indeks bilježi rast na 134,65 u odnosu na prethodnu godinu. Na krovištu škole instalirane su fotonaponske čelije te smo proizvodili dio potrebne električne energije. Zbog povećanja cijena svih energenata, rashod za energiju je u nominalnom iznosu veći u odnosu na prethodno izvještajno razdoblje.

**PROGRAM 3003 DODATNI PROGRAM ODGOJA I OBRAZOVANJA**

**Aktivnost A300305 Slobodne aktivnosti i školska natjecanja**

Slobodne aktivnosti obuhvaćaju različite programske sadržaje koji se odvijaju izvan nastavnih obveza u organizaciji škole i u njenim prostorijama, a izvor financiranja su opći prihodi i primici Grada Koprivnice te pomoći. Unutar ove aktivnosti financiraju se i školska međuopćinska natjecanja koje sufinancira osnivač te županijska natjecanja čije troškove snosi županija koprivničko-križevačka. Za podmirenje troškova slobodnih aktivnosti i školskih natjecanja planirano je 12.070,00 eura, a utrošeno je 11.761,56 eura odnosno 97,4%. U 2024. godini imali smo osamnaest grupa slobodnih aktivnosti.

Ciljevi i pokazatelji uspješnosti:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Povećanje broja osvojenih mjesta (prva tri) na državnim natjecanjima | Uz to što se učenike potiče na izražavanje sposobnosti kroz ovakve aktivnosti testira se i kvaliteta rada nastavnika s nadarenim učenicima | broj | 2 | škola | 3 | 5 |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Povećanje broja učenika koji su uključeni u različite školske projekte/priredbe/manifestacije | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 284 | škola | 300 | 350 |

**Aktivnost: A300317 Redovna djelatnost osnovnih škola**

U ovoj aktivnosti planirano je ukupno 111.000,00 eura, a utrošeno je 97,2% sredstava. Najveći dio sredstava, u iznosu od 87.271,14 eura, odnosi se na usluge tekućeg i investicijskog održavanja. Od tog iznosa, 82.081,38 eura je utrošeno za zamjenu parketa u sportskoj dvorani „Branimir“ . Ostala utrošena sredstva odnose se na rashode za komunalne usluge te zdravstvene usluge.

Ciljevi i pokazatelji uspješnosti:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Povećanje broja sistematskih pregleda zaposlenika škole | Zaposlenici škole imaju pravo i mogućnost na obavljanje redovitog godišnjeg sistematskog pregleda radi prevencije bolesti i očuvanja zdravlja | postotak | 70 | škola | 80 | 59,14 |

Iako je svim zaposlenicima škole omogućeno da obave redoviti sistematski pregled te je cilj bio da to učini bar 80% zaposlenika u 2024. godini, indeks izvršenja je samo 59,14%. Važno je napomenuti da jedan dio zaposlenika radi istovremeno u više škola te su sistematski pregled obavili kod drugog poslodavca dok jedan dio zaposlenika ima privatne police dodatnog zdravstvenog osiguranja.

**Aktivnost A300322 Unapređenje standarda - izvor vlastiti prihodi**

Za ovu aktivnost je za 2024. godinu planirano ukupno 68.080,00 eura, a utrošeno je 58.818,28 eura odnosno 86,4% planiranih sredstava. Iz vlastitih prihoda tekućeg razdoblja (prihod od iznajmljivanja zemljišta i učionica, prodaje starog papira) te prenesenog viška od prethodne godine planirani su ostali nespomenuti rashodi u iznosu od 2.4000,00 eura, za unapređenje standarda u nastavi.

U 2024. godini iz ovog je izvora utrošeno 347,050 eura za organizaciju natjecanja u suradnji sa Mensa Hrvatska te za stručne radionice tijekom drugog dijela zimskih praznika te proljetnih praznika koje su obuhvaćali dodatni rad s učenicima polaznicima tamburaškog orkestra i instruktivne metode za voditeljicu orkestra te pripreme za nastup povodom obilježavanja Dana škole.

Višak vlastitih prihoda iz tekućeg razdoblja utrošiti će se u narednom razdoblju, za potrebe nastave. Iz izvora prihodi za posebne namjene planirani su ukupni rashodi u visini od 2.450,00 eura za osiguranje učenika i prijevoz hrane u PŠ Jagnjedovec, te su u potpunosti realizirani. Iz viška prihoda za posebne namjene iz prethodnog razdoblja, planirani su ukupni rashodi u visini od 530,00 eura za usluge tekućeg i investicijskog održavanja te 966,00 eura za sitni inventar za potrebe školske kuhinje (od čega je realizirano 29,38 eura).

Preostala neutrošena sredstva iz ovog izvora utrošiti će se u narednom razdoblju. Iz izvora donacija (izvor 53) planirani su ukupni rashodi u iznosu od 3.500,00 eura a utrošeno je 2.800,00 od čega 2.000,00 eura za odlazak učenika na natjecanje u Hannover te 800,00 eura za nagrađivanje najboljih učenika. Za navedene rashode prikupljane su namjenske donacije. Sva neutrošena sredstva iz ovog izvora utrošiti će se u slijedećoj godini, s obzirom da je krajem godine ostvarena neplanirana donacija (putem natječaja lokalne kompanije) za rad školskog zbora.

Škola je u 2024. godini primila kapitalne donacije u vrijednosti od 2.636,00 eura od čega se 215,59 eura odnosi na donaciju knjiga za školsku knjižnicu, 1.020,24 eura na donaciju mikrobitova za rad robotičke skupine a za novčanu donaciju Hrvatskog filmskog saveza, u iznosu od 1.399,00 eura, škola je nabavila kameru za rad školske filmske i video družine.

Zanabavu udžbenika za učenike (radni i trajni udžbenici) te knjiga za školsku knjižnicu planirano jeukupno 41.618,00 eura iz izvora tekućih i kapitalnih pomoći što je također u potpunosti realizirano. Za plaće i doprinose na plaće, za rad s darovitim učenicima, (izvor tekuće pomoći) planirano je 1.501,00 eura što je u potpunosti i utrošeno. Iz ovog izvora planirano je 2.000,00 eura za uredski materijal i ostale materijalne rashode.

Za pedagoško psihološki materijal te za materijal za rad na projektu s darovitim učenicima „Nemčićevi suncokreti“ te za potrebe projekta „Hrana nije otpad“ utrošeno je 1.957,80 eura. Iz ovog izvora isplaćene su i naknade troškova osobama izvan radnog odnosa (naknada prijevoza majci učenika s teškoćama u razvoju) u iznosu od 606,64 eura što je 89,9% planiranog iznosa.

Iz izvora tekućih pomoći (izvor 482 – prihodi tekuće godine i višak prethodnog razdoblja) planirani su ostali nespomenuti rashodi u iznosu od 7.404,00 eura za troškove rada županijskih stručnih vijeća te za unapređenje standarda u nastavi.

Do kraja godine utrošeno je 2.936,48 eura za troškove učeničkih natjecanja (prijevoz i kotizacije), za rad s darovitim učenicima a 1.324,00 eura je utrošeno na refundaciju troškova ekskurzija za izbjeglice iz Ukrajine i romsku nacionalnu manjinu..

Ostatak neutrošenih sredstava iz ovog izvora utrošiti će se u narednom razdoblju. Iz sredstava tekućih pomoći MZOM planirano je i 1.500,00 eura za nabavu menstrualnih potrepština za učenice, što je u potpunosti i realizirano. Škola je krajem godine ostvarila prihod od 310,00 eura od prodaje rashodovane opreme u školskoj kuhinji. Taj prihod utrošiti će se u narednom razdoblju za nabavu potrebne opreme za školsku kuhinju.

Ciljevi i pokazatelj uspješnosti:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Osigurati svim učenicima udžbenike i ostale radne materijale | Iz sredstava tekućih pomoći svim učenicima škole osigrani su besplatni udžbenici za obvezne i izborne predmete i ostali radni materijali | postotak | 100 | škola | 100 | 100 |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Povećanje donacija za unapređenje standarda u nastavi i nagrađivanje učenika | Škola prikuplja donacije od fizičkih i pravnih osoba kako bi se unaprijedio standard u nastavi i nagradili najuspješniji učenici škole | postotak | 100 | škola | 100 | 277,18 |

**Aktivnost A300330 Mentorstvo**

Za 2024. godinu planirana su sredstva za isplatu naknade za tri mentora u ukupnom iznosu od 517,00 eura. Iako je škola poslala tri zahtjeva za isplatu naknade, krajem prosinca je uplaćen prihod samo za jednu naknadu. S obzirom da je bio kraj godine, naknada je isplaćena mentoru u siječnju 2025. godine te u 2024. godini nije bilo knjiženih rashoda u ovoj aktivnosti.

Ciljevi i pokazatelji uspješnosti:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Povećanje broja mentora učiteljima pripravnicima | Radi osposobljavanja učitelja pripravnika za samostalni rad potrebno im je osigurati mentorstvo | broj | 1 | škola | 3 | 3 |

**Aktivnost A300332 EU projekti**

Za 2024. godinu planirani su ukupni rashodi projekta u iznosu od 66.100,00 eura. Rashodi se odnose na službena putovanja 38.2140,00 eura, stručno usavršavanje u iznosu od 2.886,00 eura, uredski materijal 1.000,00 eura, te 2.500,00 eura ukupno za razne usluge i ostale rashode. Za naknade troškova osobama izvan radnog odnosa (prijevoz i dnevnice per diem za učenike) planirano je ukupno 21.500,00 eura. Od 1. lipnja 2023. škola je počela provoditi projekt u okviru dodijeljene akreditacije koja je važeća do 2027. godine. U kalendarskoj godini 2024. škola je nastavila realizirati planirane mobilnosti za učenike i učitelje. Tako smo kroz godinu realizirali 16 učeničkih mobilnosti u Belgiji, Španjolskoj i Italiji, uz 6 učitelja u pratnji.

Uz to, dvoje učitelja je pohađalo strukturirani tečaj u Italiji i Austriji, a devetero je promatralo rad europskih kolega (job shadowing) u Češkoj, Sloveniji, Španjolskoj i Kanarskom otočju. Škola je pozvala jednu stručnjakinju iz Srbije koja je za naše učitelje, stručne suradnike i asistente u nastavi održala dvodnevnu radionicu na temu rada s učenicima s autizmom. Uz odlazne mobilnosti, škola je organizirala i mobilnosti domaćinstva i to za učeničke grupe iz Belgije i Španjolske te devetero učitelja iz Francuske, Češke i Kanarskog otočja koji su promatrali rad u razredu naših učitelja i stručnih suradnika. Utrošena sredstva u 2024. godini odnose se na službena putovanja i stručno usavršavanje u iznosu od 21.732,79 eura, naknade troškova osobama izvan radnog odnosa u iznosu od 13.017,00 eura i rashodi za uredski materijal i ostali rashodi u iznosu od 223,71 eura. S obzirom da je u srpnju 2024. godine uplaćen I. dio prihoda za ciklus koji traje do 31.08.2025., do kraja 2024. godine realizirano je 52,9% ukupnih rashoda a ostatak će se realizirati u 2025. godini.

Ciljevi i pokazatelji uspješnosti:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Povećanje broja učenika koji su uključeni u provođenje aktivnosti EU projekata | Cilj škole je uključiti što više učenika u provedbu učeničkih mobilnosti u sklopu EU projekata | broj | 0 | škola | 15 | 16 |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Povećanje broja učitelja i stručnih suradnika koji su uključeni u provođenje EU projekata | Učitelje se potiće na stručno usavršavanje i stjecanje novih znanja i kompetencija putem EU projekata | broj | 3 | škola | 6 | 17 |

**Aktivnost : A300356 ODJEK VI – šk. god. 2023./2024.**

Za projekt ODJEK VI – Odrastanje u jednakosti - za razdoblje siječanj - lipanj 2024. planirani su ukupni rashodi u iznosu od 33.075,00 eura. Planirani rashodi odnose se na plaće i doprinose za šest pomoćnika u nastavi, na naknade za prijevoz na posao i službena putovanja te ostale rashode za zaposlene (naknada za topli obrok, regres i uskrsnica). Ove godine je pomoćnicima u nastavi prvi puta isplaćena i uskrsnica što je grad također Koprivnica omogućio iz vlastitih sredstava. Planirani rashodi u potpunosti su i utrošeni sa indeksom ostvarenja 100%.

Ciljevi i pokazatelj uspješnosti:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Zapošljavanje pomoćnika u nastavi kao pomoć učenicima s teškoćama u razvoju | Osiguravanje dovoljnog broja pomoćnika u nastavi za učenike sukladno njihovim individualnim potrebama i funkcionalnim sposobnostima | broj | 6 | škola | 6 | 6 |

**Aktivnost : A300357 Produženi boravak**

U školskoj godini 2023./2024. škola je prvi puta uvela uslugu produženog boravka za učenike nižih razreda. U 2024 godini Uslugu je koristilo oko 60 učenika podijeljenih u tri grupe, za što je trebalo zaposliti tri učiteljice. U šk. god. 2024./2025. uslugu produženog boravka koristi 69 učenika te je zaposlena i četvrta učiteljica. Za potrebe aktivnosti planirani su ukupni rashodi u iznosu od 112.900,00 eura. Za plaće, doprinose na plaće, ostale rashode za zaposlene (božićnica, regres, uskrsnica i dar djeci) te naknade za prijevoz na posao planirani su ukupni rashodi u iznosu od 94.900,00 eura. Planirani su i rashodi za materijal i sirovine (namirnice za prehranu) u ukupnom iznosu od 18.000,00 eura na temelju iznosa od 2,00 eura dnevno po učeniku.

Ukupno utrošena sredstva aktivnosti iznose 107.585,76 eura odnosno 95,3%. Planirana sredstva za plaće i ostale rashode za zaposlene utrošena su u potpunosti. Sredstva za materijal i sirovine (namirnice za prehranu) utrošena su u iznosu od 12.600,40 eura odnosno 70% planiranih sredstava. Utrošena sredstva manja su od planiranih zato jer su ovi rashodi planirani prema ukupnom broju učenika za sve dane korištenja usluge. S obzirom da se prehrana plaća prema prisutnosti (za razliku od fiksnog dijela naknade) a učenici imaju česte izostanke zbog bolesti i sl. realizirani rashodi su manji od planiranih. Osim toga, svi učenici već imaju osiguran jedan obrok dnevno u školskoj kuhinji iz sredstava tekućih pomoći.

Ciljevi i pokazatelj uspješnosti

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Povećanje broja učenika koji su uključeni u program produženog boravka | Kroz program produženog boravka cilj je učenicima osigurati kvalitetno provedeno vrijeme redovne nastave | broj | 59 | škola | 60 | 69 |

**AKTIVNOST : A300359 ODJEK VII – šk. god. 2024./2025.**

ODJEK VII – Odrastanje u jednakosti, Koprivnica je nastavak projekta ODJEK VI – Odrastanje u jednakosti, Koprivnica. Tim projektom osigurana su sredstva za osam pomoćnika u nastavi za učenike s teškoćama u razvoju. Projektom se želi odgovoriti na problem nejednakih obrazovnih mogućnosti s kojim se suočavaju učenici s teškoćama u razvoju i kojima je potrebna podrška u vidu pomoćnika u nastavi čime se pridonosi izjednačavanju i boljem obrazovnom uspjehu. Cilj projekta je osigurati dodatnu profesionalnu potporu uključivanju učenika s teškoćama u razvoju u osnovnoškolskoj odgojno - obrazovnoj ustanovi. Na taj način se učenicima s teškoćama u razvoju osiguravaju bolja obrazovna postignuća, uspješna socijalizacija i emocionalno funkcioniranje. Ukupno planirani rashodi projekta za 2024. godinu (razdoblje 1.9.2024.-31.12.2024.) iznose 44.375,00 eura, a planirana sredstva odnose se na plaće i pripadajuće doprinose, službena putovanja, naknade za prijevoz i ostale rashode za zaposlene (naknadu za topli obrok, božićnicu, regres za godišnji odmor i ostalo). Od ukupno planiranih sredstava, utrošeno je 43.670,46 eura odnosno 98,4%.

Ciljevi i pokazatelji uspješnosti:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Zapošljavanje pomoćnika u nastavi kao pomoć učenicima s teškoćama u razvoju | Osiguravanje dovoljnog broja pomoćnika u nastavi za učenike sukladno njihovim individualnim potrebama i funkcionalnim sposobnostima | broj | 6 | škola | 6 | 8 |

**Program 3015 SOCIJALNI PROGRAM**

**Aktivnost A301505 Pomoć za podmirenje troškova prehrane učenika u osnovnim školama**

Planirana sredstva za ovu aktivnost za 2024. godinu iznose 163.150,00 eura. Utrošeno je 162.186,16 eura odnosno 99,4% planiranih sredstava. S obzirom da je od 01.01.2023. godine za sve učenike škole osiguran jedan besplatan obrok dnevno, iz izvora tekućih pomoći, planirani su rashodi za materijal i sirovine (namirnice) u iznosu od 155.000,00 eura za prehranu 687 učenika matične škole te područnih škola. Aktivnost uključuje i rashode za Školsku shemu voća i mlijeka (projekt čiji je cilj povećanje unosa svježeg voća i povrća te mlijeka i mliječnih proizvoda te podizanje razine znanja o važnosti zdrave prehrane) u iznosu od 8.150,00 eura.

Ciljevi i pokazatelji uspješnosti:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Povećanje broja učenika uključenih u prehranu u školskoj kuhinji | Učenike se potiče na uključivanje u prehranu u školskoj kuhinji kako bi imali topli obrok za vrijeme nastave te na razvoj zdravih prehrambenih navika | postotak | 94 | škola | 96 | 98 |

**PROGRAM 9000 COP**

**Aktivnost A900001 COP OŠ „Antun Nemčić Gostovinski“**

Ukupno planirana sredstva za 2024. godinu za plaće zaposlenika i doprinose na plaće, prijevoz na posao i s posla, te ostale rashode za zaposlene (božićnicu, dar za djecu, uskrsnicu, regres, naknade za bolovanje dulje od 90 dana, pomoć za rođenje djeteta, otpremnine i ostale rashode) iznose 2.089.000,00 eura, a utrošeno je 2.085.844,25 eura odnosno 99,8%.

Ciljevi i pokazatelji uspješnosti:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ostvarena vrijednost**  **(2024.)** |
| Isplata plaće i materijalnih prava svim zaposlenicima škole | Voditi ispravnu evidenciju svakog zaposlenika kako bi primio plaću koja mu pripada i u roku koji je predviđen uputama za isplatu plaće kao i sva materijalna prava koja mu pripadaju prema Kolektivnim ugovorima | postotak | 100 | škola | 100 | 100 |

**4. ANALIZA OSTVARENIH CILJEVA PROVEDBE PROGRAMA I POKAZATELJA USPJEŠNOSTI ZA RAZDOBLJE 01.01.-31.12.2024. GODINE U ODNOSU NA PLANIRANE CILJEVE**

Prioritet Škole je pružiti učenicima kvalitetno obrazovanje i odgoj što ostvarujemo:

* stalnim usavršavanjem zaposlenika (seminari, stručni skupovi), praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu,
* poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanje na literarnim i likovnim natječajima, kroz školske projekte, priredbe te manifestacije u školi i šire,
* poticanje za sudjelovanje na sportskim aktivnostima, uključivanje kroz natjecanja na školskoj razini i šire,
* poticanje otvorene komunikacije povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja,
* razvijanje navike cjeloživotnog učenja, usvajanja zdravih životnih navika, razvoj kompletne mlade osobe s razvijenim samopoštovanjem i građanskom sviješću,
* organiziranje zajedničkih aktivnosti učenika i učitelja tijekom izvannastavnih aktivnosti, na organizaciji u upoznavanju kulturne i duhovne baštine.
* realizacija dijela programa u suradnji s ustanovama, eminentnim stručnjacima i umjetnicima.
* uključivanjem što većeg broja učitelja, stručnih suradnika i učenika u europske projekte.

**5. IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI IZ NADLEŽNOSTI PRORAČUNSKOG KORISNIKA U IZVJEŠTAJNOM RAZDOBLJU OD 1.1.-31.12.2024.**

Iz godine u godinu postižemo visoku razinu odgojno - obrazovnih postignuća, bogatu kulturnu, sportsku i javnu djelatnost kao i značajne uspjehe na natjecanjima i natječajima učenika na lokalnoj i državnoj razini. Uspješno su održana sva natjecanja i smotre sukladno vremeniku Agencije za odgoj i obrazovanje. Učenici su ostvarili iznimne rezultate na županijskim i državnim natjecanjima u organizacije Agencije za odgoj i obrazovanje. Pjevački zbor mlađeg dobnog uzrasta na Glazbenim svečanostima hrvatske mladeži osvojio je srebrnu plaketu, a šahovska ekipa postala je viceprvak države. Naši učenici bili su izuzetno uspješni i na brojnim nacionalnim i međunarodnim natjecanjima, natječajima i smotrama te su na taj način proslavili ime Škole i Grada. Škola je realizirala obuku neplivača koja se održala u lipnju 2024. godine, obuku su polazili učenici trećeg razreda Matične i Područnih škola Reka i Jagnjedovec, ukupno 75 učenika.

Godišnji plan i program rada te Školski kurikulum su u cijelosti, vrlo uspješno realizirani, učenicima su podijeljene svjedodžbe, proglašeni su najučenici osmih razreda.

U protekloj školskoj godini organizirano je 38 grupa izvannastavnih aktivnosti, od kojih 15 financijski podupire Grad Koprivnica, a učenici se aktivno uključuju i u umjetničke, sportske i brojne druge izvanškolske aktivnosti, ukupno njih 49. Realizirana je 31 terenska nastava, 4 višednevne ekskurzije i 2 Škole u prirodi.

U izvještajnom razdoblju škola je realizirala planirane mobilnosti za učenike i učitelje. Tako smo kroz godinu realizirali 16 učeničkih mobilnosti u Belgiji, Španjolskoj i Italiji, uz 6 učitelja u pratnji. Uz to, dvoje učitelja je pohađalo strukturirani tečaj u Italiji i Austriji, a devetero je promatralo rad europskih kolega (job shadowing) u Češkoj, Sloveniji, Španjolskoj i Kanarskom otočju.

Škola je ugostila stručnjakinju iz Srbije koja je za naše učitelje, stručne suradnike i pomoćnike u nastavi održala dvodnevnu radionicu na temu rada s učenicima s autizmom.

Uz odlazne mobilnosti, škola je organizirala i mobilnosti domaćinstva i to za učeničke grupe iz Belgije i Španjolske te devetero učitelja iz Francuske, Češke i Kanarskog otočja koji su promatrali rad u razredu naših učitelja i stručnih suradnika.

I u 2024. godini uspješno je proveden program produženog boravka, učenici i roditelji su iznimno zadovoljni organizacijom i radom učiteljica u produženom boravku. Bilježimo veću zainteresiranost roditelja za navedenu uslugu. Formirano je ukupno 4 grupa.

Škola je u izvještajnom razdoblju bogatija za dva izvrsna savjetnika i jednog mentora, Goran Višak, učitelj prirode, biologije i kemije stekao je status učitelja izvrsnog savjetnika, Željka Hanžek, učiteljica matematike stekla je status učiteljice izvrsne savjetnice i Martina Kobaš, učiteljica engleskog jezika stekla je status učiteljice mentorice.

Medalja grada dodijeljena je učiteljici Karmen Bardek za sveukupni doprinos u radu s djecom i mladima na području dječjeg filmskog stvaralaštva.

Učenici četvrtih i osmih razreda ostvarili su iznadprosječne rezultate na nacionalnim ispitima (pogotovo u STEM području).

Dostavljamo podatke o uspjesima na održanim natjecanjima i smotrama kako slijedi:

Na županijskim natjecanjima osvojeno je ukupno 17 prvih mjesta, 2 druga mjesta i 7 trećih mjesta, na državnim natjecanjima zbor mlađeg uzrasta osvojio je srebrnu plaketu, šahisti su osvojili prvo mjesto, iz matematike, vjeronauka i geografije osvojena su treća mjesta, u nekim natjecanjima nije bilo rangiranja, kao što je natjecanje smotra Lidrano. Učenici su na državnim natjecanjima iz fizike, kemije, biologije, geografije, mladi tehničari osvojili iznimne rezultate. Učenici naše škole sudjelovali na Europskom RoboCup Junior natjecanju iz robotike, održanom u njemačkom Hannoveru. Mladi robotičari ostvarili su sjajne rezultate, četiri prva mjesta, jedno drugo mjesto i četiri treća mjesta. Osvojili su ukupno devet medalja te su dobili još tri posebne nagrade, nagradu za najbolji plakat, najbolje tehničko i specijalno rješenje.

Učenici su aktivno s mentorima sudjelovali na međunarodnim i drugim natjecanjima koja su se održavala u organizaciji drugih škola, ustanova, pravnih i fizičkih osoba i osvojili brojne nagrade i priznanja.

Obilježili smo značajne datume i obljetnice: Europski tjedan kretanja; Jesenski kros; Europski dan jezika; Volonteri u parku; Hrvatski olimpijski dan; Tjedan cjeloživotnog učenja; Međunarodni tjedan djece; Svjetski dan mentalnoga zdravlja; Svjetski tjedan svemira; Svjetski dan učitelja; Olimpijada čitanja; Izložba gljiva-gljive Našeg kraja; Dan kruha-Dan zahvalnosti za plodove zemlje; Mjesec hrvatske knjige i Nacionalni kviz za poticanje čitanja; Obilježavanje Dana Grada; Međunarodna atletska utrka grada Koprivnice; Školska olimpijada; Međunarodni dan tolerancije; Dan sjećanja na Vukovar; Mjesec borbe protiv ovisnosti; Dan borbe protiv AIDS-a; Večer matematike; Koprivnička božićna bajka; Tisuću želja pod bor; Čitanjem do zvijezda; Dan međunarodnog priznanja RH; Dan sjećanja na Holokaust; Dani sigurnijeg interneta; Valentinovo; Fašnik; Dan ružičastih majica; Mjesec frankofonije; Matematički ožujak: Svjetski dan matematike, Europski dan jezika, Klokan bez granica, Einsteinov rođendan, Dan broja Pi; Svjetski dan šuma; Svjetski dan voda; Svjetski dan meteorologije; Dan darovitih učenika; Međunarodni dan dječje knjige, Svjetski dan knjige, Hrvatski dan knjige; Međunarodni dan djeteta, Međunarodni dan tolerancije; Svjetski dan zdravlja; Svjetski dan Roma; „Telemach Dan sporta Koprivnica“ (Sportske igre mladih); Festival matematike; Školski eko dan– Dan planeta Zemlje; Soroban olimpijada – međunarodno natjecanje u računanju na abakusu; Županijska smotra zadruga; Majčin dan i Međunarodni dan obitelji; Medni dan 2024.; Primanje u pomladak Crvenog križa; Međunarodni dan leptira; Bleiburg obilježavanje Dana hrvatskih žrtava; Mathema; Sajam rabljenih stvari (za humanitarne svrhe); Dan sporta; Dan za znanost; Dan škole, Podjela svjedodžbi učenicima 8.razreda; Renesansni festival.

Naša škola već dulji niz godina sudjeluje u međunarodnom projektu „Čitanje ne poznaje granice“. Ove su nastavne godine sudjelovali učenici 1.a, 1.c i 3.a razreda te školska knjižničarka Paula Rajh. Učenici i voditelji osmislili su zanimljive aktivnosti i radionice koje su prezentirali u Sloveniji u listopadu 2024. godine u Osnovnoj školi Sladki vrh.

Gradsko društvo Crvenog križa Koprivnica u suradnji s Hrvatskim Crvenim križem u sklopu projekta Sigurnost na vodi organiziralo je ove godine drugi po redu tečaj Junior spasilac. Trodnevni tečaj okupio je polaznike osmih razreda iz četiri koprivničke škole.

Ministarstvo poljoprivrede, šumarstva i ribarstva povodom Svjetskog dana osviještenosti o otpadu od hrane, po četvrti put 1.10.2024., organiziralo je Izložbu „Hrana nije otpad, i ja mogu utjecati!“ na kojoj su sudjelovali učenici naše škole u sekciji pod nazivom OTPAD OD HRANE U RESTORANU I KANTINI – NARUDŽBA JELA, “DOGGY BAG”.

Naša škola jedna je od 146 odabranih kojima je Ministarstvo znanosti i obrazovanja osiguralo financijska sredstva za provedbu projekta rada s darovitim učenicima. Školskim projektom “Daroviti suncokreti”. Projektom se želi senzibilizirati i osvijestiti darovite učenike koliko je dobrobiti u tome što su dio naše zajednice i koliko mogu pružiti školskoj i lokalnoj zajednici. Projekt je osmišljen uz potporu partnera kroz nekoliko aktivnosti kao što su izvanučionička nastava, suradničko učenje, mentorski rad i 18 raznovrsnih radionica.

Škola aktivno sudjeluje u ekološkim i humanitarnih aktivnostima, kao što su: sakupljanje prehrambenih proizvoda za socijalnu samoposlugu u Gradskom društvu Crvenog križa Koprivnica, Akcija solidarnost na djelu, obilježili smo Dan narcisa – podrška djelovanju udruge Nada, Humanitarna akcija za napuštene životinje našeg grada.

Sigurni smo da će doskora svi razredi matične škole kao i obje područne škole prijeći na jednosmjensku nastavu i imati mogućnost produženog boravka što će osigurati jednake uvjete za sve učenike Škole.

Ponosni smo što već sada naša škola značajno doprinosi podizanju nacionalnog obrazovnog standarda, prvenstveno zahvaljujući vrijednim i sposobnim dionicima pedagoškog procesa.

Obrazloženje izradila: Ravnatelj škole:

Kristina Rizk, dipl. oec. Darko Sočev, prof.