**OBRAZLOŽENJE**

Na temelju članka 71. Zakona o komunalnom gospodarstvu (“Narodne novine” broj 68/18, 110/18, 32/20 i 145/24) i članka 55. Statuta Grada Koprivnice („Glasnik Grada Koprivnice“ broj 4/09., 1/12., 1/13., 3/13. – pročišćeni tekst, 1/18., 2/20. i 1/21.) gradonačelnik Grada Koprivnice utvrđuje i podnosi Gradskom vijeću Izviješće o izvršenju Programa građenja komunalne infrastrukture na području Grada Koprivnice za 2024. godinu u kojem je navedena vrsta i opis poslova koji su izvršeni te iskaz financijskih sredstava utrošenih za realizaciju.

Tijekom 2024. godine provođene su investicije predviđene Programom građenja komunalne infrastrukture na području Grada Koprivnice za 2024. godinu („Glasnik Grada Koprivnice“ broj 7/23., 6/24 i 10/24) (u daljnjem tekstu: Program).

Vrsta i opis izvršenih poslova i utrošena financijska sredstva za realizaciju po investicijama navedeni su u Izvješću.

Stvarna realizacija troškova u odnosu na planirane Programom je nešto niža zbog nesituiranih troškova izrade projektne dokumentacije pojedinih započetih investicija unutar 2024. godine a koje su nastavljene u slijedećoj 2025 .godini, zbog dinamike rješavanja imovinskopravnih odnosa koja ima značajan utjecaj na dinamiku provedbe investicija, te na manje situirane iznose privremenih situacija gradnje od onih planiranih Programom a što je vezno uz dinamiku izvođenja radova, a koji se između ostalog direktno nadovezuju uz vremenske uvijete.

Financiranje investicija obuhvaćenih Programom vršeno je namjenskim sredstvima iz komunalnog doprinosa, komunalne naknade, općih prihoda i primitaka, prodaje nefinancijske imovine, kapitalnih pomoći od proračunskih i izvan poračunskih korisnika te namjenskih primitaka.

Praćenje provedbe Programa vršio je Grad Koprivnica, Upravni odjel za izgradnju grada, upravljanje nekretninama i komunalno gospodarstvo Grada Koprivnice.

Nositelji izrade: Predlagatelj:

Upravni odjel za izgradnju grada, Gradonačelnik

upravljanje nekretninama i

komunalno gospodarstvo Mišel Jakšić, dipl. oec.

Pročelnik:

## Mario Perković, dipl.ing.građ.