

Republika Hrvatska

**Koprivničko – Križevačka županija**

**OSNOVNA ŠKOLA „PODOLICE“ KOPRIVNICA**

**KOPRIVNICA**

**OIB: 61388561152**

KLASA: 400-01/25-01/1

URBROJ: 2137-1-4-25-2

Koprivnica, 14.03.2025.godine

**OBRAZLOŽENJE PRIJEDLOGA IZVRŠENJA PRORAČUNA OSNOVNE ŠKOLE „PODOLICE“ KOPRIVNICA ZA 2024. GODINU**

1. **SAŽETAK DJELOKRUGA RADA USTANOVE**

Osnovna škola „Podolice“ Koprivnica MBS: 5628024 ima predmet poslovanja – djelatnosti:

* osnovno školovanje djece i mladeži
* osnovno školovanje za učenike s navršenih 15 godina
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Nastava je organizirana u jutarnjoj smjeni, u petodnevnom radnom tjednu, sa slobodnim subotama. Poslijepodnevni sati koriste se za održavanje sjednica stručnih, razrednih i učiteljskih vijeća. Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti i obrazovanja i operativnom Godišnjem izvedbenom odgojno obrazovanom planu i programu rada.

Osnivač: Grad Koprivnica

Osnivački akt: Odluka Gradskog vijeća Grada Koprivnice

**Zakonske i druge podloge na kojima na kojima se zasnivaju programi:**

* Zakon o odgoju i obrazovanju u osnovnoj i srednjoj školi (NN broj 87/08, 86/09., 92/10., 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22),
* Zakon o ustanovama (NN 76/93., 29/97., 47/99. i 35/08, 127/19., 151/22),
* Zakon o proračunu (NN broj 144/21),
* registrirani djelokrug rada ustanove.
* Upute za izradu Prijedloga financijskog plana za razdoblje 2024.-2026. Grada Koprivnice od 12. listopada 2023. KLASA: 400-01/23-02/0001, URBROJ:2137-0-05/2-23-9
* Godišnji izvedbeni odgojno, obrazovni plan i program rada za školsku godinu 2023./2024.
* Školski kurikulum OŠ „Podolice“, nastavne i izvannastavne aktivnosti za školsku godinu 2023./2024. i 2024./2025.

**Usklađeni ciljevi, strategija i programi s dokumentima dugoročnog razvoja**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole.

OŠ „Podolice“ donosi godišnji operativni plan i školski kurikulum, prema planu koje je donijelo Ministarstvo znanosti i obrazovanja. Budući da se navedeni planovi donose za školsku, a ne fiskalnu godinu, moguća su odstupanja od financijskih planova ukoliko dođe do pomaka nekih aktivnosti iz jednog polugodišta u drugo. Strateške planove donosi Ministarstvo i Grad Koprivnica.

1. **IZVRŠENJE FINANCIJSKOG PLANA OSNOVNE ŠKOLE „PODOLICE“ KOPRIVNICA ZA 2024. GODINU**

U općem i posebnom dijelu Godišnjeg izvješća o izvršenju Financijskog plana OŠ „Podolice“ Koprivnica za 2024. godinu iskazani su podaci o planiranim prihodima/primicima i rashodima/izdacima te podaci o njihovoj realizaciji.

**2.1. OPĆI DIO**

**Pomoći iz inozemstva i od subjekata unutar općeg proračun 63** realizirani su 84 % u odnosu na plan, a iznos ostvarenih prihoda je za 54 % veći od prihoda ostvarenih u 2023. godini.

Tekuće pomoći proračunskim korisnicima iz proračuna koji im nije nadležan 6361bilježe porast u odnosu na 2023. godinu za 55% zbog većih prihoda za financiranje plaća zaposlenika. Razlog povećanja je nova Uredba o koeficijentima za obračun plaća u javnim službama kojom su povećani koeficijenti svim zaposlenicima. Prihod za financiranje plaća i materijalnih prava zaposlenika iznosi 1.469.098,59 eura. Prihod za financiranje prehrane učenika iznosi 123.593,79 eura, dok se ostatak realizacije odnosi na prihode za nabavu udžbenika, menstrualnih potrepština, županijska stručna vijeća i terensku nastavu u Jasenovac, te prihod za provođenje aktivnosti B1 u iznosu od 52.000,00 eura i za B2 aktivnosti iznos od 37.410,00 eura u sklopu provođenja eksperimentalnog programa cjelodnevne škole, te prihod Koprivničko – križevačke županije za županijska natjecanja 914,98 eura.

Kapitalne pomoći proračunskim korisnicima iz proračuna koji im nije nadležan 6362bilježi porast u odnosu na 2023. godinu za 147 % zbog nabave školskih udžbenika i nabave opreme u sklopu provođenja eksperimentalnog programa cjelodnevne škole. Osim udžbenika ovim prihodima financirana je i nabava lektire za školsku knjižnicu.

Tekuće pomoći temeljem prijenosa EU sredstava 6381 su prihodi iz projekta Erasmus +. U 2024. godini realizacija je za 17% veća nego u prethodnoj jer je za mobilnosti u školskoj godini 2024./2025. uplaćeno 3.750,20 eura više nego za prethodnu godinu, a osim toga, uplaćeno je i preostalih 20 % sredstava nakon pozitivno ocijenjenog izvješća o realizaciji mobilnosti iz prethodne godine.

Tekući prijenosi između proračunskih korisnika istog proračuna 6391uključuju sredstva za financiranje Sheme voća i mlijeka te 15% prihvatljivog troška plaće i ostalih rashoda iz projekata Odjek VI i Odjek VII. Prihodi su veći u odnosu na 2023. godinu zbog povećanja bruto satnice u Odjeku VII. s 5,08 na 7,50 eura, a osim toga ostvarena su i veća materijalna prava nego u prethodnoj godini.

Tekući prijenosi između proračunskih korisnika istog proračuna temeljem prijenosa EU sredstava 6393 koje se koriste za financiranje 85% prihvatljivog troška plaće i ostalih rashoda iz projekata Odjek VI i Odjek VII, a do povećanja realiziranih prihoda za 28 % u odnosu na 2023. godinu došlo je iz istih razloga kao i kod prethodnog prihoda.

**Prihodi od upravnih i administrativnih pristojbi, pristojbi po posebnim propisima i naknada 65** realizirani su 66 % u 2024. godini te su za 19.558,04 eura manji od ostvarenih prihoda u 2023. godini zbog ulaska škole u eksperimentalni program cjelodnevne nastave a u kojoj nema sufinanciranja roditelja za produženi boravak učenika. Ostvareni prihodi odnose se na osiguranje učenika i prihode za majice sa logom škole.

**Prihodi od prodaje proizvoda i robe te pruženih usluga, prihodi od donacija 66** realizirani su 80 % u odnosu na planirane, te bilježe značajan porast u odnosu na 2023. godinu. Realizacija se sastoji od slijedećih prihoda:

Prihodi od prodaje proizvoda i robe 6614veći su u 2024. godini zbog prodaje starog papira.

Prihodi od pruženih usluga 6615odnosi se na prihod ostvaren od iznajmljivanja školskih učionica vanjskim suradnicima.

Tekuće donacije 6631odnose se na donaciju Euroherc osiguranja za osiguranje učenika u iznosu od 405,80 eura dok u 2023. godini nije bilo takve donacije.

**Prihodi iz nadležnog proračuna 67** realizirani su 89 % u 2024. godini, a realizacija je veća za 39 % od realizacije u 2023. godini.

Prihodi iz nadležnog proračuna za financiranje rashoda poslovanja 6711 bilježe porast za 43% u odnosu na 2023. Ovim prihodima financirani su redovni rashodi poslovanja (službena putovanja, režijski troškovi, uredski, higijenski i materijal za čišćenje, sitni inventar, službena odjeća, usluge i sl.).

Prihodi iz nadležnog proračuna za financiranje rashoda za nabavu nefinancijske imovine 6712bilježe pad u odnosu na 2023. godinu, iz razloga što je na tom kontu evidentiran prihod za školsku lektiru, a koja je većim dijelom nabavljena 2023. godine, dok je 2024. samo dopunjena naslovima koji su nedostajali.

**2.1.2 Rashodi**

**Rashodi za zaposlene 31**

Od planiranih 1.863.522,00 eura rashoda za zaposlene, realizirano je 84 % rashoda što daje iznos za 53% veći u odnosu na realizirane rashode za zaposlene u 2023. godini. Realizacija je veća u odnosu na 2023. godinu zbog nove Uredbe o koeficijentima za obračun plaće u javnim službama kojom su povećani koeficijenti svim zaposlenicima, a time i rashodi za plaće. Osim Uredbe, na povećanje rashoda za plaće utjecalo je i povećanje bruto satnice pomoćnika u nastavi.

**Materijalni rashodi 32** realizirani su 82 % u 2024. godini, a realizacija je 69 % veća nego u 2023. godini.

Naknade troškova zaposlenima 3211 – Službena putovanja bilježe porast za 80% u odnosu na 2023. godinu zbog povećanja neoporezivog iznosa dnevnice i naknade za korištenje osobnog automobila u službene svrhe.

Naknade za prijevoz, za rad na terenu i odvojeni život 3212 – bilježe porast za 34 % u odnosu na 2023. godinu zbog povremenih povećanja naknada za prijevoz tijekom 2024. sukladno kretanju cijene goriva, a prema Odluci Vlade RH. Tijekom godine bilo zapošljavanja pomoćnika u nastavi koji stanuju na većoj udaljenosti, što je uzrokovalo povećanje iznosa naknada za prijevoz.

Stručno usavršavanje zaposlenika 3213 – rashodi su za 50 % veći nego u 2023. godini. Stručna usavršavanja odnosila su se na usavršavanja stručne službe – pedagoginje i socijalne pedagoginje, edukacije vezane uz provođenje B1 aktivnosti, engleskog jezika, kongres nastavnika matematike, te provođenja osposobljavanja zaštite na radu i od požara za novozaposlene djelatnike škole.

Ostale naknade troškova zaposlenima 3214 – rashodi su se povećali za 88 % u odnosu na 2023. godinu, a radi se o naknadama za korištenje osobnog automobila u službene svrhe (loko vožnja) a za koju je došlo do povećanje naknade u odnosu na 2023. godinu.

Uredski materijal i ostali materijalni rashodi 3221 – povećanje rashoda za 191% u odnosu na 2023. godinu rezultat je prvenstveno povećanja cijena uredskog, higijenskog i materijala za čišćenje, te nabava stručne literature i uredskog i ostalog materijala za provođenje B1 aktivnosti.

Materijal i sirovine 3222 – bilježi se povećanje rashoda za 18 % u odnosu na 2023. godinu. U 2023. godini nisu utrošena sva sredstva za prehranu učenika već je dio vraćen u državni proračun. U 2024. godini jelovnici su prilagođeni odobrenom iznosu sredstava te su rashodi povećani. Djelomično je povećanje rashoda rezultat rasta cijena namirnica.

Energija 3223 – blago povećanje rashoda za 31 % rezultat je variranja potrošnje energenata sukladno vremenskim prilikama.

Materijal i dijelovi za tekuće i investicijsko održavanje 3224 – bilježi porast za 258 % zbog provođenja B1 aktivnosti i kupnje materijala veznih uz provođenje B1 aktivnosti.

Sitni inventar 3225 – bilježen porast rashoda za 179 % u odnosu na 2023. godinu jer su nabavljeni materijali za provođenje B1 aktivnosti (tepih emocija, magnetni sat, oprema za planinare…)

Službena, radna i zaštitna odjeća i obuća 3227 –rashodi za nabavu radne odjeće i obuće za spremačice, domara i kuharice. U 2023. godini nije nabavljana radna odjeća i obuća.

Usluge telefona, pošte i prijevoza 3231 – bilježe porast za 72 % zbog značajnog porasta cijene usluge prijevoza učenika.

Usluge tekućeg i investicijskog održavanja 3232 – bilježe značajan porast u 2024. godini jer je osim redovnih troškova održavanja sustava ventilacije, vatrodojave i servisa dizala, financirana zvučna izolacija studija za potrebe školskog radija, naručena je izrada vrata na spremište, te izrada podnih grafika podova u školi.

Komunalne usluge 3234 – rashodi bilježe porast za 32 % u odnosu na prethodnu godinu. Krajem 2023. nabavljeni su dodatni kontejneri jer postojeći nisu bili dostatni za zbrinjavanje otpada, čime je došlo do povećanja rashoda za više od 50 % te je isti trend zadržan u 2024. godini.

Zakupnine i najamnine 3235 – blago povećanje rashoda u 2024. godini za 14 % rezultat je povećanja troškova najma fotokopirnih uređaja i obračuna kopiranja.

Zdravstvene i veterinarske usluge 3236 – rashodi su u 2024. godini za 34 % veći nego u prethodnoj godini i to zbog sistematskih pregleda novozaposlenih djelatnika a koji ih do sada nisu obavili, te zbog mikrobioloških analiza namirnica vezano uz školsku kuhinju.

Intelektualne i osobne usluge 3237 – rashodi bilježe veliki porast u 2024. godini, a radi se o ugovorima sklopljenim sa vanjskim suradnicima vezano uz provođenje B1 i B2 aktivnosti eksperimentalnog programa cjelodnevne nastave kao što su nogomet, plesna grupa, likovne i foto grupe, glazbene radionice…

Računalne usluge 3238 – bilježe porast za 117 % zbog povećanja rashoda za programska rješenja i korisničku podršku za ILS programske proizvode zbog dodatnih troškova uvođenja novog izvještaja za transparentnost.

Ostale usluge 3239 – dolazi do povećanja rashoda za 91 % u odnosu na 2023. godinu, a rashodi se odnose na usluge tiskanja priznanja vezano uz Dan škole, tisak školskog godišnjaka, slikovnice te usluge tiskanja vezano uz provođenje B1 aktivnost – Erasmus za učenike/goste koji su bili na razmjeni iz drugih zemalja, a kojima su se poklanjale šalice s logom škole.

Premije osiguranja 3292 – bilježen je blagi porast troškova i to 34 % u odnosu na 2023. godinu, a radi se o rashodu za osiguranje učenika.

Reprezentacija 3293 – rashodi za ugošćavanje predavača, organizacije županijskih stručnih vijeća i vijeća ravnatelja.

Članarine i norme 3294 – u istoj su razini kao i 2023.godini a rashodi se odnose na članarine zajednici osnovnih škola i članarine za ravnatelje škola.

Pristojbe i naknade 3295 – u istoj su razini kao i 2023. godine a rashodi se odnose na provjeru vjerodostojnosti diplome za nove zaposlenike i zbog povećanja naknade zbog nezapošljavanja osoba s invaliditetom.

Ostali nespomenuti rashodi poslovanja 3299 – značajno povećanje rashoda u 2024. godini rezultat je provedbe projekta Erasmus+ KA1. Erasmus akreditacija osigurava školi sredstva na godišnjoj razini, a budući da provedba projekta nije vezana za kalendarsku godinu već za školsku, veći dio sredstava dobivenih u 2023. godini, utrošen je u 2024. godini. Sredstva se troše na realizaciju mobilnosti u sklopu projekta te na troškove organizacije. Dio rashoda se odnosi i na provođenje aktivnosti eksperimentalnog programa cjelodnevne škole.

**Financijski rashodi 34**  u 2023. godini su bili naknada banke , dok ih u 2024. godini nije bilo.

**Naknade građanima i kućanstvima na temelju osiguranja i druge naknade 37** realizirane su 15 % manje od planiranih, ali je realizacija 46 % veća nego u 2023. godini. U obje godine radi se o nabavi eksperimentalnih radnih udžbenika za učenike.

**Ostali rashodi 38** realizirani su na istoj razini kao i 2024. godini. Radi se o rashodima za nabavu menstrualnih potrepština za učenice koju je financiralo Ministarstvo znanosti i obrazovanja.

**Rashodi za nabavu proizvedene dugotrajne imovine 42** realizirani su 72 % u 2024. godini te su veći za 23 % od rashoda u 2023. godini. Odnose se na slijedeće:

Sportska i glazbena oprema 4226 – za potrebe B1 aktivnosti nabavljene su klavijature, električna gitara, elektronski bubnjevi, wi-fi zvučnici i kolica s udaraljkama.

Uređaji, strojevi i oprema za ostale namjene 4227 odnose se na nabavu društvenih igra.

Knjige 4241 u obje godine se radi o nabavi knjiga za školsku knjižnicu i udžbenika.

**2.1.3. Raspoloživa sredstva iz prethodnih godina**

Iz 2023. godine prenesen je višak prihoda i primitaka u iznosu 46.981,34 eura koji se sastojao od:

|  |  |  |
| --- | --- | --- |
| Red. Br. | opis | iznos |
| 1. | Višak prihoda EU - Erasmus + | 22.066,40 |
| 2. | Višak – školska kuhinja (uplate roditelja) | 3.049,94 |
| 3. | Višak vlastitih prihoda (prodaja starog papira) | 9,01 |
| 4. | Neutrošena sredstva voditelja ŽSV-a | 1.481,17 |
| 3. | Manjak – Županija za natjecanja | -24,06 |
| 4. | Višak sredstava za nabavu testova za psihologa | 947,44 |
| 5. | Višak – nenadležni proračun – CDŠ | 58.602,48 |
| 6. | Manjak – nacionalno sufinanciranje (pomoćnici u nastavi) | -280,80 |
| 7. | Nadležni proračun | -25.166,67 |
| 8. | Pomoćnik u nastavi – project Odjek V. – EU | -1.555,28 |
| 9. | Decentralizacija | -967,29 |
| 10. | Manjak prihoda za posebne namjene za produženi boravak | -75,00 |
| 11. | Manjak prihoda za prehranu učenika - | -11.106,00 |

**2.2. POSEBNI DIO**

U posebnom dijelu prikazani su ostvareni rashodi i izdaci Financijskog plana OŠ „Podolice“ Koprivnica za 2024. godinu po programskoj klasifikaciji te analiza ostvarenih ciljeva provedbe programa i pokazatelja uspješnosti.

**2.2.1. Rashodi i izdaci Financijskog plana Osnovne škole „Podolice“ Koprivnica za 2024. godinu po programskoj klasifikaciji**

**PROGRAM 3002: OSNOVNI PROGRAM OSNOVNOŠKOLSKOG ODGOJA I OBRAZOVANJA**

Aktivnost A300211 Decentralizirane funkcije osnovnog školstva

Od planiranih 60.806,00 eura realizirano je 96 % rashoda. Izvor financiranja su decentralizirana sredstva, a utrošena su na službena putovanja, stručna usavršavanja zaposlenika, uredski materijal, režijske troškove, komunalne usluge, intelektualne usluge, računalne usluge

**Pokazatelji razultata:**

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. | Ostvarena vrijednost 2024. |
| Realizacija terenskih nastava i škole u prirodi prema Školskom kurikulumu | Osigurana sredstva za provedbu terenskih nastava i škola u prirodi | postotak | 100 | 100 | 100 |
| Realizacija stručnog usavršavanja zaposlenika | Osigurana sredstva za stručno usavršavanje zaposlenika | postotak | 70 | 90 | 95 |
| Realizacija provedenih nabava za opremanje škole | Provedeni planirani postupci nabave opreme | postotak | 100 | 100 | 100 |
| Financiranje redovnih materijalnih troškova | Podmirenje svih obveza u danim rokovima | postotak | 100 | 100 | 100 |

**PROGRAM 3003: DODATNI PROGRAMI ODGOJA I OBRAZOVANJA**

Aktivnost A300352 Slobodne aktivnosti i školska natjecanja

U sklopu aktivnosti od planiranih 1.988,00 eura realizirano je 76 %, a sredstva su utrošena na rashode međuopćinskih natjecanja (sredstva Grada Koprivnice) iz šaha, futsala, Lidrana i odbojke, kao i na županijska natjecanja koja su financirana iz sredstava Koprivničko-križevačke županije a radi se o natjecanju iz stolnog tenisa i Sigurno u prometu.

Aktivnost A300317 Redovna djelatnost osnovnih škola

Od planiranih 300.355,00 eura realizirano je 96 % rashoda financiranih iz sredstava Grada Koprivnice.

Aktivnost A300353 Unapređenje standarda u školama

U 2024. godini od planiranih 70.323,00 eura realizirano je 90 % rashoda.

U sklopu aktivnosti imamo više izvora financiranja a sredstva su utrošena na:

* iz vlastitih prihoda financiran je catering za Dan škole i lektira za koju nisu bila dostatna sredstva iz decentraliziranih funkcija
* iz izvora prihodi za posebne namjene financirano je osiguranje učenika i tisak majica s logom škole.
* iz pomoći unutar općeg proračuna financirana su službena putovanja djelatnika, prijevoz učenika na terensku nastavu u Jasenovac, reprezentacija za voditelje Županijskih stručnih vijeća, menstrualne potrepštine koje su podijeljene učenicama škole, te vrtne društvene igre.
* Iz tekućih donacija financirane su pravne usluge.

Aktivnost: A300332 EU projekti

U sklopu aktivnosti za 2024. godinu planirano je 48.000,00 eura za provedbu projekta Erasmus +. Realizirano je 53 % planiranih rashoda i to za i isplatu individualnih potpora za mobilnosti u sklopu projekta. Rashodi su bili planirani u visini ostvarenih prihoda. Budući da se projekt veže za školsku godinu, neutrošena sredstva prenesena su u 2025. godinu kao višak poslovanja.

Aktivnost: A300356 ODJEK VI 2023./2024.

Planirani rashodi u iznosu od 25.355,000 eura realizirani su 100%. Radi se o projektu zapošljavanja pomoćnika u nastavi koji je realiziran u lipnju 2024. godine. Rashodi su financirani iz tri izvora: nadležni proračun, sredstva EU i nacionalno sufinanciranje, a obuhvaća rashode za plaće, materijalna prava, naknade za prijevoz i službena putovanja.

Aktivnost: A 300359 ODJEK VII 2024./2025.

Planirani rashodi u iznosu od 28.418,00 eura realizirani su 99 %. Radi se o projektu zapošljavanja pomoćnika u nastavi koji je realiziran u lipnju 2024. godine. Rashodi su financirani iz tri izvora: nadležni proračun, sredstva EU i nacionalno sufinanciranje, a obuhvaća rashode za plaće, materijalna prava, naknade za prijevoz i službena putovanja.

**Pokazatelji rezultata:**

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. (školska godina 2023./2024.) | Ciljana vrijednost 2024. | Ostvarena vrijednost 2024. |
| Povećanje broja učenika plasiranih na državnu razinu natjecanja | Plasiranje učenika na državnu razinu natjecanja pokazatelj je rezultata rada s učenicima te izvrsna motivacija za daljnji rad | broj | 7 | 10 | 3 |
| Povećanje broja učenika plasiranih na županijsku razinu natjecanja | Plasiranje učenika na županijsku razinu natjecanja pokazatelj je rezultata rada s učenicima te izvrsna motivacija za daljnji rad | broj | 9 | 11 | 23 |
| Povećanje broja učenika sa postignutim rezultatima na raznim natječajima na koje se učitelji prijavljuju | Postignuti visoki rezultati u bilo kojem području rada s učenicima podižu samopouzdanje učenika te ih motiviraju za daljnji rad | broj | 7 | 10 | 15 |
| Organizacija prijevoza učenika | Organizira se prijevoz učenika za sve učenike na upisnom području škole čije je mjesto stanovanja udaljeno 3 i više kilometara od škole ili od mjesta stanovanja nema izgrađene sigurne uvjete kretanja do škole | Postotak | 100 | 100 | 100 |
| Realizacija projekta u sklopu kojeg se zapošljavaju pomoćnici u nastavi | Zapošljavanjem pomoćnika u nastavi osigurava se odgovarajuća pomoć učenicima s poteškoćama u razvoju kojima je, na temelju odgovarajuće dokumentacije, nadležno Ministarstvo odobrilo rad uz pomoćnika u nastavi | postotak | 100 | 100 | 100 |
| Udžbenici i radni materijali sukladno Odluci MZO-a za sve učenike škole | Ministarstvo znanosti i obrazovanja financira udžbenike i radne materijale za sve učenike škole | postotak | 100 | 100 | 100 |
| Provedba eksperimentalnog programa cjelodnevne nastave | Ostvarivanje obrazovno-odgojnih ciljeva, koji su prioritet, a koji su usmjereni na sve učenike škole te omogućuju dodatan rad i obogaćeno učenje učenicima koji do uvođenja Eksperimenta možda nisu mogli pohađati sve ponuđene sadržaje. | postotak | 0 | 100 | 100 |
| Povećanja broja manifestacija i kulturnih aktivnosti u radu škole | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 26 | 28 | 29 |

**PROGRAM 3015: SOCIJALNI PROGRAM**

Aktivnost A301537 Pomoć za podmirenje troškova prehrane učenika osnovnih škola

U sklopu aktivnosti za 2024. godinu planirano je 146.000,00 eura, a realizirano 82 % rashoda. Izvor financiranja namirnica za školsku kuhinju je državni proračun, a cijena obroka iznosi 2,00 eura/dan/dijete. Od planiranih 136.950,00 eura utrošeno je 85 %, tj. 116.908,35 eura.

Također, u 2024. godini nastavljen je projekt pod nazivom Školska shema kojoj je cilj:

* povećanje unosa svježeg voća i povrća te mlijeka i mliječnih proizvoda te smanjenja unosa hrane s visokim sadržajem masti, šećera i soli u svakodnevnoj prehrani učenika,
* podizanje razine znanja o važnosti zdrave prehrane i nutritivnim vrijednostima svježeg voća i povrća te mlijeka  i mliječnih proizvoda i
* edukacija učenika u cilju smanjenja otpada od hrane.

Od planiranih 6.000,00 eura na poziciji Školske sheme utrošeno je 3.111,71 eura, tj. 52 % planiranih rashoda.

**Pokazatelji rezultata:**

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. | Ostvarena vrijednost 2024. |
| Organizirana prehrana za sve učenike škole Odlukom Ministarstva znanosti i obrazovanja | Organiziranje besplatnog obroka za sve učenike s ciljem izbjegavanja mogućnosti da pojedini učenici zbog materijalnih prilika tijekom boravaka u školi nemaju niti jedan obrok | postotak | 100 | 100 | 100 |

**PROGRAM 9000: COP**

Aktivnost A900006 COP

U 2024. godini u sklopu aktivnosti planirano je 1.776.650,00 eura, a realizirano je 83 % rashoda. Rashodi se odnose na isplatu plaća djelatnika škole, naknada za prijevoz, naknadu zbog nezapošljavanja osoba s invaliditetom te ostale rashode za zaposlene (pomoći, jubilarne nagrade, regres, božićnica, dar za djecu…).

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. | Ostvarena vrijednost 2024. |
| Redovne isplate plaća i materijalnih prava iz Kolektivnog ugovora | Redovnom isplatom plaća i materijalnih prava poštuju se zakonski propisi te se izbjegava mogućnost eventualnih sudskih tužbi zaposlenika, a time i dodatnih troškova | postotak | 100 | 100 | 100 |

3. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI.**

U sklopu Osnovnog programa osnovnoškolskog odgoja i obrazovanja uz redovne materijalne troškove svim učiteljima planirana su sudjelovanja na stručnim skupovima nužnim za dodatno stručno usavršavanje. Škola je bila domaćin županijskog natjecanja iz informatike. Tijekom cijele godine u suradnji s Gradom Koprivnicom organizira prijevoz za učenike koji stanuju podalje škole. Prijevoz za učenike je besplatan. Školski autobusi svakodnevno sukladno dnevnom rasporedu boravka djece u školi dovoze u školu učenike i odvoze ih natrag kući. U autobusima je osiguran dovoljan broj sjedećih mjesta za sve učenike.

Učenicima je tijekom 2023./2024. školske godine omogućeno uključivanje u 33 slobodne aktivnosti koje financira Grad Koprivnica.

|  |  |  |  |  |
| --- | --- | --- | --- | --- |
| RED.  BROJ | NAZIV AKTIVNOSTI | BROJ  UČENIKA | BROJ  SATI GODIŠNJE | UČITELJ |
|  | Planinari | 43 | 35 | Miroslav Kanisek |
|  | Prva pomoć | 13 | 35 | Miroslav Kanisek |
|  | Mali turistički vodiči | 8 | 35 | Jasminka Fanuko-Polančec |
|  | Čitateljski klub „Čuvari pisane riječi“ | 10 | 35 | Marija Medved |
|  | Domaćinstvo RN | 25 | 35 | Lidija Bogadi |
|  | Domaćinstvo PN | 10 | 35 | Maja Jerčinović |
|  | Plesna skupina | 9 | 35 | Maja Jerčinović |
|  | Foto grupa | 8 | 35 | Đurđica Lucek |
|  | Školska televizija | 16 | 35 | Saša Špoljarić |
|  | Školski radio | 11 | 35 | Saša Špoljarić |
|  | Dramsko recitatorska grupa | 11 | 35 | Dragana Kolenko |
|  | Sportska grupa | 31 | 35 | Matija Rušak |
|  | Prometna grupa | 16 | 35 | Tijana Martić |
|  | Mladi tehničari | 13 | 35 | Tijana Martić |
|  | Šah | 11 | 35 | Tomislav Katalenić |
|  | Likovna grupa | 10 | 35 | Darko Markić |
|  | Školski band i zbor | 10 | 35 | David Rožmarić |
|  | Filmska skupina | 9 | 35 | Martina Treščec Godek |
|  | Novinarska grupa | 8 | 35 | Ivana Habijan |
|  | Male vezilje | 11 | 35 | Sanja Ciber |
|  | Francuska radionica | 8 | 35 | Ana Kuhar |
|  | Mali kreativci | 32 | 35 | Jelena Mikulan |
|  | Društvene igre | 19 | 35 | Kristinka Fabić |
|  | Robotika RN | 9 | 35 | Maja Deskar |
|  | Robotika RN | 11 | 35 | Đurđica Lucek |
|  | Dramska grupa PN | 8 | 35 | Martina Treščec Godek |
|  | Dramska grupa na engleskom jeziku | 14 | 35 | Sandra Sabolić |
|  | Igre pažnje 1 | 8 | 35 | Lucija Hajduković |
|  | Igre pažnje 2 | 9 | 35 | Dijana Lukačić |
|  | Erasmus | 16 | 35 | Erasmus |
|  | Pomoć u učenju 1 | 17 | 140 | Ana Mihalec |
|  | Pomoć u učenju 2 | 18 | 140 | Nataša Milanović |
|  | Daroviti učenici | 12 | 35 | Marija Sladoljev |
| Ukupno |  | 464 | 1365 |  |

Naša škola u 2024. godini bila je domaćin županijskih natjecanja u stolnom tenisu i Sigurno u prometu.

U školi je osiguran dnevni obrok za sve učenike u školskoj blagovaoni. Četiri dana u tjednu učenici dobivaju topli obrok, a jedan dan hladni obrok. Hrana je raznolika i kvalitetno pripremljena. U kuhinji se hrani oko 370 učenika. Cilj je u budućnosti povećati kapacitet blagovaonice kako bi se osigurao dovoljan broj sjedećih mjesta za sve učenike. Trenutno su odmori prilagođeni na način da se obroci dijele u više navrata. Učenici razredne i predmetne nastave uključeni su u Školsku shemu voća i povrća koja se provodi četvrtkom.

Kao i svake godine učenici trećih razreda sudjelovali su u školi plivanja. Njih 42 uspješno su prošli obuku neplivača na Gradskim bazenima Cerine.

U sklopu projekta Odjek VI naša škola zapošljava 4 pomoćnika u nastavi koji djeci s određenim poteškoćama olakšavaju svakodnevni rad u školi.

Budući da se radi o novoj školi, osim redovnih servisa opreme, nije bilo potreba za ulaganjima u obnovu. Odobrena sredstva za kapitalna ulaganja namijenjena su nadopuni opreme vezano uz provođenje B1 aktivnosti eksperimentalnog programa cjelodnevne škole te nabavu školskih udžbenika i lektire. Tako je nabavljena glazbena oprema za provođenje B1 aktivnosti – električna gitara, wi-fi zvučnici, elektronski bubnjevi te vrtne društvene igre.

Budući da je od samog početka rada škole organizirana nastava samo u jutarnjoj smijeni, škola je imala potrebne preduvjete za uključivanje u eksperimentalni program cjelodnevne nastave. Eksperimentalni program nosi brojne pogodnosti, kako za samu školu tako i za učenike. Odobrena je znatna financijska potpora koja će se uložiti u formiranje brojnih kutaka za učenike, nabaviti didaktička sredstva i oprema za provođenje nastave i na različite načine unaprijediti već funkcionalni prostor i učiniti ga što ugodnijim za učenike. Osim toga iskoristit će se veliko dvorište škole za formiranje vanjskih učionica. Učenici mogu birati između brojnih aktivnosti u koje se uključuju. Školi je u sklopu eksperimentalnog programa isplaćeno 10.000,00 eura za operativne troškove, te 2.000,00 eura za svaku B1 aktivnost kojima se financiraju materijali za radionice, terenske nastave, manja oprema potrebna za provedbu aktivnosti i sl. Također su odobrena sredstva i za provedbu B2 aktivnosti, a za Malu darovnicu isplaćeno je 20.000,00 eura.

Osnovna škola „Podolice“ je suvremena škola u kojoj se uz, redovnu nastavu, učenicima osigurava puno zanimljivih sadržaja primjerenih današnjem stilu života. Kvalitetnim radom i međusobnim poštovanjem učenika i svih djelatnika nastojimo biti škola koja učenike vodi do ostvarenja snova.

Izradila: Ravnateljica:

Voditeljica računovodstva Helena Knežević, mag.educ.philol.angl.

Valentina Markić, viši ekonomist

Predsjednik Školskog odbora:

Tomislav Katalenić, mag. theo.