

**OBRAZLOŽENJE PRIJEDLOGA GODIŠNJEG IZVJEŠTAJA O IZVRŠENJU FINANCIJSKOG PLANA DJEČJEG VRTIĆA TRATINČICA ZA 2024.**

Ožujak, 2025.

**Sažetak djelokruga rada Dječjeg vrtića**

Dječji vrtić „Tratinčica“ Koprivnica je javna ustanova za njegu, odgoj i obrazovanje predškolske djece koja djelatnost predškolskog odgoja obavlja kao javnu službu.

Osnivač i vlasnik Dječjeg vrtića je Grad Koprivnica.

Sjedište vrtića je u Koprivnici, Trg podravskih heroja 7.

Vrtić je uvršten u mrežu predškolskih ustanova Koprivničko-križevačke županije.

Svoju redovnu djelatnost vrtić organizira kroz rad 14 jasličkih i 31 vrtićkih skupina tj. sveukupno 45 odgojnih skupina. Prostorni kapaciteti u kojima se odvija odgojno-obrazovni rad razmješteni su na 9 lokacija u gradu Koprivnici te 4 u prigradskim naseljima (Vinica, Reka, Starigrad i Herešin)

Radno vrijeme vrtića je od 6:00 do 16:30 sati za korisnike primarnog programa.

Tijekom 2024 . godine u Dječjem vrtiću Tratinčica zaposleno je ukupno 173 djelatnika.

Rad vrtića odvija se u slijedećim objektima:

Objekt vrtića «Tratinčica», Trg podravskih heroja 7 (6 odgojnih skupina)

Objekt jaslica «Bubamara», Trg podravskih heroja 7 (4 odgojne skupine)

Objekt vrtića «Ivančica», Starčevićeva ul. 41a (3 odgojne skupine)

Objekt jaslica «Bombončić«, Trg podravskih heroja 7 ( 2 odgojne skupine)

Objekt vrtića «Loptica», Ul. Ivana Generalića 4 (6 odgojnih skupina)

Objekt jaslica i vrtića «Zvjezdica», Ul. Franje Mraza 24 (6 odgojnih skupina)

Objekt vrtića i jaslica «Vjeverica», Vinica 67 (4 odgojne skupine)

Objekt vrtića «Pčelica», Opatička ul. 9 (2 odgojne skupine)

Objekt vrtića «Kockica», Trg J. J. Strossmayera 3 (1 odgojna skupina)

Objekt vrtića «Lastavica» Reka, Starogradska 13a ( 1 odgojna skupina)

Objekt jaslica i vrtića „Crvenkapica“ , Trg Žarka Dolinara 12 (4 odgojne skupine)

Objekt jaslica i vrtića «Jabučica» , Krešimirova ulica 30/1, Starigrad (3 odgojne skupine)

Objekt vrtića «Bobica» Zagorska ulica 43, Herešin, ( 3 odgojne skupine)

**ZAKONSKA OBVEZA**

Zakonom o proračunu (Narodne novine 144/21) propisana je obveza izrade i podnošenja Godišnjeg izvještaja o izvršenju.

Sadržaj godišnjeg izvještaja o izvršenju financijskog plana proračunskog korisnika JLP(R)S propisan je Pravilnikom o polugodišnjem i godišnjem izvještaju o izvršenju proračuna (Narodne novine 85/23).

Godišnji izvještaj o izvršenju financijskog plana sadrži:

1. Opći dio
2. Posebni dio
3. Obrazloženje izvršenja financijskog plana,
4. Posebne izvještaje.
5. **OBRAZLOŽENJE OPĆEG DIJELA PRORAČUNA**

Drugim izmjenama i dopunama financijskog plana Dječjeg vrtića Tratinčica, usvojenih na sjednici Upravnog vijeća Dječjeg vrtića Tratinčica, održanoj dana 16.12.2024. u ukupnom iznosu od 4.324.470,00 € povećale su Financijski plan u odnosu na prethodni rebalans za 462.430,00 € i to najviše na izvoru 1 zbog povećanja plaće i ostalih rashoda za zaposlene sukladno novom Kolektivnom ugovoru.

**Izvršenje financijskog plana Dječjeg vrtića Tratinčica za 2024. realizirano je kako slijedi:**

1. **Prihodi i rashodi prema ekonomskoj klasifikaciji**

Ukupno planirani***Prihodi poslovanja*** za 2024. iznose 4.339.105,00 a ostvareno je 4.116.365,66 ili 95% dok je u istom razdoblju prethodne godine ostvarenje prihoda poslovanja iznosilo 3.302.928,62 što je znatno manje, a razlog je povećanje osnovice plaće i koeficijenata obrazovno odgojnog osoblja u svibnju 2024. te povećanje plaće svim zaposlenicima u prosincu 2024. Osim navedenog povećani su i ostali rashodi za zaposlene u odnosu na prethodnu godinu.

Prihodi od pomoći iz inozemstva i od subjekata unutar općeg proračuna (63) planirani su u iznosu od 53.495,00 a ostvareni su u iznosu od 48.826,20 ili 91% te su manji u odnosu na 2023. kada se provodio projekt „Za snažniju obitelj“ i ostvareni su u iznosu od 105.004,02.Temeljem navedenog, ostvarenje prihoda na kontima je sljedeće:

Ostvarenje prihoda na skupini konta **6321-**Tekuće pomoći od međunarodnih organizacija iznosi 3.416,80 a prihod se odnosi na zadnju uplatu sredstva po ugovoru o financiranju za projekt Erasmus+ ( Bridge). Isti prihod u 2023. iznosio je 4.164,80 te je bio u skladu s ugovorom o financiranju istog projekta.

Prihodi na skupini konta **6361**-Tekuće pomoći proračunskim korisnicima iz proračuna koji im nije nadležan ostvaren je u iznosu od 20.694,40 i malo je manji od ostvarenog prihoda u 2023. a odnosi se na prihod za sufinanciranje potreba darovite djece, djece s teškoćama i predškolske djece što je u skladu s brojem takvih polaznika u Vrtiću tijekom 2024.

Ostvarenje prihoda na skupini konta **6381-**Tekuće pomoći temeljem prijenosa EU sredstava u iznosu od 24.715,00 odnose se na zadnju ratu uplate za projekt Erasmus+ K1 (Budi zdrav!) u iznosu od 7.468,60 te predfinanciranje temeljem ugovora o provođenju EU projekta Erasmus+ 2024-1-HR01-KA121-SCH-000225323“ u iznosu od 17.246,40 dok je u prethodnoj godini, na istom kontu, ostvaren prihod u iznosu od 29.874,40 te se također odnosi se na projekt Erasmus+ K1 (Budi zdrav!) što je u skladu s ugovorom.

Na skupini konta **6391** i **6393-**Tekući prijenosi između proračunskih korisnika istog proračuna i temeljem prijenosa EU sredstava nije ostvaren prihod u 2024. dok je u 2023. ostvaren u iznosu od 7.197,17 odnosno 40.783,85 i odnosi se na projekt „Za snažniju obitelj“.

Prihodi od imovine (64) planirani su u iznosu od 225,00 a ostvareni su u iznosu od 0,07. Navedeni prihod, ostvaren je na skupini konta **6415 -** Prihodi od pozitivnih tečajnih razlika i razlika zbog primjene valutne klauzule, a odnose se na ispravak početnog stanja iz 2023. zbog prelaska s valute HRK na EUR te je naknadnom kontrolom i uskladom konta 16-96 utvrđena razlika i ispravak je proveden u 2024.

Prihodi od upravnih i administrativnih pristojbi, pristojbi po posebnim propisima i naknadama (65) planirani su u iznosu od 801.300,00 a ostvareni su u iznosu od 809.801,04 dok je isti prihod u prošloj godini ostvaren u iznosu od 793.334,81 a povećanje je rezultat većeg broja djece u Vrtiću u 2024. i bolje naplate potraživanja. Navedeni prihod ostvaren je na skupini konta **6526**-Ostali nespomenuti prihodi i odnose se na naplatu boravka djece u Vrtiću.

Prihodi od prodaje proizvoda i robe te pruženih usluga, prihodi od donacija (66) planirani su u iznosu od 25.520,00 a ostvareni su u iznosu od 25.386,91 što iznosi 99% planiranog.

Ostvarenje prihoda od prodaje proizvoda i robe na skupini konta **6614** tijekom 2024**.** realiziran je u iznosu od 278,78 i odnosi se na prodaju starog papira DS Smith Unijapapiru , dok je u prošloj godini ostvaren u približno istom iznosu, odnosno 303,76.

Prihodi od pruženih usluga na skupini konta **6615** u 2024. ostvareni su u iznosu od 24.541,88 a odnose se na naplatu toplog obroka od zaposlenika i najam prostora raznim kulturno-sportskim klubovima za provođenje svojih aktivnosti van radnog vremena Vrtića. Isti prihod u prethodnoj godini ostvaren je u iznosu od 22.751,44 što je u skladu sa sklopljenim ugovorima o najmu i broju zaposlenika koji su plaćali prehranu u Vrtiću.

Tekuće donacije ostvarene na skupini konta **6631** u 2024. iznosile su 566,25 a dobivena je donacija od Adriatic osiguranja d.d. dok je u 2023. ostvareno 571,02 također od Adriatic osiguranja d.d. i Friš trgovačkog društva.

Na kontu kapitalnih donacija **6632** u 2024. nije ostvaren prihod, dok je u 2023. ostvaren u iznosu od 2.637,00 i odnosio se na ljuljačku zaprimljenu od KC Voda.

Prihodi iz nadležnog proračuna i od HZZO-a temeljem ugovornih obveza (67) planirani su u iznosu od 3.458.300,00 a ostvareni su u iznosu od 3.232.351,44 ili 93% što je znatno više u odnosu na prošlu godinu kada je isti prihod ostvaren u iznosu od 2.378.326,57 a rezultat ostvarenja većeg prihoda u 2024. je povećanje osnovice plaće i ostalih rashoda za zaposlene.

Prihod iz nadležnog proračuna za financiranje rashoda poslovanja na skupini konta **6711** u 2024. ostvaren je u iznosu od 3.230.476,44 dok je u 2023. ostvaren u iznosu od 2.378.326,57

Prihod iz nadležnog proračuna za financiranje rashoda za nabavu nefinancijske imovine na skupini konta 6712 ostvaren je u iznosu od 1.875,00 i odnosi se na financiranje izrade projektne dokumentacije za rekonstrukciju objekta Zvjezdica, dok u prošloj godini nije ostvaren prihod na navedenoj skupini konta.

Prihod od kazni i upravnih mjera (68) planiran je u iznosu od 265,00 ali tijekom 2024. kao niti u 2023. nije ostvaren. Navedeni prihod planira se naplatiti od potraživanja po ovrhama.

***Prihod od prodaje nefinancijske imovine*** za 2024. nije planiran, a nije niti ostvaren dok je u 2023. ostvaren na kontu **7231**-Prijevozna sredstva u cestovnom prometu u iznosu od 250,00 prodajom starog, rashodovanog službenog vozila.

Ukupno planirani *rashodi poslovanja* i *rashodi za nabavu nefinancijske imovine* u 2024. iznose 4.324.470,00 a ostvareno je 4.165.959,18 ili 96%. U istom razdoblju 2023. ostvarenje rashoda poslovanja i rashoda za nabavu nefinancijske imovine iznosilo je 3.350.828,72 što je 24% više u odnosu na 2024. Navedeno povećanje obrazloženo je prema sljedećim skupinama konta:

**Rashodi za zaposlene**

Rashodi za zaposlene (31) planirani su u iznosu od 3.369.625,00 a ostvareni su u iznosu od 3.317.432,13 ili 98% dok su u 2023. isti rashodi ostvareni u iznosu od 2.539.492,21. Ostvarenje rashoda za bruto plaće (311) u 2024. realizirano je u iznosu od 2.520.164,55 što je za oko 31% više u odnosu na isto razdoblje prošle godine , a razlog je povećanje plaće i naknada zaposlenima sukladno Kolektivnom ugovoru. Iz istog razloga ostvarenje rashoda za doprinose na plaću (313) u iznosu od 394.330,54 je također veće u 2024. u odnosu na 2023. Ostali rashodi za zaposlene (312) tijekom 2024. ostvareni su u iznosu od 402.937,04 i veći su u odnosu na prošlu godinu za oko 25% zbog povećanja naknade za prehranu zaposlenika u 2024., povećanja iznosa božićnice i većeg broja zaposlenika koji su ostvarili pravo na materijalna prava iz KU.

**Materijalni rashodi**

Materijalni rashodi (32) planirani su u iznosu od 837.755,00 a ostvareni su u iznosu od 782.691,84 ili 93% dok su prošle godine ostvareni u iznosu od 727.010,72 što je oko 8% više. Kod materijalnih rashoda značajnije promjene tijekom 2024. u odnosu na 2023. vidljive su na sljedećim skupinama konta:

* 3211 Službena putovanja – u 2024. ostvarena su u iznosu od 6.576,60 dok su prošle godine ostvarena u iznosu od 37.495,33. Ovako značajno smanjenje u 2024. rezultat je provođenja projekta Erasmus+ (Budi zdrav!) tijekom 2023. koji je uključivao službena putovanja odgojno obrazovnog osoblja.
* 3212 Naknade za prijevoz, za rad na terenu i odvojeni život u 2024 ostvarene su u iznosu od 97.199,15 što je oko 3% više u odnosu na prošlu godinu. Povećanje je rezultat ukupno većeg broja zaposlenih i većeg broja zaposlenih koji ne žive unutar 5 km od mjesta rada.
* 3213 Stručno usavršavanje zaposlenika u 2024. ostvareno je u iznosu od 16.108,45 što je oko 30% manje u odnosu na isto razdoblje prošle godine, a rezultat je provođenja projekta Erasmus+ (Budi zdrav!) tijekom 2023. koji je uključivao stručno usavršavanje odgojno obrazovnog osoblja.
* 3221 Uredski materijal i ostali materijalni rashodi u 2024 ostvareni su u iznosu od 106.719,95 što je oko 26% više u odnosu na prošlu godinu, a rezultat su većeg broja odgojnih skupina, a samim tim povećane su potrebe za uredskim materijalom, likovnim materijalom, sredstvima za čišćenje, higijenskim materijalom i ostalim materijalom za potrebe rada skupina, a ujedno i uz povećanje cijene istih.
* 3222 Materijal i sirovine odnose se na troškove namirnica, a tijekom 2024. ostvareni su u iznosu od 213.041.01 dok su prošle godine ostvareni u iznosu od 205.577,98 što je povećanje oko 4%. Povećanje navedenog rashoda posljedica je većeg broja polaznika i većeg broja zaposlenika koji se hrane u Vrtiću.
* 3223 Energija - ostvareni rashod u 2024. iznosi 82.056,28 dok je u 2023. ostvareni u iznosu od 66.424,80. Povećanje od 24% tijekom 2024. rezultat je veće potrošnje otvaranjem novog objekta „Bobica“ i povećanja cijene energenata.
* 3224 Materijal i dijelovi za tekuće i investicijsko održavanje ostvareni su u iznosu od 9.560,17 što je za 6% više u odnosu na prošlu godinu te je u skladu s potrebama za nabavu rezervnih dijelova za postrojenja i opremu, kao i materijala za održavanje zgrada.
* 3225 Sitni inventar i auto gume – tijekom 2024. ostvareni su u iznosu od 40.191,97 što je znatno povećanje u odnosu na 2023. kada su ostvareni u iznosu od 16.186,97. a povećanje od oko 148% rezultat je nabave opreme za kuhinju objekta Bobica, kao i nabave didaktike za isti objekt.
* 3227 Službena, radna i zaštitna odjeća i obuća realizirane su tijekom 2024. u iznosu od 10.626,22 što je znatno više u odnosu na prošlu godinu zbog nabave radne i službene odjeće i obuće za odgojitelje i tehničko osoblje u 2024.
* 3231 Usluge telefona, pošte i prijevoza u 2024. realizirane su u ukupnom iznosu od 19.886,45 što je oko 7% više u odnosu na prošlu godinu zbog povećanja cijena telekomunikacijskih usluga
* 3232 Usluge tekućeg i investicijskog održavanja ostvarene su tijekom 2024. u ukupnom iznosu od 22.260,58 što je 26% manje u odnosu na prošlu godinu kada su bili radovi na sanaciji podova zbog poplave u objektu Ivančica i sanacija vodovodne mreže, također na objektu Ivančica.
* 3233 usluge promidžbe i informiranja odnose se na objavu javnih natječaja u medijima te su u 2024. ostvarene u iznosu od 623,85 dok su u 2023. iznosile 375,00. Povećanje od 66% rezultat je većeg broja oglasa u 2024. jer je objavljen natječaj za upis djece u Vrtić i natječaj za kupnju vozila, dok je u 2023. objavljen samo natječaj za upis.
* 3234 Komunalne usluge tijekom 2024. ostvarene su u iznosu od 35.579,38 što je oko 7% više u odnosu na prošlu godinu, a rezultat je otvaranja novog objekta „Bobica“ i povećanja cijena tijekom 2024.
* 3235 Zakupnine i najamnine ostvarene su tijekom 2024. u iznosu od 70.195,29 što je 3% više u odnosu na prošlu godinu zbog višeg iznosa najma dvorana za održavanje dječjih priredbi
* 3236 Zdravstvene i veterinarske usluge ostvarene su tijekom 2024. u iznosu od 13.499,95 što je 16% više u odnosu na prošlu godinu zbog obveznih zdravstvenih pregleda novozaposlenih radnika.
* 3237 Intelektualne i osobne usluge tijekom 2024. ostvarene su u ukupnom iznosu od 5.864,43 što je znatno više u odnosu na 2023. kad su ostvarene u iznosu od 1.555,31 a razlog je veći broj studenata i učenika koji su radili tijekom ljetnih mjeseci preko studentskog i učeničkog servisa u Vrtiću.
* 3238 Računalne usluge ostvarene su u iznosu od 7.339,81 što je oko 41% više u odnosu na 2023. zbog povećanja cijena računalnih usluga, odnosno korisnike podrške.
* 3239 Ostale usluge tijekom 2024. ostvarene su u ukupnom iznosu od 8.930,92 i manje su u odnosu na 2023. za oko 5%. jer je krajem 2023. obavljen servis vatrogasnih aparata za kojeg nismo imali obvezu u 2024.
* 3241 Naknade troškova osobama izvan radnog odnosa, u 2024. rashod nije ostvaren, dok su u 2023. ostvarene u iznosu od 921,00 a odnose se na službena putovanja vanjskih suradnika u sklopu projekta Erasmus+ (Bridge).
* 3291 Naknade za rad predstavničkih i izvršnih tijela, povjerenstava i slično u 2024. ostvarene su u iznosu od 3.503,88 kao i u 2023. a odnose se na naknade za rad članova Upravnog vijeća Dječjeg vrtića Tratinčica.
* 3292 Premije osiguranja ostvarene su u iznosu od 2.436,58 tijekom 2024. dok su prethodne godine ostvarene u iznosu od 2.770,15 a odnose se na premije osiguranja vozila, imovine i osoba.
* 3295 Pristojbe i naknade – tijekom 2024. ostvarene su u iznosu od 10.013,92 što je znatno više u odnosu na prethodnu godinu kad je ostvareno 3.754,82 a rezultat je naknadno utvrđenog zaostataka naknade za nezapošljavanje osoba s invaliditetom. Tijekom 2024. utvrđeni je propust kod obračuna i uplate naknade za nezapošljavanje osoba s invaliditetom te je isti ispravljen, a zaostali dio naknade uplaćen je do kraja godine.
* 3299 Ostali nespomenuti rashodi poslovanja u 2024. ostvareni su u iznosu od 477,00 što je 63% više u odnosu na 2023. a obuhvaćaju članstvo u Eko školi koja je bila u obje godine dok je u 2024. na tom kontu knjižen rashod za kodiranje ključeva kojeg u 2023. nije bilo.

Financijski rashodi (34) planirani su ukupnom iznosu od 60,00 a ostvareni su u iznosu od 26,29 dok su u istom razdoblju prethodne godine ostvareni u iznosu od 0,20. Navedeni rashodi ostvareni su na sljedećim kontima:

* 3431 Bankarske usluge u 2024. ostvarene su u iznosu od 0,25 dok su u istom razdoblju prošle godine ostvarene u iznosu od 0,20. Navedena usluga naplaćena je na inozemne uplate, odnosno uplate od Erasmus+ projekata
* 3433 Zatezne kamate ostvarene se u ukupnom iznosu od 26,04 tijekom 2024., dok ih u 2023. nije bilo. Obračun kamata, zaprimljen je od Narodnih novina zbog neplaćenog računa po dospijeću.

**Ostali rashodi**

Ostali rashodi (38) planirani su u iznosu od 12.780,00 te su u istom iznosu i ostvareni u 2024. dok su u prethodnoj godini ostvareni u iznosu od 413,27. navedeni rashodi realizirani su na sljedećim kontima:

* 3811 Tekuće donacije u novcu ostvarene su tijekom 2024. u iznosu od 12.780,00 a odnose se na donaciju isplaćenu Dječjem klubu Tratinčica temeljem ugovora o poslovnoj suradnji, a vezanog uz provedbu projekta Središnjeg državnog ureda za demografiju i mlade sa ciljem sufinanciranja provedbe skraćenih programa za djecu predškolske dobi.
* 3835 Ostale kazne – nisu bile planirane, niti realizirane tijekom 2024. a u 2023. ostvarene su u iznosu od 413,27 i odnose se na plaćanje kazne zbog više upisane djece u odnosu na propisane pedagoške standarde.

**Rashodi za nabavu nefinancijske imovine**

Planirani rashodi u 2024. za nabavu proizvedene dugotrajne imovine (42) iznosili su 74.950,00 a realizirani su u iznosu od 23.765,54 ili 32% planiranog. Ovako mala realizacija planiranog je posljedica nemogućnosti isporuke službenog vozila do kraja 2024.. koji se planirao kupiti. Rashodi na navedenoj skupini konta realizirani su prema niže navedenom:

* 4221 Uredska oprema i namještaj u 2024. realizirani su u iznosu 8.684,99 što je gotovo jednako kao i prošle godine, a odnosi se na nabavu namještaja za dječje sobe i sobe odgajatelja te informatičke opreme za potrebe administrativnog i odgojno obrazovnog osoblja.
* 4223 Oprema za održavanje i zaštitu realizirana je tijekom 2024. u ukupnom iznosu od 5.143,05 što je 16% više u odnosu na prethodnu godinu, a odnosi se na nabavu 4 klima uređaja za objekt Bubamara.
* 4227 Uređaji, strojevi i oprema za ostale namjene u 2024 realizirani su u iznosu od 9.937,50 što je 50% manje u odnosu na prethodnu godinu kada je nabavljeno više profesionalnih uređaja za kuhinje kao što su stroj za pranje suđa u objektu Pčelica, električni štednjak za kuhinju Tratinčica i plinski kotao za kuhinju Loptica. U 2024. nabavljeni su profesionalni hladnjaci za sve tri kuhinje i plinski štednjak za kuhinju Loptica.
* 4231 Rashodi za prijevozna sredstva u cestovnom prometu tijekom 2024. nisu realizirani zbog nemogućnosti isporuke traženog vozila, a u 2023. realizirani su u iznosu od 25.914,13 kad je kupljeno vozilo Citroen Berlingo.

Rashodi za dodatna ulaganja na nefinancijskoj imovini (45) za 2024. planirani su u iznosu od 29.300,00 a realizirani u iznosu od 29.263,38 ili 100% dok su prethodne godine realizirani u iznosu od 24.863,33. rashodi su ostvareni na sljedećem kontu:

4511 Dodatna ulaganja na građevinskim objektima realizirana su u ukupnom iznosu od 29.263,38 a odnose se na rekonstrukciju dječjih kupaonica u objektu Zvjezdica što je 18% više u odnosu na prethodnu godinu, kada je, također, bila rekonstrukcija prvog dijela kupaonica u istom objektu.

**Rezultat poslovanja**

Razlikom između realiziranih prihoda u ukupnom iznosu od 4.116.365,66 i realiziranih ukupnih rashoda od 4.165.959,18 ostvaren je manjak za 2024. u iznosu od -49.593,52 dok je prethodne godine ostvaren manjak u iznosu od -47.650,10.

1. **Prihodi i rashodi prema izvorima financiranja**

**PRIHODI**

* Opći prihodi i primici (izvor 1), financirani od strane osnivača u 2024. planirani su u iznosu od 3.257.206,00 a ostvareni su u iznosu od 3.017.529,16 što je oko 28% više u odnosu na isto razdoblje prethodne godine, a razlog je povećanje plaće u 2024. i ostalih rashoda za zaposlene.
* Vlastiti prihodi (izvor 2) za 2024 planirani su u iznosu u od 24.950,00 a ostvareni su u iznosu od 24.820,66 i 8% su viši u odnosu na prethodnu godinu. Razlog povećanja je veći broj zaposlenih koji plaćaju topli obrok u Vrtiću te veći broj sklopljenih ugovora o najmu poslovnog prostora.
* Prihodi za posebne namjene (Izvor 3) za 2024. planirani su u iznosu od 803.690,00 a ostvareni su u iznosu od 811.676,11 što je 2% više u odnosu na prethodnu godinu. Unutar navedenog izvora Prihodi za posebne namjene – proračunski korisnici (Izvor 31) realizirani u iznosu od 809.801,11 a odnose se na naplatu boravka djece u vrtiću, dok su prihodi za posebne namjene – komunalna naknada (Izvor 35) realizirani u iznosu od 1.875,00 i odnose se na prihod za pokriće troška izrade projektne dokumentacije za rekonstrukciju objekta zvjezdica.
* Prihod od pomoći (Izvor 4) ostvaren je tijekom 2024. u ukupnom iznosu od 261.773,48 što je znatno više u odnosu na prethodno godinu kada je ostvaren u iznosu od 119.568,04. Pomoći su ostvarene unutar sljedećih izvora:
* 41 – Pomoći unutar općeg proračuna – Grad Koprivnica planirane su u iznosu od 199.194,00 a ostvarene su u iznosu od 212.947,28 što je 7% više od planiranog. Navedene pomoći odnose se na sufinanciranje fiskalne održivosti dječjih vrtića koja je u 2024. ostvarena u iznosu od 203.317,28 dok je ista pomoć u 2023. ostvarena u iznosu od 21.761,19 jer se navedena pomoć počela isplaćivati tek krajem 2023. Tekuće donacije u novcu – pomoći, temeljem Sporazuma sklopljenog između Grada Koprivnice i Dječjeg vrtića Tratinčica, a vezanog za provođenje projekta sufinanciranja skraćenih programa djece predškolske dobi, tijekom 2024. ostvarena je u iznosu od 9.630,00. a iste prethodne godine nije bilo.
* 42 – Pomoći unutar općeg proračuna – Proračunski korisnici za 2024. planirane su u iznosu od 25.235,00 a ostvarene su u iznosu od 20.694,40 što je 10% manje u odnosu na prethodnu godinu. Navedena pomoć ostvaruje se od Ministarstva znanosti i obrazovanja na temelju broja polaznika Vrtića s teškoćama u razvoju, darovite djece i djece obveznika predškole.
* 44 – Pomoći unutar općeg proračuna EU projekti – proračunski korisnici planirane su za 2024. u iznosu od 24.760,00 a ostvarene su u iznosu od 24.715,00 što je 17% manje u odnosu na prethodnu godinu. Navedena pomoć ostvarena je za financiranje rashoda u sklopu projekata Erasmus+ „2024-1HR01-KA121-SCH-000225323“ i „Budi zdrav!“.
* 46 – Pomoći iz EU – Proračunski korisnici planirane su u iznosu od 3.500,00 a ostvarene su u iznosu od 3.416,80 što je 18% manje u odnosu na prošlu godinu. Navedena pomoć odnosi se na zadnju ratu sukladno ugovoru o financiranju za projekt Erasmus+ (Bridge).
* Prihod od donacija (Izvor 5) u 2024. ostvaren je u ukupnom iznosu od 566,25 što je 99% planiranog dok je u istom razdoblju prethodne godine ostvaren u iznosu od 3.208,02. Donacija je ove godine ostvarena od Adriatic osiguranja d.d. a prošle godine najveći dio donacije odnosio se na kapitalnu donaciju, odnosno vrijednost ljuljačke dobivene od KC Voda.
* Prihod od nefinancijske imovine i naknade štete s osnova osiguranja (Izvor 6) u 2024. nije ostvaren dok je tijekom 2023. realiziran u iznosu od 250,00 prodajom rashodovanog službenog vozila.

**RASHODI**

* Općim prihodima i primicima (izvor 1) financirani su rashodi za zaposlene, uredski materijal, sitni inventar, intelektualne i osobne usluge, ostali nespomenuti rashodi poslovanja i tekuće donacije u novcu, a ostvareni su u 2024. u iznosu od 2.932.375,84 ili 96% planiranih sredstava dok su u 2023. ostvareni u iznosu od 2.385.595,42 što je oko 23% manje u odnosu na ovu godinu. Povećanje rashoda u 2024. najviše je uzrokovalo povećanje plaće te veći broj zaposlenih i veće naknade zaposlenicima u odnosu na prethodnu godinu.
* Vlastitim prihodima (izvor 2) financirani su rashodi za uredski materijal i ostali materijalni rashodi te materijal i sirovine koji su realizirani u 2024. u ukupnom iznosu od 24.820,66 ili 99% planiranog što je 8% više u odnosu na prethodnu godinu.
* Prihodima za posebne namjene (izvor 3) financirani su rashodi poslovanja i rashodi za nabavu nefinancijske imovine koji su u 2024. realizirani u ukupnom iznosu od 983.933,13 ili 97% planiranih i veći su u odnosu na prethodnu godinu za oko 23%. Prihodima za posebne namjene – proračunski korisnici (izvor 31) financirani su rashodi u iznosu od 982.058,13 što je 97% planiranog, odnosno 24% više u odnosu na prethodnu godinu dok je prihodima za posebne namjene – komunalna naknada (izvor 35) financirana projektna dokumentacija za građevinske radove na objektu Zvjezdica u iznosu od 1.875,00 . Istim prihodom prošle godine financirane su usluge tekućeg održavanja na objektu Vjeverica u iznosu od 2.730,00. Povećanje rashoda na izvoru 31 je rezultat povećanja cijena energenata, namirnica higijenskog materijala i sredstava za čišćenje te je znatno veći dio rashoda za zaposlene financiran iz navedenog izvora tijekom 2024. u odnosu na prethodnu godinu.
* Prihodima od pomoći (izvor 4) financiraju se materijalni rashodi za djecu obveznike predškole, darovitu djecu i djecu s teškoćama te rashodi nastali za provođenje projekata Erasmus+ a tijekom 2024. ostvareni su u ukupnom iznosu od 224.263,30 što je 97% planiranog, odnosno 58% više u odnosu na prethodnu godinu. Rashodi financirani iz pomoći realizirani su na sljedeći način:

• 41 – Pomoćima unutar općeg proračuna - Grad Koprivnica financirani su rashodi za sufinanciranje fiskalne održivosti dječjih vrtića te su ostvareni u ukupnom iznosu od 198.383,26 što je 7% više od planiranog i znatno više u odnosu na prethodnu godinu kada se isto sufinanciranje počelo provoditi tek krajem 2023.

• 42 – Pomoćima unutar općeg proračuna – proračunski korisnici financirali su se rashodi za djecu s teškoćama u razvoju, darovitu djecu i djecu obveznika predškole, a ostvareni su u ukupnom iznosu od 20.694,40 što je 30% manje u odnosu na prethodnu godinu kada je bio veći broj djece koja su ostvarila pravo na sufinanciranje.

• 43 – Pomoćima unutar općeg proračuna EU projekti – Grad Koprivnica nisu tijekom 2024. godine financirani rashodi dok su u prethodnoj godini ostvareni u ukupnom iznosu od 35.908,36 a odnosili su se na rashode za zaposlene u sklopu projekta Ersamus+ „Za snažniju obitelj“.

• 44 – Pomoćima unutar općeg proračuna EU projekti – proračunski korisnici financirani su rashodi za službena putovanja i kotizacije u sklopu projekta Erasmus+ „2024-1HR01-KA121-SCH-000225323“ i realizirani su u ukupnom iznosu od 1.768,84 što je znatno manje u odnosu na prethodnu godinu, ali je u skladu s ugovorom o financiranju projekta.

• 46 – Pomoćima iz EU – proračunski korisnici financirani su rashodi za nabavu didaktike i ostvareni su u ukupnom iznosu od 3.416,80 dok su prethodne godine ostvareni u iznosu od 3.611,13 i u skladu su s ugovorom o financiranju projekata Erasmus+ (Bridge).

* Donacijama – proračunski korisnici (izvor 52) financirani su rashodi za uredski materijal, a ostvareni su ukupnom iznosu od 566,25 i manji su u odnosu na prethodnu godinu kada su bili realizirani u iznosu od 3.208,02 zbog kapitalne donacije (ljuljačka) od KC Voda.
* Prihodi od nefinancijske imovine i naknade štete s osnova osiguranja (Izvor 6) nisu ostvareni tijekom 2024. a u 2023. financirani su rashodi za nabavu nefinancijske imovine i ostvareni su u iznosu od 250,00.

**Rashodi prema funkcijskoj klasifikaciji**

091 – Predškolsko i osnovno obrazovanje – tijekom 2024. ostvareni rashodi iznose 4.165.959,18 što je 96% planiranog, odnosno 24% više u odnosu na prethodnu godinu. Povećanje rashoda, najvećim dijelom je zbog povećanja plaća i ostalih rashoda za zaposlene te poskupljenja energenata, namirnica higijenskog materijala i materijala za održavanje čistoće. Osim navedenog, u 2024. je i više zaposlenih, kao i polaznika Vrtića zbog otvaranja novog objekta Bobica.

**Raspoloživa sredstva iz prethodnih godina**

Ukupno raspoloživa sredstva iz prethodnih godina ostvarena su u iznosu od -14.632,01 na sljedećim izvorima:

* 1 Opći prihodi i primici – tijekom 2024. podmiren je metodološki manjak u iznosu od -205.561,22 kojeg čine plaća i ostali materijalni rashodi iz 2023. financirani od strane osnivača
* 3 Prihodi za posebne namjene – ostvareni višak u iznosu od 213.001,83 utrošen je na rashode za zaposlene
* 4 Pomoći – u 2024. podmiren je metodološki manjak u iznosu od -14.564,02 na izvoru 41 koji se odnosi na fiskalnu održivost dječjih vrtića te manjak u iznosu od -7.508,60 ostvaren na izvoru 44 – Pomoći unutar općeg proračuna EU projekti – koji se odnosi na zadnju ratu financiranja po projektu Ersamus+ „Budi zdrav!“

1. **OBRAZLOŽENJE POSEBNOG DIJELA PRORAČUNA**

**Djelokrug rada, programi i aktivnosti**

Dječji vrtić „Tratinčica“ stvara primjerene uvjete za rast i razvoj djece, te dopunjuje obiteljski odgoj svojom otvorenošću i uspostavlja djelatnu suradnju s roditeljima i neposrednim dječjim okruženjem.

Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi te je nadopuna obiteljskom odgoju.

Prijedlogom koncepcije razvoja predškolskog odgoja i Programskim usmjerenjem odgoja i obrazovanja predškolske djece istaknuta je sloboda inicijative u stvaranju i provođenju programa rada s predškolskom djecom, gdje svako dijete ima pravo na razvoj usklađen s njegovim individualnim mogućnostima i sposobnostima.

Objavljivanjem Pravilnika o sadržajima i trajanju programa predškole (NN 107/14), predškola je postala obvezna za djecu u godini prije polaska u osnovnu školu. Odluka o obveznosti leži u potrebi izjednačavanja uvjeta započinjanja školovanja kao i osiguravanje kontinuiteta u odgoju i obrazovanju. Pravilnik o sadržaju i trajanju programa predškole u čl.3 st.3 govori da se djeca koja su uključena u redovite programe u dječjim vrtićima sadržaji programa predškole provode u sklopu redovitog programa. Preporučuje se da se program predškole provodi u prijepodnevnim satima.

Dječji vrtić Tratinčica ima verificirani program od 14. rujna 2015. godine te se ciljevi i zadaci ovog programa implementiraju u redovni program.

U kraćem programu, program predškole provodi se u trajanju 250 sati godišnje u vremenskom, razdoblju od listopada 2024. do svibnja 2025. godine, u popodnevnim satima u prostorima Dječjeg vrtića „Tratinčica“ (koji je opremljen u skladu s DPS-om predškolskog odgoja).

U periodu od 1. siječnja do 31. prosinca 2024. Dječji vrtić Tratinčica realizirao je sredstva u ukupnom iznosu od **4.165.959,18** što iznosi 96% iskorištenih sredstva u odnosu na planirana, raspoređenih na program predškolskog odgoja i program Erasmus+.

**PROGRAM 3001 PROGRAM PREDŠKOLSKOG ODGOJA**

**Aktivnost A300101 Odgojno i administrativno tehničko osoblje – D.V. „Tratinčica“**

Ovom aktivnošću financiraju se rashodi za zaposlene, materijalni rashodi i ostali rashodi

Planirana sredstva za 2024. iznosila su 4.303.720,00 a ostvareno je 4.160.773,54 što iznosi 97% iskorištenih sredstava u odnosu na planirana. Navedena aktivnost financirala se iz općih prihoda i primitaka Grada Koprivnice, prihodima za posebne namjene te pomoćima.

**Aktivnost A300104 Predškola – D.V. „Tratinčica“**

Za 2024. godinu planirana su sredstva u iznosu 29.765,00 a realizirano je 24.096,58 što iznosi 81% planiranog. Dio sredstava financiran je iz općih prihoda i primitaka, a dio iz pomoći, odnosno proračuna nadležnog ministarstva.

Iz Gradskog proračuna za financiranje plaća planirano je 8.300,00 a realizirano je 7.226,20 ili 87% planiranog, dok je iz nadležnog ministarstva za nabavu didaktike i edukaciju odgojno obrazovnog osoblja za djecu s teškoćama, darovitu djecu i djecu obveznike predškolskog odgoja, planirano 21.465,00 a realizirano je 16.870,38 što iznosi 79% planiranog.

**Aktivnost A300105 Unapređenje standarda vlastiti prihodi**

Ovom aktivnošću osiguravaju se sredstva za financiranje: službenih putovanja, stručno usavršavanje zaposlenika, uredski i ostali materijal, energiju, materijal za tekuće i investicijsko održavanje, usluge telefona, pošte i prijevoza, usluge tekućeg i investicijskog održavanja, komunalne usluge, računalne usluge, zdravstvene usluge, intelektualne usluge, ostale usluge, ostale nespomenute rashode poslovanja, premije osiguranja te rashode za nabavu proizvedene dugotrajne imovine i rashode za dodatna ulaganja na nefinancijskoj imovini.

Za 2024. planirana su sredstva u iznosu od 760.050,00 a ostvareno je 727.242,10 ili 96% planiranog.

Unutar navedene aktivnosti, vlastitim prihodima financirane su namirnice za potrebe pripreme toplog obroka za zaposlenike te dio uredskog materijala i sredstva za čišćenje u ukupnom iznosu od 24.820,66 što je 99% planiranog. Prihodima za posebne namjene i ostvarenim viškom u prethodnoj godini, financiran je najveći dio materijalnih rashoda u ukupnom iznosu od 646.850,96 financijski rashodi u iznosu od 26,29 rashodi za nabavu proizvedene dugotrajne imovine u iznosu od 23.765,54 i rashodi za dodatna ulaganja na nefinancijskoj imovini u iznosu od 27.388,38. Pomoćima iz nadležnog ministarstva financirano je stručno usavršavanje odgojno obrazovnog osoblja u iznosu od 3.824,02 a donacijom uredski materijal u iznosu od 566,25.

**PROGRAM 6002 ERASMUS +**

**Aktivnost A600206 Erasmus E+**

Sredstva u sklopu ove aktivnosti planirana su u iznosu od 3.500,00 a realizirano je 3.416,80 što iznosi 98% planiranog i u skladu su s ugovorom o financiranju projekta Erasmus+ (Bridge). Ova aktivnost financirana je pomoćima iz EU, a sredstva su utrošena za nabavu didaktike.

**Aktivnost A600212 Erasmus + KA 121-SCH-000225323**

Planirana sredstva unutar ove aktivnosti iznose 17.250,00 a realizirana su u iznosu od 1.768,84 što iznosi 10% planiranog i u skladu je s ugovorom o financiranju projekta. Sredstva su utrošena na službena putovanja i kotizacije odgojiteljica, a financirana su iz pomoći unutar općeg proračuna EU projekti. Preostali dio planiranih sredstava utrošit će se tijekom 2025. godine.

**Ciljevi provedbe programa i pokazatelji uspješnosti**

je stvarati uvjete za cjeloviti razvoj djeteta, usvajanje temeljnih humanih vrijednosti te razvijanje vještina, sposobnosti i znanja koja će mu omogućiti da se prema sebi, drugima i okolini odnosi odgovorno i s poštovanjem poštujući svoja prava i prava drugoga.

Načela rada dječjeg vrtića baziraju se na Nacionalnom kurikulumu ranog i predškolskog odgoja.

Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi te je nadopuna obiteljskom odgoju.

Prijedlogom koncepcije razvoja predškolskog odgoja i Programskim usmjerenjem odgoja i obrazovanja predškolske djece istaknuta je sloboda inicijative u stvaranju i provođenju programa rada s predškolskom djecom, gdje svako dijete ima pravo na razvoj usklađen s njegovim individualnim mogućnostima i sposobnostima.

Povećanje raznolikosti vrtićkog programa nastoji se postići organiziranjem, uz redovni, različitih dodatnih programa kako bi se djeci učinilo dostupnim razne aktivnosti i programi u poznatom okruženju te roditeljima olakšalo organizaciju djetetovih i vlastitih aktivnosti.

Promicanje kulture i umjetnosti među djecom planira se postići povećanjem broja organiziranih posjeta vrtićkih skupina kulturnim manifestacijama čime se djecu upoznaje s umjetničkim i kulturnim svijetom te ih se na taj način potiče na izražavanje kreativnosti.

**Pokazatelji uspješnosti programa koji se financiraju:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna**  **Vrijednost**  **2021.** | **Vrijednost**  **2022.** | **Ciljana vrijednost 2023.** | **Povećanje/smanjenje ciljane vrijednosti 2023.** | **Realizirano u 2023.** | **Ciljana vrijednost**  **2024.** |
| Povećanje broja stručnog usavršavanja zaposlenika na višednevnim stručnim tečajevima | Razvoj kompetencija zaposlenika u predškolskoj ustanovi | Broj polaznika usavršavanja | 24 | 36 | 30 | 0 | 30 | 40 |
| Povećanje broja stručnih edukacija odgojno-obrazovnih djelatnika | Stručno specijaliziranje određenog područja rada | Broj polaznika usavršavanja | 1 | 5 | 5 | 0 | 5 | 5 |
| Kontinuitet u odobravanju i provedbi Erasmus+ projekata | Uključenje u EU projekte za ustanove predškolskog odgoja | Broj projekata | 1 | 2 | 2 | 0 | 2 | 2 |
| Povećanje broja skupina s cjelodnevnim posebnim programom | Organiziranje cjelodnevnih posebnih programa | Broj skupina | 3 | 4 | 7 | 0 | 5 | 7 |

**Izvještaj o postignutim ciljevima i rezultatima programa temeljenim na pokazateljima uspješnosti u 2023. godini**

Tijekom 2023. godine radili smo na pripremi uvjeta za prilagođavanje broja djece u skupinama u skladu s Državnim pedagoškim standardom. Od rujan 2023. u svim skupinama smo dostigli taj broj čime direktno doprinosimo kvaliteti rada i sigurnijim uvjetima u vrtiću.

Stručnost rada svih djelatnika je preduvjet za kvalitetnu uslugu. Stoga nam je cilj što više djelatnika educirati na višednevnim stručnim tečajevima. U 2023. godini ostvarili smo i planirani broj od 30 edukacija. Od ukupnog broja, 22 djelatnika se stručno usavršavalo u zemljama diljem Europe kroz Erasmus projekte.

U specijalizirane edukacije smo uključili 5 djelatnika koji su se educirali u području rada s djecom s teškoćama i djecom s emocionalnim smetnjama i razvojnim poteškoćama. Upravo je broj navedene djece u velikom porastu što zahtjeva veću specijalnost u znanju.

Tijekom 2023. godine vrtić je provodio Erasmus + projekt „Bridge to multicultural learning and creating“ u partnerstvu sa Slovenijom, Ciprom i Estonijom te samostalan Erasmus + projekt „Budi zdrav“ .

Broj skupina sa cjelodnevnim posebnim programom povećan je za 1 i skupina prema Montessori pedagogiji u objektu Crvenkapica.

1. **Posebni izvještaji u Prijedlogu godišnjeg izvještaja o izvršenju Financijskog plana**
2. **Izvještaj o korištenju sredstava fondova Europske unije**

Na dan 31.12.2024.

|  |  |  |  |
| --- | --- | --- | --- |
| **Naziv projekta** | **Prihodi** | **Rashodi** | **Stanje potraživanja** |
| Erasmus+ (Bridge) | 3.416,80 | 3.416,80 | 0,00 |
| Erasmus+ K1 „Budi zdrav“ | 7.508,60 | 7.508,60 | 0,00 |
| Erasmus+ KA 121-SCH-000225323 | 17.206,40 | 1.768,84 | 15.437,56 |

Tijekom 2024. Dječji vrtić Tratinčica provodio je jedan projekt (Erasmus+ KA 121-SCH-000225323), a za dva iz prethodnih godina je dobio sredstva sukladno ugovorima o financiranju projekata financiranih iz EU fondova.

Projekt Erasmus+ (Bridge) završio je krajem 2023. ali sukladno ugovoru te nakon podnošenja završnog izvješća, u 2024. ostvaren je iznos od 3.416,80 koji je utrošen za nabavu didaktike.

Projekt Erasmus+ K1 „Budi zdrav“ provodio se tijekom cijele 2023. a sukladno ugovoru o financiranju u 2023. uplaćeno je 80% sredstava a preostalih 20% ostvareno je u 2024. čime je pokriven manjak iz 2023.

Krajem 2024. počeo se provoditi projekt Erasmus+ KA 121-SCH-000225323 kojim su ostvarena sredstva za predfinanciranje projekta u iznosu od 17.206,40 a utrošena su u iznosu od 1.768,84 na službena putovanja i kotizacije odgojiteljica. Preostali dio sredstava utrošit će se tijekom 2025., također na službena putovanja i kotizacije odgojno obrazovnog osoblja, kao i preostali dio uplate nakon podnošenja završnog izvješća do kraja 2025.

1. **Izvještaj o zaduživanju na domaćem i stranom tržištu novca i kapitala**

Dječji vrtić Tratinčica u razdoblju 01.01.-31.12.2024. nije imao zaduživanja na tržištu novca i kapitala.

1. **Izvještaj o danim zajmovima i potraživanjima po danim zajmovima**

Dječji vrtić Tratinčica nema danih zajmova i potraživanja po danim zajmovima

1. **Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

Ostala potraživanja (129) na dan 31.12.2024. iznose 6.399,90 a odnose se na potraživanjima od HZZO-a za bolovanja na teret fonda.

Potraživanja za prihode poslovanja (16) na dan 31.12.2024. iznose 492.878,57 a odnose na:

* Potraživanja za prihode od imovine (164) u iznosu od 2.718,37
* Potraživanja za upravne i administrativne pristojbe, pristojbe po posebnim propisima i naknade (165) u iznosu od 137.088,87
* Potraživanja za prihode od prodaje proizvoda i robe te pruženih usluga i za povrat po protestiranim jamstvima (166) u iznosu od 2.481,60
* Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza (167) u iznosu od 381.453,49
* Potraživanja za kazne i upravne mjere te ostale prihode (168) u iznosu od 1.561,73
* Ispravak vrijednosti potraživanja (169) u iznosu od -32.425,49

Potraživanja od prodaje nefinancijske imovine (17) na dan 31.12.2024. iznose 2.507,45 i odnose se na potraživanja od prodaje proizvedene dugotrajne imovine (172)

Ukupne obveze na dan 31.12.2024. iznose 452.078,92 i odnose se na:

231- obveze za zaposlene u iznosu 363.437,60

232-obveze za materijalne rashode u iznosu 88.359,77

234 – Obveze za financijske rashode u iznosu od 0,05

239- ostale tekuće obveze u iznosu od 281,50

Navedene obveze su nedospjele, a dospjelih obveza na dan 31.12.2024. nije bilo.

Voditeljica računovodstva Ravnateljica Predsjednica Upravnog vijeća Melita Markušić Sandra Oreški Petra Rožmarić